KYS Web Desk – കേരള യുക്തിവാദി സംഘം\nAuthor: KYS Web Desk\nവോട്ടു ബാങ്ക് പരിപ്രേക്ഷ്യത്തിനുള്ളിൽ നിർത്തിയുള്ള നവോത്ഥാനത്തിന് യഥാർത്ഥ നവോത്ഥാനത്തെ പ്രതിനിധാനം ചെയ്യാൻ കഴിയില്ലെന്നും മിശ്രവിവാഹങ്ങളിലൂടെ കടുംബത്തെ മതേതരമാക്കുവാനുള്ള സഹോദരന്റെ നവോത്ഥാന ആശയങ്ങൾക്കാണ് സമൂഹത്തെ മതനിരപേക്ഷമാക്കാൻ കഴിയുക എന്നും പറവൂർ മനയ്ക്ക പടിയിൽ കേരള യുക്തിവാദി സംഘവും ലാലു സ്മാരക വായനശാലയും സംഘടിപ്പിച്ച സഹോദരൻ അനുസ്മരണ സമ്മേളനം അഭിപ്രായപ്പെട്ടു. കേരള യുക്തിവാദി സംഘം സംസ്ഥാന പ്രസിഡന്റ് അഡ്വ കെ.എൻ.അനിൽകുമാർ ആ മുഖപ്രഭാഷണവും, കേരള മിശ്രവിവാഹവേദി സംസ്ഥാന സെക്രട്ടറി പി.ഇ.സുധാകരൻ “നവോത്ഥാനം സഹോദരനു ശേഷം ” എന്ന വിഷയത്തിൽ പ്രഭാഷണവും , എം കെ . സീരി സഹോദരൻ അനുസ്മരണവും നടത്തി . ലാലു വായനശാല പ്രസിഡന്റ് ബിജുകുമാർ അദ്ധ്യക്ഷനായി. എഴുപുന്ന ഗോപിനാഥ്, കെ പി തങ്കപ്പൻ, കുഷുംസുലാൽ , ചെറായി ടി.എസ്.സുരേന്ദ്രൻ, ജോൺ കാരോട്ടുപുര എന്നിവർ സംസാരിച്ചു .\nയുക്തിവാദം ജീവനോടെയുണ്ട്, പറ്റിയത് വൈരുദ്ധ്യ വാദികൾക്കാണ് (എ.വി.ഫിർദൗസിന്റെ ദേശാഭിമാനി വാരിക ലേഖനത്തിന് ഖേദപൂർവ്വം………)\nഎതിർക്കുവാനുള്ള അവകാശം ഉപയോഗിക്കുമ്പോൾ അതേപ്പറ്റി പഠിക്കുക എന്നത് സാമാന്യ മര്യാദയാണ്.Hypothesis ഒരു യോഗ്യതയാക്കിയാണ് താങ്കൾ യുക്തിവാദികളെ വെട്ടിനിരത്താൻ കച്ച മുറുക്കിയത്. ആചാര്യൻ 80 കളിലും നേതാവ് 2017 ലും (പച്ചക്കുതിര Oct) നടത്തിയ പരാക്രമത്തിന്റെ ദയനീയമായ തുടർച്ചയാണ് ഇത്. മാധ്യമമോ ദീപികയോ പ്രസിദ്ധീകരിക്കേണ്ട ഈ മഹാ പാണ്ഡിത്യം ദേശാഭിമാനി തട്ടിയെടുത്തതാണോ എന്നു സംശയമുണ്ട്. 1. യുക്തിവാദം ഉയിർ കൊണ്ടതും വളർന്നതും മാർക്സിസവും കമ്യൂണിസ്ററുകാരും ഉണ്ടാകുന്നതിനും ആയിരക്കണക്കു വർഷങ്ങൾക്കു മുമ്പാണ്. അതു കൊണ്ട് അതിന്റെ ഔദാര്യങ്ങളും മാനങ്ങളും യുക്തിവാദത്തിനു വേണ്ട . 2. മാർക്സിസത്തിന്റെ അളവു കട്ടിലിൽ കയറി കിടക്കാൻ യുക്തിവാദം ഒരു രാഷ്ട്രീയ പ്രത്യയശാസ്ത്രമല്ല. 3. ഭൗതികവാദമായ യുക്തിവാദത്തെ എതിർക്കുക വഴി മാർക്സിസത്തിന്റെ അടിത്തറയെയാണ് അവർ തള്ളിക്കളയുന്നത് 4. മത വിമർശനത്തിൽ നിന്നുണ്ടായ യുക്തിവാദത്തിന് ഗ്രീക്ക്, റോമൻ, ചാർവാക സിദ്ധാന്തങ്ങൾ ആവോളമുണ്ട്. മാർക്സിയൻ മതവിമർശനത്തിന്റെ പ്രാഥമികതത്വങ്ങൾ അറിയാമായിരുന്നെങ്കിൽ ഇങ്ങനൊരു ലേഖനം എഴുതു മായിരുന്നില്ല. 5.EMSയുക്തിവാദത്തിനെതിരെ പുസ്തകങ്ങൾ എഴുതിയത് ജാതിമതശക്തികളുമായി രാഷ്ട്രീയ ബാന്ധവമുണ്ടാക്കാനാണ്. ദേശാഭിമാനിയുടെ താൽപര്യവും മറ്റൊന്നല്ല (ഇപ്പോൾ അതിന്റെ പേരു് നവോത്ഥാനം എന്ന് ആക്കിയിട്ടുണ്ട്) 6. ഹിറ്റ്ലറും മുസ്സോളിനിയുമൊക്കെ യുക്തിവാദികളാണെന്ന കണ്ടുപിടുത്തത്തിന് അടുത്ത അക്കാദമി അവാർഡ് പ്രതീക്ഷിക്കാം. യുക്തിവാദത്തിന്റെ പ്രഖ്യാപിത ശത്രുക്കൾ പോലും നടത്താത്ത 56 വെട്ടുകളാണ് ഫിർദൗസ് നടത്തിയിരിക്കുന്നത്! 7. വൈരുദ്ധ്യാത്മക ഭൗതികവാദത്തിന്റെ അർത്ഥമറിയാവുന്നവരും അതനുസരിച്ചു ജീവിക്കുന്ന പത്ത് പേരെ പാർട്ടിയിൽ കാണിച്ചു തരാമോ? ജാതി മതമില്ലാത്ത 100 കണക്കിനു ‘കേവലവാദി’കളെ ഞങ്ങൾ കാണിച്ചു തരാം. ഗീർവാണം പിന്നെയാകാം.\n8. മതത്തെയോ ജാതിയേയോ തൊട്ടു കളിക്കാനുള്ള പേടി പുറത്തറിയാതിരിക്കാൻ യുക്തിവാദികളെ വെട്ടിനിരത്തുന്നതെന്തിന്? പരാക്രമം ഫാസിസത്തോടാകട്ടെ\n9. കേരളത്തിൽ ആദ്യം മാർക്സിസത്തെപ്പറ്റി എഴുതിയതു പോലും യുക്തിവാദികളാണെന്നു ദേശാഭിമാനി മറക്കരുത്. ‘സഖാവ്’ എന്ന വാക്ക് സഹോദരന്റെ സംഭാവനയാണ്. 80കളിൽ EMS-പവനൻ സംവാദം ശക്തമായപ്പോൾ ‘യുക്തിരേഖ’ അച്ചടി നിർത്തിക്കൊണ്ടാണ് ദേശാഭിമാനി പ്രതികരിച്ചതെന്ന് ഞങ്ങൾ ഓർക്കുന്നുണ്ട് . 97 ജൂലൈയിൽ പവനനോടൊപ്പം EMS നെ ഇൻറർവ്യു ചെയ്ത വേളയിൽ ഈയുള്ളവൻ അദ്ദേഹത്തോടു ചോദിച്ചു ‘താങ്കൾ യുക്തിവാദി സംഘത്തെ എതിർക്കുന്നത് അവരുടെ നയരേഖയോ മറ്റോ വായിച്ചിട്ടാണോ ?’ ഞങ്ങൾ അങ്ങനെ മാർക്സിസത്തെ എതിർക്കുന്നില്ലല്ലോ?’ അദ്ദേഹം മറുപടി പറഞ്ഞില്ല ചോദ്യം ആവർത്തിച്ചപ്പോൾEMS പറഞ്ഞതിങ്ങനെ ‘ഞാൻ തർക്കത്തിനില്ല ‘. ഇതാണ് യുക്തിവാദ വിമർശനത്തിലെ വൈരുദ്ധ്യാത്മക രീതി. അതുകൊണ്ട് കാര്യങ്ങൾ പഠിച്ചെഴുതുന്നതാണ് നല്ലത്. എഴുത്തുകാരൻ യജമാനഭൃത്യനാകരുത്.\nപൊതു ഫണ്ട് മതധൂർത്തിനുള്ളതല്ല\nനവോത്ഥാന വാചക കസർത്തുകൾക്കു പിന്നാലെ സംസ്ഥാന ബജറ്റ് നികുതി പണം ഭക്തി വ്യവസായത്തിനായി നീക്കിവെച്ചിരിക്കുന്നു-ശബരിമല മാസ്റ്റർ പ്ലാൻ 739 കോടി -തിരുവിതാംകൂർ ദേവസ്വം ബോർഡ് – 100 കോടി\nമലബാർ കൊച്ചി ദേവസ്വം ബോർഡ് – 36 കോടി. പ്രളയ ദുരിതത്തിൽ നിന്ന് കരകയറാനാവാതെ, അതിനായി സെസ് പിരിക്കുന്ന സർക്കാരാണ് മത പ്രീണനത്തിനായി ഭീമമായ തുക ചെലവഴിക്കുന്നതെന്നത് യാതൊരു തരത്തിലും നീതീകരിക്കാവുന്നതല്ല. ഇതാണ് നവകേരള നിർമിതി മാതൃകയെങ്കിൽ അത്യന്തം അപലപനീയമാണ്. പൊതു വിദ്യാഭ്യാസത്തിന് 992 കോടി മാത്രം ചെലവഴിക്കുമ്പോഴാണ് ഒരു ക്ഷേത്രത്തിനു മാത്രം739കോടി നീക്കിവെച്ചിരിക്കുന്നത്. ഭരണ പ്രതിപക്ഷ ഭേദമെന്യേ ആരും എതിർക്കുന്നില്ല, എന്നത് വോട്ടു രാഷ്ട്രീയക്കളി മാത്രമാണ്. നാടിന്റെ വികസനത്തിൽ ക്ഷേത്രങ്ങളുടെ പങ്ക് വിശദീകരിക്കപ്പെടേണ്ടതുണ്ട്. ഒരു മതേതര രാഷ്ട്രത്തിൽ അനുവദനീയമല്ലാത്ത മത പ്രീണനത്തിൽ നിന്ന് സർക്കാർ പിൻമാറണം.\n– അഡ്വ.കെ.എൻ.അനിൽകുമാർ (പ്രസിഡന്റ്) – അഡ്വ.രാജഗോപാൽ വാകത്താനം (ജന. സെക്രട്ടറി)\nമതനിന്ദാക്കുറ്റം ഭരണഘടനാവിരുദ്ധമാണ് –\n************************* ബ്രിട്ടീഷുകാർ ഇന്ത്യക്കാർക്കെതിരെ പ്രയോഗിച്ച കരിനിയമമായിരുന്നു IPC 295 A . യഥാർത്ഥത്തിൽ ഭരണഘടനാ തത്വങ്ങൾക്ക് വിരുദ്ധമാണ് മതനിന്ദയെന്ന വകുപ്പ് .രഹ്ന ഫാത്തിമയെ ഈ വകുപ്പുപയോഗിച്ച് ജാമ്യമില്ലാക്കുറ്റം ചുമത്തി ജയിലിൽ അടച്ചത് ജനാധിപത്യവിരുദ്ധവും പ്രതിഷേധാത്മകവുമാണ്. അവരുടെ മറ്റേതു നിലപാടുകളോടും വിയോജിക്കുമ്പോൾ തന്നെ ശബരിമല ദർശനത്തിനുള്ള അവകാശം സുപ്രീം കോടതി വിധിയുടെ അടിസ്ഥാനത്തിൽ ന്യായമാണ്. സന്നിധാനം വരെ അവർക്ക സംരക്ഷണം നല്കിയ പോലീസ് തന്നെ ഇപ്പോൾ മതനിന്ദാക്കുറ്റം ചുമത്തുന്നത് ദുരൂഹമാണ്. സെക്ഷൻ 377, 497 എന്നിവ റദ്ദാക്കിയതുപോലെ തള്ളിക്കളയേണ്ട വകുപ്പാണ് 295A അതുകൊണ്ട് രഹ്ന ഫാത്തിമയ്ക്കു മേൽ ചുമത്തിയ കുറ്റം ഒഴിവാക്കപ്പെടേണ്ടതാണ്.\nഅഡ്വ.കെ.എൻ.അനിൽകുമാർ (പ്രസിഡണ്ട്) അഡ്വ.രാജഗോപാൽ വാകത്താനം (ജനറൽ സെക്രട്ടറി)\n”വിശുദ്ധ” പീഡകൻ ഫ്രാങ്കോയെ അറസ്റ്റ് ചെയ്യുക\nകേരള യുക്തിവാദി സംഘം എറണാകുളം ഹൈക്കോടതി കവലയിൽ നടത്തിയ പ്രതി\nജലന്ധർബിഷപ്പ് ഫ്രാങ്കോയെ അറസ്റ്റ്ചെയ്യണമെന്നാവശ്യപ്പെട്ട് കന്യാസ്ത്രീകൾ നടത്തു\nന്ന പ്രതിക്ഷേധ ധർണക്ക് പിന്തുണ പ്രഖ്യാപിച്ചു കൊണ്ട് നടന്ന പ്രതിഷേധ മാർച്ചിൽ\nസംഘം ജനറൽ സെക്രട്ടറി രാജഗോപാൽവാകത്താനം , സി.പി.ഐ എം.എൽ പോളിറ്റ് ബ്യൂറോ അംഗം ഡോ. പി.ജെ.ജയിംസ്, മിശ്രവിവാഹവേദി ജനറൽ സെക്രട്ടറി പി.ഇസുധാകരൻ , പരിസ്ഥിതി പ്രവർത്തകൻ സി.ആർ. നീലകണ്ഠൻ , സംഘം സെക്രട്ടറി നടരാജൻമലയിൽ ,മുൻ ക്രൈസ്തവ വൈദികൻ\nകൂടിയായ സംഘം സംസ്ഥാന സെക്രട്ടറിയേറ്റ് അംഗം മാണി പറമ്പേട്ട് , ശൂരനാട് ഗോപൻ, കെ .പി തങ്കപ്പൻ എന്നിവർ സംസാരിച്ചു.\nനഗരത്തിൽ സംഘം പ്രവർത്തകർ ആവേശ\nകരമായ പ്രതിഷേധ പ്രകടനം നടത്തി.\nഇനിയെന്നാണ് അന്ധവിശ്വാസ നിർമ്മാർജ്ജന ബിൽ നടപ്പാക്കുക?\nപ്രൊഫഷണൽ മന്ത്രവാദിയായിരുന്ന വണ്ണപ്പുറംകാരൻ കുടുംബത്തോടൊപ്പം കൊല്ലപ്പെട്ടിരിക്കുന്നു. മന്ത്രശക്തി തട്ടിയെടുക്കാനുള്ള ആസൂത്രിത പദ്ധതിയായിരുന്നു ഇത്. ഇതേ വിഷയത്തിൽ അടുത്തയിടെ കേരളത്തിൽ മാത്രം കൊല്ലപ്പെട്ടത് ആറ് പേരാണ്. കട്ടപ്പനയിലെ ബിജു (1999), വടശ്ശേരിക്കര കലശക്കുടി ആതിര (2014) അരൂർ നിരപ്പേൽ സി.എം ശകുന്തള (2014), കരുനാഗപ്പള്ളി ബീന (2009), കൊല്ലത്തെ ഹുസൈൻ തുടങ്ങിയവർ. ആയിരങ്ങളാണ് മന്ത്രവാദത്തിന്റെയും ജ്യോത്സ്യത്തിന്റെയും വിചിത്ര ആചാരങ്ങളുടെയും പേരിൽ ദൈനംദിനം കബളിക്കപ്പെടുകയും ചതിക്കപ്പെടുകയും ചെയ്യുന്നത്.\nയുക്തിവാദി പ്രസ്ഥാനം എല്ലാവിധ അന്ധവിശ്വാസങ്ങൾക്കും എതിരെ മനുഷ്യപക്ഷത്തു നിന്നു സമരം ചെയ്യുകയാണ്. കർണാടകത്തിൽ ഉണ്ടായ ബില്ലിന്റെ മാതൃകയിൽ അന്ധവിശ്വാസ ദുരാചാര നിർമാർജന ബിൽ 2014ൽ തയ്യാറാക്കി സർക്കാരിനും ജനപ്രതിനിധികൾക്കും സമർപ്പിച്ചതാണ്. 2015 സംസ്ഥാനതല ജാഥയും മാർച്ചുകളും 24മണിക്കൂർ സത്യാഗ്രഹവുമൊക്കെ നടത്തിയിട്ടും ഒരു സർക്കാരും ഇത്തരം ഒരു നിയമം നിർമിക്കാൻ തയ്യാറല്ല. മുഖ്യമന്ത്രി വിളിച്ച സാംസ്കാരികപ്രവർത്തകരുടെ യോഗത്തിലും സംഘം ഇക്കാര്യം ഉന്നയിച്ചിരുന്നു.\nഅന്ധവിശ്വാസങ്ങൾ മാറരുതെന്ന് ആർക്കാണ് നിർബന്ധം? മന്ത്രവാദം പോലുള്ള ആഭിചാരങ്ങളും ആടിനെ പട്ടിയാക്കുന്ന കപടശാസ്ത്ര ആഭാസങ്ങളും നിലനിൽക്കണമെന്ന് താല്പര്യം ആർക്കാണ്? ജോത്സ്യൻ മാരുടെയും മന്ത്രവാദികളുടെയും വാസ്തുക്കാരുടെയും വോട്ട് പോകുമെന്നാണോ ഭയം?\nഭരണഘടന തൊട്ട് സത്യം ചെയ്ത് അധികാരത്തിലേറുന്നവർ അതിനെ മാനിക്കാൻ തയ്യാറല്ലങ്കിൽ അത് സത്യപ്രതിജ്ഞാ ലംഘനമാണ്. പൊതു ധാർമികതയും പൊതു വ്യവസ്ഥയ്ക്കും പൊതുജനാരോഗ്യത്തിനും വിധേയമല്ലാത്ത ഒരു വിശ്വാസവും പുലർത്താൻ ഭരണഘടന ആരെയും അനുവദിക്കുന്നില്ല 25(1). കുറ്റകൃത്യങ്ങൾ ചെയ്യുന്നവരെ മതത്തിൻറെ മറവിൽ സംരക്ഷിക്കുന്നതാണ് ബിഷപ്പ് ഫ്രാങ്കോയുടെ കാര്യത്തിൽ ജനം കണ്ടുകൊണ്ടിരിക്കുന്നത്. ഭരണഘടനയും ശിക്ഷാ നിയമങ്ങളും അപ്രസക്തമാക്കിക്കൊണ്ട് ഒരു സർക്കാരിനും മുന്നോട്ടുപോകാനാവില്ല. ആർട്ടിക്കിൾ 51a(h) പ്രകാരം ശാസ്ത്ര മനോഭാവവും അന്വേഷണത്വരയും പരിഷ്കരണവും വളർത്താനുള്ള ബാധ്യത സർക്കാരിനുണ്ട്. സൈബർ യുഗത്തിലാണെന്ന് അഹങ്കരിക്കുകയും പ്രാകൃത ആചാരങ്ങളെ നിലനിർത്തുകയും ചെയ്യുന്നത് ഒരു സിവിൽ സൊസൈറ്റിക്ക് ചേർന്നതല്ല. വലതുപക്ഷ സർക്കാരിന് കഴിയാത്തത് ഇടതുപക്ഷ സർക്കാരിനെ കഴിയുന്നില്ലെങ്കിൽ പിന്നെ ആരെയാണ് ആശ്രയിക്കേണ്ടത്.\nകേരളയുക്തിവാദിസംഘം ഈ ആവശ്യത്തിൽനിന്ന് പിന്മാറുന്നില്ല. ധബോൽക്കർ മുതൽ ഗൗരി ലങ്കേഷ് വരെയുള്ളവരുടെ കൊലപാതകങ്ങളുടെയും ദുരഭിമാന മന്ത്രവാദ കൊലകളുടെ പശ്ചാത്തലത്തിൽ സമരം ശക്തിപ്പെടുത്തുകയാണ്. ശാസ്ത്രത്തെയും മാനവികതയെയും പ്രമാണമായി കാണുന്ന സർക്കാരാണ് ഭരിക്കുന്നത് എങ്കിൽ ഈ നിയമം നടപ്പാക്കാൻ ഇതിൽപരം അനുയോജ്യമായ സമയം വേറെയില്ല.\nപിൻകുറിപ്പ്: മന്ത്രതന്ത്രങ്ങൾക്ക് ആധികാരികത കൽപ്പിക്കുന്നത് വേദങ്ങളും മതങ്ങളുമാണ്. യാഗ യജ്ഞങ്ങളെ മഹത്വപ്പെടുത്തുന്നവരും ധ്യാന മഹാത്മ്യങ്ങളെ വാഴ്ത്തുന്നവക്കും ഇത്തരം കൊലപാതകങ്ങളിൽ ധാർമ്മിക ഉത്തരവാദിത്തമുണ്ട്. കൂടോത്രവും മന്ത്രവാദവും എല്ലാ മതങ്ങളുടെയും അവിഭാജ്യഘടകമാണ്. അത്ഭുത സീരിയലുകൾക്കും മാന്ത്രിക കൃതികൾക്കുമുള്ള പങ്കും ചെറുതല്ല. അതിനെയൊക്കെ മാറ്റിവെച്ച് അന്ധവിശ്വാസത്തെ പറ്റി പറയുന്നത് അപഹാസ്യമാണ്.\nരാജഗോപാൽവാകത്താനം ജനറൽ സെക്രട്ടറി, KYS\nമന്ത്രവാദപ്പുകകൊണ്ടു മൂടിയ കേരളം\nമന്ത്രവാദപ്പുകകൊണ്ടു മൂടിയ കേരളം.\nനമ്മൾ കേരളീയർ ഒരിക്കൽ കൂടി ഞെട്ടുന്നു.\nമന്ത്രവാദമാണത്രെ തൊടുപുഴയിലെ കൃഷ്ണന്റേയും കുടുംബത്തിന്റെയും കൂട്ടക്കൊലയ്ക്ക് പിന്നിലുള്ള കാരണം. കൃഷ്ണന്റെ\nശിഷ്യനായ അനീഷ് തന്നെയാണ്\nആ കുടുംബത്തിന്റെ അന്തകനായത്. എന്തിനു\nഇവരെ വധിച്ചു എന്നതിന്റെ കാരണം\nപോലീസ് ഉദ്യോഗസ്ഥൻ ടി.വി.ചാനലിന്\nമുമ്പിൽ വ്യക്തമാക്കുകയുണ്ടായി (06.08.18)\nകൃഷ്ണൻ ധാരാളം പണമുണ്ടാക്കി. മന്ത്രവാദം\nപണം വാരാനുള്ള നല്ലൊരു മാർഗ്ഗമാണെന്നു\nമനസ്സിലാക്കിയ അനീഷ് മറ്റൊരു മന്ത്രവാദിയുടെ\nപക്കൽ നിന്ന് വിദ്യ കരസ്ഥമാക്കി. ഇയാൾ\nസ്വന്തമായി മന്ത്രവാദം തുടങ്ങി. എന്നാൽ താൻ\nചെയ്യുന്ന മന്ത്രവാദത്തിന് ഒരു\nഫലവും ഇല്ല എന്ന് മനസ്സിലായി. യഥാർത്ഥത്തിൽ\nമന്ത്രവാദംകൊണ്ടു ഒരു ചുക്കും ചെയ്യാൻ\nസാധിക്കില്ല എന്നതാണ് സത്യം. ഏതാനും അന്ധവിശ്വാസികളുടെ മാനസികാവസ്ഥമൂലം\nഅവർക്കു തോന്നുന്നതാണ് മന്ത്രവാദം\nഫലിച്ചു എന്നത്. തന്റെ മന്ത്രവാദം\nഫലിക്കാത്തതിന് കാരണം കൃഷ്ണൻ തനിക്കു\nമന്ത്രവാദത്തിലൂടെ പാര വെക്കുന്നതാണ്\nഎന്ന് വിശ്വസിച്ച അനീഷ് കൃഷ്ണനെ ഇല്ലാതാക്കാൻ\nതീരുമാനിച്ചു. ഒരു ദിവസം അർധരാത്രി (29.07.18\nനാണെന്നു തോന്നുന്നു) അയാൾ കൃഷ്ണന്റെ വീട്ടുവളപ്പിലെത്തി, ആടിനെ അടിച്ചുകരയിപ്പിച്ചു.\nആ ശബ്ദംകേട്ടാൽ കൃഷ്ണൻ ഇറങ്ങിവരും അപ്പോൾ\nകഥകഴിക്കാം എന്നതായിരുന്നു സൂത്രം. വിചാരിച്ചപോലെ കൃഷ്ണൻ പുറത്തു വന്നു. കൃഷ്ണന്റ തലക്കു താൻ കയ്യിൽ കരുതിയ ഇരുമ്പുദണ്ഡുപയോഗിച്ച് അടിച്ചു. ശബ്ദംകേട്ട് ഭാര്യ പുറത്തു വന്നു. അവരെയും ഇതുപോലെ തലക്കടിച്ചു വീഴ്ത്തി. ബഹളം കേട്ട്\nമകൾ വാതിൽതുറന്നു പുറത്തു വന്നു. അവളുടെ\nകയ്യിൽ ഒരു കൊടുവാളുണ്ടായിരുന്നു. അവൾ\nഅതുകൊണ്ടു അനീഷിനെ വെട്ടി. അനീഷിന്റെ\nകൈക്കു പരിക്ക് പറ്റി. എന്നാൽ അയാൾ മകളെയും\nഅപ്പോൾ മകനും വാതിൽ തുറന്നു പുറത്തു വരുകയും അനീഷ് അവനെയും ആക്രമിക്കുകയും ചെയ്തു.മകൻ ഉള്ളിലേയ്ക്ക് ഓടിപ്പോയി. പിറകേ ചെന്ന് അനീഷ് അവനെയും വകവരുത്തി.\nപിന്നീട് വെള്ളമൊഴിച്ചു വീട് വൃത്തിയാക്കി.\nഎല്ലാവരെയും ഒരു കുഴിയിൽ കുഴിച്ചുമൂടി.\nരണ്ടുപേരെ ജീവനോടെയാണത്രെ കുഴിച്ചു\nഈ ദാരുണമായ കൊലപാതകങ്ങൾക്ക് കാരണം\nമന്ത്രവാദമെന്ന അന്ധവിശ്വാസമാണ്. മതത്തിന്റെ\nപ്രാഗ്‌രൂപമാണ് മന്ത്രവാദം എന്ന് പറയാറുണ്ട്.\nപ്രകൃതിശക്തികളെ വരുതിക്ക് നിർത്താനും\nഅനുനയിപ്പിക്കാനുമായിരുന്നത്രെ പ്രാകൃത ആദിമ\nമനുഷ്യസമൂഹം മന്ത്രവാദം ചെയ്തിരുന്നത്.\nഎന്നാൽ ഈ ഇരുപത്തിയൊന്നാം നൂറ്റാണ്ടിലും\nആ വിശ്വാസം ശക്തമായിത്തന്നെ നിലനിൽക്കുന്നു\nഎന്നത് വിചിത്രമായിത്തോന്നാം. മന്ത്രവാദത്തെ\nവേർതിരിച്ചു ചില പുരോഗമനചിന്തകർ പോലും\nപാഠങ്ങൾ ചമയ്ക്കാറുണ്ട്. രോഗിയുടെ\nശരീരത്തിൽ പ്രവേശിച്ച പ്രേതത്തെ അടിച്ചോടിക്കുന്നതും,മൃഗങ്ങളെ കുരുതികൊടുത്തു (ചിലപ്പോൾ മനുഷ്യരേയും) ചെയ്യുന്ന ആഭിചാരക്രിയകളുമാണ് ദുർമന്ത്രവാദം എന്ന്\nപറയപ്പെടുന്നത്. എന്നാൽ പുഷ്പങ്ങളും ഫലങ്ങളും\nമറ്റു ഉത്തമ ദ്രവ്യങ്ങളും മാത്രം ഉപയോഗിച്ച്\nമന്ത്രോച്ചാരണങ്ങളോടെ ചെയ്യുന്ന ഹോമമാണ്\nനല്ല മന്ത്രവാദം. നല്ല മന്ത്രവാദം തന്നെയാണ്\nപൂജ എന്ന ഗ്രെയ്‌ഡ് കൂടിയ അനുഷ്ഠാനം. എന്ന്\nവെച്ചാൽ പൂജ എന്ന ഓമനപ്പേരിൽ വിശ്വാസികൾ\nക്കിടയിൽ അറിയപ്പടുന്ന സാധനം തന്നെയാണ്\nമന്ത്രവാദം എന്നർത്ഥം. എന്നാൽ മന്ത്രവാദം\nഎന്നാൽ ഒരു മ്ലേച്ഛകർമ്മമാണ് എന്ന രീതിയി\nലാണ് മാന്യവിശ്വാസികളുടെ പ്രതികരണം.\nഹേ, ഭക്തരേ, നിങ്ങൾ ക്ഷേത്രത്തിൽ ചെയ്യുന്ന\nസമൂഹത്തിലെ മേലെ തട്ടിലുള്ള പലരും\nതങ്ങൾ ഉദ്ദേശിച്ച കാര്യം നടക്കുവാൻ\nവേണ്ടി മന്ത്രവാദികളെക്കൊണ്ട് പൂജ\nചെയ്യിക്കാറുണ്ട്. ഇതിൽ മന്ത്രിമാരും,\nകച്ചവടക്കാരും, വ്യവസായികളും എല്ലാം\nപെടും. ലക്ഷക്കണക്കിന് രൂപയാണ് ഇവർ\nമന്ത്രവാദത്തിനു വേണ്ടി മുടക്കുന്നത്.\nതനിക്കു അഭ്യുന്നതി ഉണ്ടാവാൻ മാത്രമല്ല\nഎതിരാളിയെ നശിപ്പിക്കാനും മന്ത്രവാദം\nചെയ്യുന്നു. കച്ചവടരംഗത്തും രാഷ്ട്രീയ\nരംഗത്തുമാണ് ശത്രുസംഹാരപൂജ കൂടുത\nമന്ത്രവാദിയെ കുറ്റപ്പെടുത്തുന്നതിനു മുമ്പേ\nഅവരെ സമീപിക്കുന്ന വിശ്വാസികളെയാണ്\nവിചാരണ ചെയ്യേണ്ടത്. വിശ്വാസിയാണ്\nഏതൊരു അന്ധവിശ്വാസത്തെയും പോലെ\nമന്ത്രവാദത്തെയും വളർത്തുന്നതും നില\nനിൽക്കാൻ സഹായിക്കുന്നതും. മന്ത്രവാദം\nഫലിക്കുകയില്ല എന്ന് ശാസ്ത്രബോധം\nസനൽ ഇടമറുകും ഒരു പ്രശസ്ത മന്ത്രവാദിയും\nതമ്മിലുണ്ടായ വെല്ലുവിളിയും മന്ത്രവാദിയുടെ\nദയനീയ പരാജയവും നമ്മൾ സി.ഡി.\nയിലൂടെ കണ്ടതാണല്ലോ. വിശ്വാസിയുടെ\nപ്രത്യേക മാനസികഘടന കാരണം\nഅയാൾ വിശ്വസിക്കാൻ വേണ്ടി\nവിശ്വസിക്കുകയാണ്. അയാളുടെ തലച്ചോറാണ്\nഅതിന്റെ അടിസ്ഥാനകാരണം. മറ്റുകാരണങ്ങൾ\nകൊണ്ട് എന്തെങ്കിലും നേട്ടമുണ്ടായാലും\nഅയാൾ വിശ്വസിക്കുക അതിന്റെ കാരണം\nമന്ത്രവാദം ആണെന്നായിരിക്കും. ഫലമില്ലാതെ\nവന്നാൽ അയാൾ അതിന്റെ കാരണമായി\nപറയുക അത് തന്റെ വിധി എന്നായിരിക്കും;\nഅല്ലാതെ മന്ത്രവാദം തെറ്റാണ് എന്നല്ല.\nപൊതുസമൂഹവും നമ്മെ ഭരിക്കുന്നവരും\nഅൻപതിനായിരം രൂപ അടച്ച്\nഉദയാസ്തമയ പൂജ (മന്ത്രവാദം) ചെയ്‌താൽ\nസന്തുഷ്ടമായ ജീവിതം ഉറപ്പാണെന്നാണല്ലോ\nക്ഷേത്രങ്ങൾ പരസ്യം നൽകുന്നത്. ക്ഷേത്രങ്ങൾ\nഭരിക്കുന്നതാരാണ്? പരോക്ഷമായി സർക്കാർ\nതന്നെ. അന്ധവിശ്വാസം വളർത്തുന്ന സർക്കാരായതു\nകൊണ്ടാണ് അവർ അന്ധവിശ്വാസനിർമ്മാർജ്ജന\nനിയമം കൊണ്ടുവരാത്തത്. അന്ധവിശ്വാസ\nഅന്ധവിശ്വാസികളുടെ എതിർപ്പിന് കാരണമാവും.\nഅവരുടെ വോട്ടു നഷ്ടപ്പെടും. പിന്നെങ്ങനെ\nനിയമം കൊണ്ടുവരും? അതുകൊണ്ടു അന്ധവിശ്വാസമൊക്കെ മാറട്ടെ, എന്നിട്ടാവാം നിയമം കൊണ്ടുവരുന്നത് എന്നാവാം സർക്കാരിന്റെ മനസ്സിലിരിപ്പ്.\nനമ്മുടെ വിദ്യാർത്ഥികളൊക്കെ എ പ്ലസോടെ\nവിജയിച്ചു പുറത്തു വരുന്നവരാണ്. സയൻസിലും\nകണക്കിലും നൂറിൽ നൂറു മാർക്ക്. എന്നാൽ\nശാസ്ത്രബോധം എന്ന വിഷയത്തിൽ അവരിൽ\nപലർക്കും വട്ടപ്പൂജ്യമാണുള്ളത്. നമ്മുടെ വിദ്യാഭ്യാസ രീതിക്കു എന്തോ കുഴപ്പമുണ്ട് എന്നാണു തോന്നുന്നത്.മന്ത്രവാദത്തിനു വളർച്ചയുള്ള ഒരു\nസമൂഹം ഒരു പുരോഗമന സമൂഹമാണെന്നു\nനിയമം കൊണ്ട് അന്ധവിശ്വാസങ്ങൾ ഇല്ലാതാക്കാ\nമെന്ന വ്യാമോഹമൊന്നും യുക്തിവാദികൾക്കില്ല.\nആശയപ്രചരണത്തിനു അത് നല്ലൊരു\nആയുധമായിരിക്കും. ഇത്തരം ക്രൂരസംഭവങ്ങൾ\nകണ്ടിട്ടെങ്കിലും സർക്കാരിന്റെ കണ്ണുതുറക്കുമെന്നും\nനടപടിയെടുക്കുമെന്നും നമുക്ക് പ്രതീക്ഷിക്കാമോ?


7:2 ( നബിയേ, ) നിനക്ക് അവതരിപ്പിക്കപ്പെട്ട ഗ്രന്ഥമത്രെ ഇത്. അതിനെ സംബന്ധിച്ച് നിന്‍റെ മനസ്സില് ഒരു പ്രയാസവും ഉണ്ടായിരിക്കരുത്. അതു മുഖേന നീ താക്കീത് നല്‍കുവാന് വേണ്ടിയും സത്യവിശ്വാസികള്‍ക്ക് ഉല്‍ബോധനം നല്‍കുവാന് വേണ്ടിയുമാണത്.\n7:3 നിങ്ങളുടെ രക്ഷിതാവിങ്കല് നിന്ന് നിങ്ങള്‍ക്കായി അവതരിപ്പിക്കപ്പെട്ടത് നിങ്ങള് പിന്‍പറ്റുക. അവനു പുറമെ മറ്റു രക്ഷാധികാരികളെ നിങ്ങള് പിന്‍പറ്റരുത്. വളരെ കുറച്ച് മാത്രമേ നിങ്ങള് ആലോചിച്ച് മനസ്സിലാക്കുന്നുള്ളൂ.\n7:4 എത്രയോ രാജ്യങ്ങളെ നാം നശിപ്പിച്ചിട്ടുണ്ട്. രാത്രിയിലോ, അവര് ഉച്ചയുറക്കത്തിലായിരിക്കുമ്പോഴോ നമ്മുടെ ശിക്ഷ അവര്‍ക്ക് വന്നുഭവിച്ചു.\n7:5 അവര്‍ക്ക് നമ്മുടെ ശിക്ഷ വന്നുഭവിച്ചപ്പോള് ഞങ്ങള് അക്രമികളായിപ്പോയല്ലോ എന്ന് പറയുക മാത്രമായിരുന്നു അവരുടെ മുറവിളി.\n7:6 എന്നാല് ( നമ്മുടെ ദൂതന്‍മാര് ) ആര്‍ക്കിടയിലേക്ക് അയക്കപ്പെട്ടുവോ അവരെ തീര്‍ച്ചയായും നാം ചോദ്യം ചെയ്യും. അയക്കപ്പെട്ട ദൂതന്‍മാരെയും തീര്‍ച്ചയായും നാം ചോദ്യം ചെയ്യും.\n7:7 എന്നിട്ട് ശരിയായ അറിവോടുകൂടി നാം അവര്‍ക്കു ( കാര്യം ) വിവരിച്ചുകൊടുക്കുന്നതാണ്. ഒരിക്കലും നമ്മുടെ അസാന്നിദ്ധ്യം ഉണ്ടായിട്ടില്ല.\n7:8 അന്നത്തെ ദിവസം ( കര്‍മ്മങ്ങള് ) തൂക്കികണക്കാക്കുന്നത് സത്യമായിരിക്കും. അപ്പോള് ആരുടെ തുലാസുകള് ഘനം തൂങ്ങിയോ അവരാണ് വിജയികള്.\n7:9 ആരുടെ തുലാസുകള് ഘനം കുറഞ്ഞുവോ അവരാണ് ആത്മനഷ്ടം നേരിട്ടവര്. നമ്മുടെ ദൃഷ്ടാന്തങ്ങളുടെ നേരെ അവര് അന്യായം കൈക്കൊണ്ടിരുന്നതിന്‍റെ ഫലമത്രെ അത്.\n7:10 നിങ്ങള്‍ക്കു നാം ഭൂമിയില് സ്വാധീനം നല്‍കുകയും, നിങ്ങള്‍ക്കവിടെ നാം ജീവിതമാര്‍ഗങ്ങള് ഏര്‍പെടുത്തുകയും ചെയ്തിരിക്കുന്നു. കുറച്ച് മാത്രമേ നിങ്ങള് നന്ദികാണിക്കുന്നുള്ളൂ.\n7:11 തീര്‍ച്ചയായും നാം നിങ്ങളെ സൃഷ്ടിക്കുകയും, നിങ്ങള്‍ക്ക് രൂപം നല്‍കുകയും ചെയ്തു. പിന്നീട് നാം മലക്കുകളോട് പറഞ്ഞു: നിങ്ങള് ആദമിനെ പ്രണമിക്കുക. അവര് പ്രണമിച്ചു; ഇബ്ലീസൊഴികെ. അവന് പ്രണമിച്ചവരുടെ കൂട്ടത്തിലായില്ല.\n7:12 അവന് ( അല്ലാഹു ) പറഞ്ഞു: ഞാന് നിന്നോട് കല്‍പിച്ചപ്പോള് സുജൂദ് ചെയ്യാതിരിക്കാന് നിനക്കെന്ത് തടസ്സമായിരുന്നു ? അവന് പറഞ്ഞു: ഞാന് അവനെക്കാള് ( ആദമിനെക്കാള് ) ഉത്തമനാകുന്നു. എന്നെ നീ അഗ്നിയില് നിന്നാണ് സൃഷ്ടിച്ചത്. അവനെ നീ സൃഷ്ടിച്ചത് കളിമണ്ണില് നിന്നും.\n7:13 അവന് ( അല്ലാഹു ) പറഞ്ഞു: നീ ഇവിടെ നിന്ന് ഇറങ്ങിപ്പോകുക. ഇവിടെ നിനക്ക് അഹങ്കാരം കാണിക്കാന് പറ്റുകയില്ല. തീര്‍ച്ചയായും നീ നിന്ദ്യരുടെ കൂട്ടത്തിലാകുന്നു.\n7:14 അവന് പറഞ്ഞു: മനുഷ്യര് ഉയിര്‍ത്തെഴുന്നേല്‍പിക്കപ്പെടുന്ന ദിവസം വരെ നീ എനിക്ക് അവധി നല്‍കേണമേ.\n7:15 അവന് ( അല്ലാഹു ) പറഞ്ഞു: തീര്‍ച്ചയായും നീ അവധി നല്‍കപ്പെട്ടവരുടെ കൂട്ടത്തിലാകുന്നു.\n7:16 അവന് ( ഇബ്ലീസ് ) പറഞ്ഞു: നീ എന്നെ വഴിപിഴപ്പിച്ചതിനാല് നിന്‍റെ നേരായ പാതയില് അവര് ( മനുഷ്യര് ) പ്രവേശിക്കുന്നത് തടയാന് ഞാന് കാത്തിരിക്കും.\n7:17 പിന്നീട് അവരുടെ മുന്നിലൂടെയും, അവരുടെ പിന്നിലൂടെയും, അവരുടെ വലതുഭാഗങ്ങളിലൂടെയും, ഇടതുഭാഗങ്ങളിലൂടെയും ഞാന് അവരുടെ അടുത്ത് ചെല്ലുക തന്നെ ചെയ്യും. അവരില് അധികപേരെയും നന്ദിയുള്ളവരായി നീ കണ്ടെത്തുന്നതല്ല.\n7:18 അവന് ( അല്ലാഹു ) പറഞ്ഞു: നിന്ദ്യനും തള്ളപ്പെട്ടവനുമായിക്കൊണ്ട് നീ ഇവിടെ നിന്ന് പുറത്ത് കടക്കൂ. അവരില് നിന്ന് വല്ലവരും നിന്നെ പിന്‍പറ്റുന്ന പക്ഷം നിങ്ങളെല്ലാവരെയും കൊണ്ട് ഞാന് നരകം നിറക്കുക തന്നെ ചെയ്യും.\n7:19 ആദമേ, നീയും നിന്‍റെ ഇണയും കൂടി ഈ തോട്ടത്തില് താമസിക്കുകയും, നിങ്ങള്‍ക്ക് ഇഷ്ടമുള്ളേടത്ത് നിന്ന് തിന്നുകൊള്ളുകയും ചെയ്യുക. എന്നാല് ഈ വൃക്ഷത്തെ നിങ്ങള് സമീപിച്ചു പോകരുത്. എങ്കില് നിങ്ങള് ഇരുവരും അക്രമികളില് പെട്ടവരായിരിക്കും എന്നും ( അല്ലാഹു പറഞ്ഞു. )\n7:20 അവരില് നിന്ന് മറച്ചു വെക്കപ്പെട്ടിരുന്ന അവരുടെ ഗോപ്യസ്ഥാനങ്ങള് അവര്‍ക്കു വെളിപ്പെടുത്തുവാനായി പിശാച് അവര് ഇരുവരോടും ദുര്‍മന്ത്രണം നടത്തി. അവന് പറഞ്ഞു: നിങ്ങളുടെ രക്ഷിതാവ് ഈ വൃക്ഷത്തില് നിന്ന് നിങ്ങള് ഇരുവരെയും വിലക്കിയിട്ടുള്ളത് നിങ്ങള് ഇരുവരും മലക്കുകളായിത്തീരുമെന്നത് കൊണ്ടോ, നിങ്ങള് ഇവിടെ നിത്യവാസികളായിത്തീരുമെന്നത് കൊണ്ടോ അല്ലാതെ മറ്റൊന്നുകൊണ്ടുമല്ല.\n7:21 തീര്‍ച്ചയായും ഞാന് നിങ്ങളിരുവരുടെയും ഗുണകാംക്ഷികളില്‍പ്പെട്ടവനാണ് എന്ന് അവരോട് അവന് സത്യം ചെയ്ത് പറയുകയും ചെയ്തു.\n7:22 അങ്ങനെ അവര് ഇരുവരെയും വഞ്ചനയിലൂടെ അവന് തരംതാഴ്ത്തിക്കളഞ്ഞു. അവര് ഇരുവരും ആ വൃക്ഷത്തില് നിന്ന് രുചി നോക്കിയതോടെ അവര്‍ക്ക് അവരുടെ ഗോപ്യസ്ഥാനങ്ങള് വെളിപ്പെട്ടു. ആ തോട്ടത്തിലെ ഇലകള് കൂട്ടിചേര്‍ത്ത് അവര് ഇരുവരും തങ്ങളുടെ ശരീരം പൊതിയാന് തുടങ്ങി. അവര് ഇരുവരെയും വിളിച്ച് അവരുടെ രക്ഷിതാവ് പറഞ്ഞു: ആ വൃക്ഷത്തില് നിന്ന് നിങ്ങളെ ഞാന് വിലക്കിയിട്ടില്ലേ? തീര്‍ച്ചയായും പിശാച് നിങ്ങളുടെ പ്രത്യക്ഷശത്രുവാണെന്ന് ഞാന് നിങ്ങളോട് പറഞ്ഞിട്ടുമില്ലേ?\n7:23 അവര് രണ്ടുപേരും പറഞ്ഞു: ഞങ്ങളുടെ രക്ഷിതാവേ, ഞങ്ങള് ഞങ്ങളോട് തന്നെ അക്രമം ചെയ്തിരിക്കുന്നു. നീ ഞങ്ങള്‍ക്ക് പൊറുത്തുതരികയും, കരുണ കാണിക്കുകയും ചെയ്തില്ലെങ്കില് തീര്‍ച്ചയായും ഞങ്ങള് നഷ്ടം പറ്റിയവരുടെ കൂട്ടത്തിലായിരിക്കും.\n7:24 അവന് ( അല്ലാഹു ) പറഞ്ഞു: നിങ്ങള് ഇറങ്ങിപ്പോകൂ. നിങ്ങളില് ചിലര് ചിലര്‍ക്ക് ശത്രുക്കളായിരിക്കും. നിങ്ങള്‍ക്ക് ഭൂമിയില് വാസസ്ഥലമുണ്ട്. ഒരു നിശ്ചിതസമയം വരെ ജീവിതസൌകര്യങ്ങളുമുണ്ട്.\n7:25 അവന് പറഞ്ഞു: അതില് ( ഭൂമിയില് ) തന്നെ നിങ്ങള് ജീവിക്കും. അവിടെ തന്നെ നിങ്ങള് മരിക്കും. അവിടെ നിന്ന് തന്നെ നിങ്ങള് പുറത്ത് കൊണ്ട് വരപ്പെടുകയും ചെയ്യും.\n7:26 ആദം സന്തതികളേ, നിങ്ങള്‍ക്കു നാം നിങ്ങളുടെ ഗോപ്യസ്ഥാനങ്ങള് മറയ്ക്കാനുതകുന്ന വസ്ത്രവും അലങ്കാരവസ്ത്രവും നല്‍കിയിരിക്കുന്നു. ധര്‍മ്മനിഷ്ഠയാകുന്ന വസ്ത്രമാകട്ടെ അതാണു കൂടുതല് ഉത്തമം. അവര് ശ്രദ്ധിച്ച് മനസ്സിലാക്കാന് വേണ്ടി അല്ലാഹു അവതരിപ്പിക്കുന്ന തെളിവുകളില് പെട്ടതത്രെ അത്.\n7:27 ആദം സന്തതികളേ, നിങ്ങളുടെ മാതാപിതാക്കളെ ആ തോട്ടത്തില് നിന്ന് പുറത്താക്കിയത് പോലെ പിശാച് നിങ്ങളെ കുഴപ്പത്തിലാക്കാതിരിക്കട്ടെ. അവര് ഇരുവരുടെയും ഗോപ്യസ്ഥാനങ്ങള് അവര്‍ക്ക് കാണിച്ചുകൊടുക്കുവാനായി അവന് അവരില് നിന്ന് അവരുടെ വസ്ത്രം എടുത്തുനീക്കുകയായിരുന്നു. തീര്‍ച്ചയായും അവനും അവന്‍റെ വര്‍ഗക്കാരും നിങ്ങളെ കണ്ടുകൊണ്ടിരിക്കും; നിങ്ങള്‍ക്ക് അവരെ കാണാന് പറ്റാത്ത വിധത്തില്. തീര്‍ച്ചയായും വിശ്വസിക്കാത്തവര്‍ക്ക് പിശാചുക്കളെ നാം മിത്രങ്ങളാക്കി കൊടുത്തിരിക്കുന്നു.\n7:28 അവര് വല്ല നീചവൃത്തിയും ചെയ്താല്, ഞങ്ങളുടെ പിതാക്കള് അതില് നിലകൊള്ളുന്നതായി ഞങ്ങള് കണ്ടിട്ടുണ്ടെന്നും, അല്ലാഹു ഞങ്ങളോട് കല്‍പിച്ചതാണത് എന്നുമാണവര് പറയുക. ( നബിയേ, ) പറയുക: നീചവൃത്തി ചെയ്യുവാന് അല്ലാഹു കല്‍പിക്കുകയേയില്ല. നിങ്ങള് അല്ലാഹുവിന്‍റെ പേരില് നിങ്ങള്‍ക്ക് വിവരമില്ലാത്തത് പറഞ്ഞുണ്ടാക്കുകയാണോ?\n7:29 പറയുക: എന്‍റെ രക്ഷിതാവ് നീതിപാലിക്കാനാണ് കല്‍പിച്ചിട്ടുള്ളത്. എല്ലാ ആരാധനാവേളയിലും ( അഥവാ എല്ലാ ആരാധനാലയങ്ങളിലും ) നിങ്ങളുടെ മുഖങ്ങളെ ശരിയാം വിധം ( അവനിലേക്ക് തിരിച്ച് ) നിര്‍ത്തുകയും കീഴ്‌വണക്കം അവന് മാത്രമാക്കി കൊണ്ട് അവനോട് പ്രാര്‍ത്ഥിക്കുകയും ചെയ്യുവിന്. നിങ്ങളെ അവന് ആദ്യമായി സൃഷ്ടിച്ചുണ്ടാക്കിയതുപോലുള്ള അവസ്ഥയിലേക്ക് തന്നെ നിങ്ങള് മടങ്ങുന്നതാകുന്നു.\n7:30 ഒരു വിഭാഗത്തെ അവന് നേര്‍വഴിയിലാക്കിയിരിക്കുന്നു. ഒരു വിഭാഗമാകട്ടെ വഴിപിഴക്കാന് അര്‍ഹരായിരിക്കുന്നു. അല്ലാഹുവിനെ വിട്ട് പിശാചുക്കളെയാണ് അവര് രക്ഷാധികാരികളാക്കി വെച്ചിരിക്കുന്നത്. തങ്ങള് സന്‍മാര്‍ഗം പ്രാപിച്ചവരാണെന്ന് അവര് വിചാരിക്കുകയും ചെയ്യുന്നു.\n7:31 ആദം സന്തതികളേ, എല്ലാ ആരാധനാലയത്തിങ്കലും ( അഥവാ എല്ലാ ആരാധനാവേളകളിലും ) നിങ്ങള്‍ക്ക് അലങ്കാരമായിട്ടുള്ള വസ്ത്രങ്ങള് ധരിച്ചുകൊള്ളുക നിങ്ങള് തിന്നുകയും കുടിക്കുകയും ചെയ്തു കൊള്ളുക. എന്നാല് നിങ്ങള് ദുര്‍വ്യയം ചെയ്യരുത്. ദുര്‍വ്യയം ചെയ്യുന്നവരെ അല്ലാഹു ഇഷ്ടപ്പെടുകയേയില്ല.\n7:32 ( നബിയേ, ) പറയുക: അല്ലാഹു അവന്‍റെ ദാസന്‍മാര്‍ക്ക് വേണ്ടി ഉല്‍പാദിപ്പിച്ചിട്ടുള്ള അലങ്കാര വസ്തുക്കളും വിശിഷ്ടമായ ആഹാരപദാര്‍ത്ഥങ്ങളും നിഷിദ്ധമാക്കിയതാരാണ്? പറയുക: അവ ഐഹികജീവിതത്തില് സത്യവിശ്വാസികള്‍ക്ക് അവകാശപ്പെട്ടതാണ്. ഉയിര്‍ത്തെഴുന്നേല്‍പിന്‍റെ നാളില് അവര്‍ക്കുമാത്രമുള്ളതുമാണ്. മനസ്സിലാക്കുന്ന ആളുകള്‍ക്ക് വേണ്ടി അപ്രകാരം നാം തെളിവുകള് വിശദീകരിക്കുന്നു.\n7:33 പറയുക: എന്‍റെ രക്ഷിതാവ് നിഷിദ്ധമാക്കിയിട്ടുള്ളത് പ്രത്യക്ഷമായതും പരോക്ഷമായതുമായ നീചവൃത്തികളും, അധര്‍മ്മവും, ന്യായം കൂടാതെയുള്ള കയ്യേറ്റവും, യാതൊരു പ്രമാണവും അല്ലാഹു ഇറക്കിത്തന്നിട്ടില്ലാത്തതിനെ അവനോട് നിങ്ങള് പങ്കുചേര്‍ക്കുന്നതും, അല്ലാഹുവിന്‍റെ പേരില് നിങ്ങള്‍ക്കു വിവരമില്ലാത്തത് നിങ്ങള് പറഞ്ഞുണ്ടാക്കുന്നതും മാത്രമാണ്.\n7:34 ഓരോ സമുദായത്തിനും ഓരോ അവധിയുണ്ട്. അങ്ങനെ അവരുടെ അവധി വന്നെത്തിയാല് അവര് ഒരു നാഴിക നേരം പോലും വൈകിക്കുകയോ, നേരത്തെ ആക്കുകയോ ഇല്ല.\n7:35 ആദം സന്തതികളേ, നിങ്ങള്‍ക്ക് എന്‍റെ ദൃഷ്ടാന്തങ്ങള് വിവരിച്ചുതന്നു കൊണ്ട് നിങ്ങളില് നിന്നു തന്നെയുള്ള ദൂതന്‍മാര് നിങ്ങളുടെ അടുത്ത് വരുന്ന പക്ഷം അപ്പോള് സൂക്ഷ്മത പാലിക്കുകയും, നിലപാട് നന്നാക്കിത്തീര്‍ക്കുകയും ചെയ്യുന്നതാരോ അവര്‍ക്ക് യാതൊന്നും ഭയപ്പെടേണ്ടതില്ല. അവര് ദുഃഖിക്കേണ്ടി വരികയുമില്ല.\n7:36 എന്നാല് നമ്മുടെ ദൃഷ്ടാന്തങ്ങളെ നിഷേധിച്ചു തള്ളുകയും, അവയുടെ നേരെ അഹങ്കാരം നടിക്കുകയും ചെയ്യുന്നതാരോ അവരാണ് നരകാവകാശികള്. അവര് അതില് നിത്യവാസികളായിരിക്കും.\n7:37 അപ്പോള് അല്ലാഹുവിന്‍റെ പേരില് കള്ളം കെട്ടിച്ചമയ്ക്കുകയോ, അവന്‍റെ തെളിവുകളെ നിഷേധിച്ചുതള്ളുകയോ ചെയ്തവനേക്കാള് കടുത്ത അക്രമി ആരുണ്ട്? ( അല്ലാഹുവിന്‍റെ ) രേഖയില് തങ്ങള്‍ക്ക് നിശ്ചയിച്ചിട്ടുള്ള ഓഹരി അത്തരക്കാര്‍ക്കു ലഭിക്കുന്നതാണ്. അവസാനം അവരെ മരിപ്പിക്കുവാനായി നമ്മുടെ ദൂതന്‍മാര് ( മലക്കുകള് ) അവരുടെ അടുത്ത് ചെല്ലുമ്പോള് അവര് പറയും: അല്ലാഹുവിന് പുറമെ നിങ്ങള് വിളിച്ച് പ്രാര്‍ത്ഥിച്ച് കൊണ്ടിരുന്നവരൊക്കെ എവിടെ? അവര് പറയും : അവരൊക്കെ ഞങ്ങളെ വിട്ടുപോയിക്കളഞ്ഞു. തങ്ങള് സത്യനിഷേധികളായിരുന്നുവെന്ന് അവര്‍ക്കെതിരായി അവര് തന്നെ സാക്ഷ്യം വഹിക്കുകയും ചെയ്യും.\n7:38 അവന് ( അല്ലാഹു ) പറയും: ജിന്നുകളില് നിന്നും മനുഷ്യരില് നിന്നുമായി നിങ്ങള്‍ക്കു മുമ്പ് കഴിഞ്ഞുപോയിട്ടുള്ള സമൂഹങ്ങളുടെ കൂട്ടത്തില് നരകത്തില് പ്രവേശിച്ചുകൊള്ളുക. ഓരോ സമൂഹവും ( അതില് ) പ്രവേശിക്കുമ്പോഴൊക്കെ അതിന്‍റെ സഹോദര സമൂഹത്തെ ശപിക്കും. അങ്ങനെ അവരെല്ലാവരും അവിടെ ഒരുമിച്ചുകൂടിക്കഴിഞ്ഞാല് അവരിലെ പിന്‍ഗാമികള് അവരുടെ മുന്‍ഗാമികളെപ്പറ്റി പറയും: ഞങ്ങളുടെ രക്ഷിതാവേ, ഇവരാണ് ഞങ്ങളെ വഴിതെറ്റിച്ചത്. അത് കൊണ്ട് അവര്‍ക്ക് നീ നരകത്തില് നിന്ന് ഇരട്ടി ശിക്ഷ കൊടുക്കേണമേ. അവന് പറയും: എല്ലാവര്‍ക്കും ഇരട്ടിയുണ്ട്. പക്ഷെ നിങ്ങള് മനസ്സിലാക്കുന്നില്ല.\n7:39 അവരിലെ മുന്‍ഗാമികള് അവരുടെ പിന്‍ഗാമികളോട് പറയും: അപ്പോള് നിങ്ങള്‍ക്ക് ഞങ്ങളെക്കാളുപരി യാതൊരു ശ്രേഷ്ഠതയുമില്ല. ആകയാല് നിങ്ങള് സമ്പാദിച്ചു വെച്ചിരുന്നതിന്‍റെ ഫലമായി നിങ്ങള് ശിക്ഷ അനുഭവിച്ച് കൊള്ളുക.\n7:40 നമ്മുടെ ദൃഷ്ടാന്തങ്ങളെ നിഷേധിച്ചുതള്ളുകയും, അവയുടെ നേരെ അഹങ്കാരം നടിക്കുകയും ചെയ്തവരാരോ അവര്‍ക്ക് വേണ്ടി ആകാശത്തിന്‍റെ കവാടങ്ങള് തുറന്നുകൊടുക്കപ്പെടുകയേയില്ല. ഒട്ടകം സൂചിയുടെ ദ്വാരത്തിലൂടെ കടന്ന് പോകുന്നത് വരെ അവര് സ്വര്‍ഗത്തില് പ്രവേശിക്കുകയുമില്ല. അപ്രകാരമാണ് നാം കുറ്റവാളികള്‍ക്ക് പ്രതിഫലം നല്‍കുന്നത്.\n7:41 അവര്‍ക്ക് നരകാഗ്നിയാലുള്ള മെത്തയും അവരുടെ മീതെക്കൂടി പുതപ്പുകളും ഉണ്ടായിരിക്കും. അപ്രകാരമാണ് നാം അക്രമികള്‍ക്കു പ്രതിഫലം നല്‍കുന്നത്.\n7:42 വിശ്വസിക്കുകയും സല്‍കര്‍മ്മങ്ങള് പ്രവര്‍ത്തിക്കുകയും ചെയ്തവരാരോ- ഒരാള്‍ക്കും അയാളുടെ കഴിവില് പെട്ടതല്ലാതെ നാം ബാധ്യതയേല്‍പ്പിക്കുന്നില്ല.- അവരാണ് സ്വര്‍ഗാവകാശികള്. അവരതില് നിത്യവാസികളായിരിക്കും.\n7:43 അവരുടെ ( വിശ്വാസികളുടെ ) മനസ്സുകളിലുള്ള ഉള്‍പകയെല്ലാം നാം നീക്കികളയുന്നതാണ്. അവരുടെ താഴ്ഭാഗത്ത് കൂടി അരുവികള് ഒഴുകിക്കൊണ്ടിരിക്കും. അവര് പറയുകയും ചെയ്യും: ഞങ്ങളെ ഇതിലേക്ക് നയിച്ച അല്ലാഹുവിന് സ്തുതി. അല്ലാഹു ഞങ്ങളെ നേര്‍വഴിയിലേക്ക് നയിച്ചിരുന്നില്ലെങ്കില് ഞങ്ങളൊരിക്കലും നേര്‍വഴി പ്രാപിക്കുമായിരുന്നില്ല. ഞങ്ങളുടെ രക്ഷിതാവിന്‍റെ ദൂതന്‍മാര് തീര്‍ച്ചയായും സത്യവും കൊണ്ടാണ് വന്നത്. അവരോട് വിളിച്ചുപറയപ്പെടുകയും ചെയ്യും: അതാ, സ്വര്‍ഗം. നിങ്ങള് പ്രവര്‍ത്തിച്ചിരുന്നതിന്‍റെ ഫലമായി നിങ്ങള് അതിന്‍റെ അവകാശികളാക്കപ്പെട്ടിരിക്കുന്നു.\n7:44 സ്വര്‍ഗാവകാശികള് നരകാവകാശികളോട് വിളിച്ചു പറയും: ഞങ്ങളോട് ഞങ്ങളുടെ രക്ഷിതാവ് വാഗ്ദാനം ചെയ്തത് ഞങ്ങള് യാഥാര്‍ത്ഥ്യമായി കണ്ടെത്തിക്കഴിഞ്ഞു. എന്നാല് നിങ്ങളുടെ രക്ഷിതാവ് ( നിങ്ങളോട് ) വാഗ്ദാനം ചെയ്തത് നിങ്ങള് യാഥാര്‍ത്ഥ്യമായി കണ്ടെത്തിയോ? അവര് പറയും: അതെ അപ്പോള് ഒരു വിളംബരക്കാരന് അവര്‍ക്കിടയില് വിളിച്ചുപറയും: അല്ലാഹുവിന്‍റെ ശാപം അക്രമികളുടെ മേലാകുന്നു.\n7:45 അതായത്, അല്ലാഹുവിന്‍റെ മാര്‍ഗത്തില് നിന്ന് തടയുകയും, അത് വക്രമാക്കാന് ആഗ്രഹിക്കുകയും, പരലോകത്തില് അവിശ്വസിക്കുകയും ചെയ്യുന്നവരുടെ മേല്.\n7:46 ആ രണ്ടു വിഭാഗത്തിനുമിടയില് ഒരു തടസ്സം ഉണ്ടായിരിക്കും. ഉന്നത സ്ഥലങ്ങളില് ചില ആളുകളുണ്ടായിരിക്കും. ഓരോ വിഭാഗത്തെയും അവരുടെ ലക്ഷണം മുഖേന അവര് തിരിച്ചറിയും. സ്വര്‍ഗാവകാശികളോട് അവര് വിളിച്ചുപറയും: നിങ്ങള്‍ക്കു സമാധാനമുണ്ടായിരിക്കട്ടെ. അവര് ( ഉയരത്തുള്ളവര് ) അതില് ( സ്വര്‍ഗത്തില് ) പ്രവേശിച്ചിട്ടില്ല. അവര് ( അത് ) ആശിച്ചുകൊണ്ടിരിക്കുകയാണ്.\n7:47 അവരുടെ ദൃഷ്ടികള് നരകാവകാശികളുടെ നേരെ തിരിക്കപ്പെട്ടാല് അവര് പറയും: ഞങ്ങളുടെ രക്ഷിതാവേ, ഞങ്ങളെ നീ അക്രമികളായ ജനങ്ങളുടെ കൂട്ടത്തിലാക്കരുതേ.\n7:48 ഉയര്‍ന്ന സ്ഥലങ്ങളിലുള്ളവര് ലക്ഷണം മുഖേന അവര്‍ക്ക് തിരിച്ചറിയാവുന്ന ചില ആളുകളെ വിളിച്ചുകൊണ്ട് പറയും: നിങ്ങള് ശേഖരിച്ചിരുന്നതും, നിങ്ങള് അഹങ്കരിച്ചിരുന്നതും നിങ്ങള്‍ക്കെന്തൊരു പ്രയോജനമാണ് ചെയ്തത്?\n7:49 ഇക്കൂട്ടരെപ്പറ്റിയാണോ അല്ലാഹു അവര്‍ക്കൊരു കാരുണ്യവും നല്‍കുകയില്ലെന്ന് നിങ്ങള് സത്യം ചെയ്ത് പറഞ്ഞത്? ( എന്നാല് അവരോടാണല്ലോ ) നിങ്ങള് സ്വര്‍ഗത്തില് പ്രവേശിച്ചുകൊള്ളുക, നിങ്ങള് യാതൊന്നും ഭയപ്പെടേണ്ടതില്ല, നിങ്ങള് ദുഃഖിക്കേണ്ടി വരികയുമില്ല. ( എന്ന് പറയപ്പെട്ടിരിക്കുന്നത്! )\n7:50 നരകാവകാശികള് സ്വര്‍ഗാവകാശികളെ വിളിച്ചുപറയും: ഞങ്ങള്‍ക്ക് അല്‍പം വെള്ളമോ, അല്ലാഹു നിങ്ങള്‍ക്ക് നല്‍കിയ ഉപജീവനത്തില് നിന്ന് അല്‍പമോ നിങ്ങള് ചൊരിഞ്ഞുതരണേ! അവര് പറയും: സത്യനിഷേധികള്‍ക്കു അല്ലാഹു അത് രണ്ടും തീര്‍ത്തും വിലക്കിയിരിക്കുകയാണ്.\n7:51 ( അതായത് ) തങ്ങളുടെ മതത്തെ വിനോദവും കളിയുമാക്കിത്തീര്‍ക്കുകയും, ഐഹികജീവിതം കണ്ടു വഞ്ചിതരാവുകയും ചെയ്തവര്‍ക്ക്. അതിനാല് അവരുടെതായ ഈ ദിവസത്തെ കണ്ടുമുട്ടുമെന്നത് അവര് മറന്നുകളഞ്ഞത് പോലെ, നമ്മുടെ ദൃഷ്ടാന്തങ്ങളെ അവര് നിഷേധിച്ചു കളഞ്ഞിരുന്നത് പോലെ ഇന്ന് അവരെ നാം മറന്നുകളയുന്നു.\n7:52 ജ്ഞാനത്തിന്‍റെ അടിസ്ഥാനത്തില് നാം കാര്യങ്ങള് വിശദമാക്കിയിട്ടുള്ള ഒരു ഗ്രന്ഥം അവര്‍ക്കു നാം കൊണ്ടുവന്നുകൊടുത്തു. വിശ്വസിക്കുന്ന ജനങ്ങള്‍ക്കു മാര്‍ഗദര്‍ശനവും കാരുണ്യവുമത്രെ അത്.\n7:53 അതിലുള്ളത് പുലര്‍ന്ന് കാണുക എന്നതല്ലാതെ മറ്റുവല്ലതുമാണോ അവര് നോക്കിക്കൊണ്ടിരിക്കുന്നത്? മുമ്പ് അതിനെ മറന്നുകളഞ്ഞവര് അതിന്‍റെ പുലര്‍ച്ചവന്നെത്തുന്ന ദിവസത്തില് പറയും: ഞങ്ങളുടെ രക്ഷിതാവിന്‍റെ ദൂതന്‍മാര് സത്യവും കൊണ്ട് തന്നെയാണ് വന്നത്. ഇനി ഞങ്ങള്‍ക്കു വേണ്ടി ശുപാര്‍ശ ചെയ്യാന് വല്ല ശുപാര്‍ശക്കാരുമുണ്ടോ? അതല്ല, ഞങ്ങളൊന്ന് തിരിച്ചയക്കപ്പെടുമോ? എങ്കില് ഞങ്ങള് മുമ്പ് ചെയ്തിരുന്നതില് നിന്ന് വ്യത്യസ്തമായി പ്രവര്‍ത്തിക്കുമായിരുന്നു. തങ്ങള്‍ക്ക് തന്നെ അവര് നഷ്ടം വരുത്തിവെച്ചു. അവര് കെട്ടിച്ചമച്ചിരുന്നതെല്ലാം അവരെ വിട്ട് പോയിക്കളയുകയും ചെയ്തു.\n7:54 തീര്‍ച്ചയായും നിങ്ങളുടെ രക്ഷിതാവ് ആറുദിവസങ്ങളിലായി ( ഘട്ടങ്ങളിലായി ) ആകാശങ്ങളും ഭൂമിയും സൃഷ്ടിച്ചവനായ അല്ലാഹുവാകുന്നു. എന്നിട്ടവന് സിംഹാസനസ്ഥനായിരിക്കുന്നു. രാത്രിയെക്കൊണ്ട് അവന് പകലിനെ മൂടുന്നു. ദ്രുതഗതിയില് അത് പകലിനെ തേടിച്ചെല്ലുന്നു. സൂര്യനെയും ചന്ദ്രനെയും നക്ഷത്രങ്ങളെയും തന്‍റെ കല്‍പനയ്ക്കു വിധേയമാക്കപ്പെട്ട നിലയില് ( അവന് സൃഷ്ടിച്ചിരിക്കുന്നു. ) അറിയുക: സൃഷ്ടിപ്പും ശാസനാധികാരവും അവന്നുതന്നെയാണ.് ലോകരക്ഷിതാവായ അല്ലാഹു മഹത്വപൂര്‍ണ്ണനായിരിക്കുന്നു.\n7:55 താഴ്മയോടു കൂടിയും രഹസ്യമായിക്കൊണ്ടും നിങ്ങള് നിങ്ങളുടെ രക്ഷിതാവിനോട് പ്രാര്‍ത്ഥിക്കുക. പരിധി വിട്ട് പോകുന്നവരെ അല്ലാഹു ഇഷ്ടപ്പെടുക തന്നെയില്ല.\n7:56 ഭൂമിയില് നന്‍മവരുത്തിയതിനു ശേഷം നിങ്ങള് അവിടെ നാശമുണ്ടാക്കരുത്. ഭയപ്പാടോടു കൂടിയും പ്രതീക്ഷയോടുകൂടിയും നിങ്ങള് അവനെ വിളിച്ചു പ്രാര്‍ത്ഥിക്കുകയും ചെയ്യുക. തീര്‍ച്ചയായും അല്ലാഹുവിന്‍റെ കാരുണ്യം സല്‍കര്‍മ്മകാരികള്‍ക്ക് സമീപസ്ഥമാകുന്നു.\n7:57 അവനത്രെ തന്‍റെ അനുഗ്രഹത്തിന്ന് ( മഴയ്ക്കു ) മുമ്പായി സന്തോഷവാര്‍ത്ത അറിയിച്ചുകൊണ്ട് കാറ്റുകളെ അയക്കുന്നവന്. അങ്ങനെ അവ ( കാറ്റുകള് ) ഭാരിച്ച മേഘത്തെ വഹിച്ചുകഴിഞ്ഞാല് നിര്‍ജീവമായ വല്ല നാട്ടിലേക്കും നാം അതിനെ നയിച്ചുകൊണ്ട് പോകുകയും, എന്നിട്ടവിടെ വെള്ളം ചൊരിയുകയും, അത് മൂലം എല്ലാതരം കായ്കനികളും നാം പുറത്ത് കൊണ്ടുവരികയും ചെയ്യുന്നു. അത് പോലെ നാം മരണപ്പെട്ടവരെ പുറത്ത് കൊണ്ട് വരുന്നതാണ്. നിങ്ങള് ശ്രദ്ധിച്ചു മനസ്സിലാക്കുന്നവരായേക്കാം.\n7:58 നല്ല നാട്ടില് അതിലെ സസ്യങ്ങള് അതിന്‍റെ രക്ഷിതാവിന്‍റെ അനുമതിയോടെ നന്നായി മുളച്ചു വരുന്നു. എന്നാല് മോശമായ നാട്ടില് ശുഷ്ക്കമായിക്കൊണ്ടല്ലാതെ സസ്യങ്ങള് മുളച്ച് വരികയില്ല. അപ്രകാരം, നന്ദികാണിക്കുന്ന ജനങ്ങള്‍ക്കുവേണ്ടി നാം ദൃഷ്ടാന്തങ്ങള് വിവധ രൂപത്തില് വിവരിക്കുന്നു.\n7:59 നൂഹിനെ അദ്ദേഹത്തിന്‍റെ ജനതയിലേക്ക് നാം അയക്കുകയുണ്ടായി. എന്നിട്ട് അദ്ദേഹം പറഞ്ഞു: എന്‍റെ ജനങ്ങളേ, നിങ്ങള് അല്ലാഹുവെ ആരാധിക്കുവിന്. അവനല്ലാതെ നിങ്ങള്‍ക്ക് ഒരു ദൈവവുമില്ല. തീര്‍ച്ചയായും ഭയങ്കരമായ ഒരു ദിവസത്തെ ശിക്ഷ നിങ്ങള്‍ക്കു ( വന്നുഭവിക്കുമെന്ന് ) ഞാന് ഭയപ്പെടുന്നു.\n7:60 അദ്ദേഹത്തിന്‍റെ ജനതയിലെ പ്രമാണിമാര് പറഞ്ഞു: തീര്‍ച്ചയായും നീ പ്രത്യക്ഷമായ ദുര്‍മാര്‍ഗത്തിലാണെന്ന് ഞങ്ങള് കാണുന്നു.\n7:61 അദ്ദേഹം പറഞ്ഞു: എന്‍റെ ജനങ്ങളേ, എന്നില് ദുര്‍മാര്‍ഗമൊന്നുമില്ല. പക്ഷെ ഞാന് ലോകരക്ഷിതാവിങ്കല് നിന്നുള്ള ദൂതനാകുന്നു.\n7:62 എന്‍റെ രക്ഷിതാവിന്‍റെ സന്ദേശങ്ങള് ഞാന് നിങ്ങള്‍ക്കു എത്തിച്ചുതരികയും, നിങ്ങളോട് ആത്മാര്‍ത്ഥമായി ഉപദേശിക്കുകയുമാകുന്നു. നിങ്ങള്‍ക്കറിഞ്ഞ് കൂടാത്ത പലതും അല്ലാഹുവിങ്കല് നിന്ന് ഞാന് അറിയുന്നുമുണ്ട്.\n7:63 നിങ്ങള്‍ക്കു മുന്നറിയിപ്പ് നല്‍കുന്നതിന് വേണ്ടിയും, നിങ്ങള് സൂക്ഷ്മത പാലിക്കുന്നതിന് വേണ്ടിയും, നിങ്ങള്‍ക്ക് കാരുണ്യം നല്‍കപ്പെടുന്നതിന് വേണ്ടിയും നിങ്ങളുടെ രക്ഷിതാവിങ്കല് നിന്നുള്ള ഒരു ഉല്‍ബോധനം നിങ്ങളില് പെട്ട ഒരു പുരുഷനിലൂടെ നിങ്ങള്‍ക്ക് വന്നുകിട്ടിയതില് നിങ്ങള് അത്ഭുതപ്പെടുകയാണോ?\n7:64 എന്നാല് അവര് അദ്ദേഹത്തെ നിഷേധിച്ചു തള്ളിക്കളഞ്ഞു. അപ്പോള് അദ്ദേഹത്തെയും അദ്ദേഹത്തിന്‍റെ കൂടെയുള്ളവരെയും നാം കപ്പലില് രക്ഷപ്പെടുത്തുകയും, നമ്മുടെ ദൃഷ്ടാന്തങ്ങള് നിഷേധിച്ചു തള്ളിക്കളഞ്ഞവരെ നാം മുക്കിക്കൊല്ലുകയും ചെയ്തു. തീര്‍ച്ചയായും അവര് അന്ധരായ ഒരു ജനതയായിരുന്നു.\n7:65 ആദ് സമുദായത്തിലേക്ക് അവരുടെ സഹോദരനായ ഹൂദിനെയും ( അയച്ചു. ) അദ്ദേഹം പറഞ്ഞു: എന്‍റെ ജനങ്ങളേ, നിങ്ങള് അല്ലാഹുവെ ആരാധിക്കുവിന്. നിങ്ങള്‍ക്ക് അവനല്ലാതെ യാതൊരു ദൈവവുമില്ല. നിങ്ങളെന്താണ് സൂക്ഷ്മത പുലര്‍ത്താത്തത്?\n7:66 അദ്ദേഹത്തിന്‍റെ ജനതയിലെ സത്യനിഷേധികളായ പ്രമാണിമാര് പറഞ്ഞു: തീര്‍ച്ചയായും നീ എന്തോ മൌഢ്യത്തില്‍പ്പെട്ടിരിക്കുകയാണെന്ന് ഞങ്ങള് കാണുന്നു. തീര്‍ച്ചയായും നീ കള്ളം പറയുന്നവരുടെ കൂട്ടത്തിലാണെന്ന് ഞങ്ങള് വിചാരിക്കുന്നു.\n7:67 അദ്ദേഹം പറഞ്ഞു: എന്‍റെ ജനങ്ങളേ, എന്നില് യാതൊരു മൌഢ്യവുമില്ല. പക്ഷെ, ഞാന് ലോകരക്ഷിതാവിങ്കല് നിന്നുള്ള ദൂതനാണ്.\n7:68 എന്‍റെ രക്ഷിതാവിന്‍റെ സന്ദേശങ്ങള് ഞാന് നിങ്ങള്‍ക്കു എത്തിച്ചുതരുന്നു. ഞാന് നിങ്ങളുടെ വിശ്വസ്തനായ ഗുണകാംക്ഷിയുമാകുന്നു.\n7:69 നിങ്ങള്‍ക്കു മുന്നറിയിപ്പു നല്‍കാന് വേണ്ടി നിങ്ങളില് പെട്ട ഒരു പുരുഷനിലൂടെ നിങ്ങളുടെ രക്ഷിതാവിങ്കല് നിന്നുള്ള ഒരു ഉല്‍ബോധനം നിങ്ങള്‍ക്കു വന്നുകിട്ടിയതിനാല് നിങ്ങള് അത്ഭുതപ്പെടുകയാണോ? നൂഹിന്‍റെ ജനതയ്ക്കു ശേഷം നിങ്ങളെ അവന് പിന്‍ഗാമികളാക്കുകയും, സൃഷ്ടിയില് അവന് നിങ്ങള്‍ക്കു ( ശാരീരിക ) വികാസം വര്‍ദ്ധിപ്പിക്കുകയും ചെയ്തത് നിങ്ങള് ഓര്‍ത്ത് നോക്കുക. അല്ലാഹുവിന്‍റെ അനുഗ്രഹങ്ങള് നിങ്ങള് ഓര്‍മ്മിക്കുക. നിങ്ങള്‍ക്ക് വിജയം പ്രാപിക്കാം.\n7:70 അവര് പറഞ്ഞു: ഞങ്ങള് അല്ലാഹുവെ മാത്രം ആരാധിക്കുവാനും, ഞങ്ങളുടെ പിതാക്കള് ആരാധിച്ചിരുന്നതിനെ ഞങ്ങള് വിട്ടുകളയുവാനും വേണ്ടിയാണോ നീ ഞങ്ങളുടെ അടുത്ത് വന്നിരിക്കുന്നത്? എങ്കില് ഞങ്ങളോട് നീ ഭീഷണിപ്പെടുത്തിക്കൊണ്ടിരിക്കുന്നത് ( ശിക്ഷ ) നീ ഞങ്ങള്‍ക്കു കൊണ്ടുവാ; നീ സത്യവാന്‍മാരില് പെട്ടവനാണെങ്കില്.\n7:71 ഹൂദ് പറഞ്ഞു: തീര്‍ച്ചയായും നിങ്ങളുടെ രക്ഷിതാവിങ്കല് നിന്നുള്ള ശിക്ഷയും കോപവും ( ഇതാ ) നിങ്ങള്‍ക്ക് വന്നുഭവിക്കുകയായി. നിങ്ങളും നിങ്ങളുടെ പിതാക്കന്‍മാരും പേരിട്ടുവെച്ചിട്ടുള്ളതും, അല്ലാഹു യാതൊരു പ്രമാണവും അവതരിപ്പിച്ചിട്ടില്ലാത്തതുമായ ചില ( ദൈവ ) നാമങ്ങളുടെ പേരിലാണോ നിങ്ങളെന്നോട് തര്‍ക്കിക്കുന്നത്? എന്നാല് നിങ്ങള് കാത്തിരുന്ന് കൊള്ളുക. തീര്‍ച്ചയായും ഞാനും നിങ്ങളോടൊപ്പം കാത്തിരിക്കുകയാണ്.\n7:72 അങ്ങനെ അദ്ദേഹത്തെയും അദ്ദേഹത്തിന്‍റെ കൂടെയുള്ളവരെയും നമ്മുടെ കാരുണ്യം കൊണ്ട് നാം രക്ഷപ്പെടുത്തുകയും നമ്മുടെ ദൃഷ്ടാന്തങ്ങള് നിഷേധിച്ചുതള്ളുകയും, വിശ്വസിക്കാതിരിക്കുകയും ചെയ്തവരെ നാം മുരടോടെ മുറിച്ചുകളയുകയും ചെയ്തു.\n7:73 ഥമൂദ് സമുദായത്തിലേക്ക് അവരുടെ സഹോദരന് സ്വാലിഹിനെയും ( നാം അയച്ചു. ) അദ്ദേഹം പറഞ്ഞു: എന്‍റെ ജനങ്ങളേ, നിങ്ങള് അല്ലാഹുവിനെ ആരാധിക്കുവിന്. അവനല്ലാതെ നിങ്ങള്‍ക്കു ഒരു ദൈവവുമില്ല. നിങ്ങളുടെ രക്ഷിതാവിങ്കല് നിന്നു വ്യക്തമായ ഒരു തെളിവ് നിങ്ങള്‍ക്കു വന്നിട്ടുണ്ട്. നിങ്ങള്‍ക്കൊരു ദൃഷ്ടാന്തമായിട്ട് അല്ലാഹുവിന്‍റെ ഒട്ടകമാണിത്. ആകയാല് അല്ലാഹുവിന്‍റെ ഭൂമിയില് ( നടന്നു ) തിന്നുവാന് നിങ്ങള് അതിനെ വിട്ടേക്കുക. നിങ്ങളതിന് ഒരു ഉപദ്രവവും ചെയ്യരുത്. എങ്കില് വേദനയേറിയ ശിക്ഷ നിങ്ങളെ പിടികൂടും.\n7:74 ആദ് സമുദായത്തിനു ശേഷം അവന് നിങ്ങളെ പിന്‍ഗാമികളാക്കുകയും, നിങ്ങള്‍ക്കവന് ഭൂമിയില് വാസസ്ഥലം ഒരുക്കിത്തരികയും ചെയ്ത സന്ദര്‍ഭം നിങ്ങള് ഓര്‍ക്കുകയും ചെയ്യുക. അതിലെ സമതലങ്ങളില് നിങ്ങള് സൌധങ്ങളുണ്ടാക്കുന്നു. മലകള് വെട്ടിയെടുത്ത് നിങ്ങള് വീടുകളുണ്ടാക്കുകയും ചെയ്യുന്നു. അങ്ങനെ അല്ലാഹുവിന്‍റെ അനുഗ്രഹങ്ങള് നിങ്ങള് ഓര്‍ത്ത് നോക്കുക. നിങ്ങള് നാശകാരികളായിക്കൊണ്ട് ഭൂമിയില് കുഴപ്പം സൃഷ്ടിക്കരുത്.\n7:75 അദ്ദേഹത്തിന്‍റെ ജനതയില് പെട്ട അഹങ്കാരികളായ പ്രമാണിമാര് ബലഹീനരായി കരുതപ്പെട്ടവരോട് ( അതായത് ) അവരില് നിന്ന് വിശ്വസിച്ചവരോട് പറഞ്ഞു: സ്വാലിഹ് തന്‍റെ രക്ഷിതാവിങ്കല് നിന്ന് അയക്കപ്പെട്ട ആള് തന്നെയാണെന്ന് നിങ്ങള്‍ക്കറിയുമോ? അവര് പറഞ്ഞു: അദ്ദേഹം ഏതൊന്നുമായി അയക്കപ്പെട്ടിരിക്കുന്നുവോ അതില് ഞങ്ങള് തീര്‍ച്ചയായും വിശ്വസിക്കുന്നവരാണ്.\n7:76 അഹങ്കാരം കൈക്കൊണ്ടവര് പറഞ്ഞു: നിങ്ങള് ഏതൊന്നില് വിശ്വസിക്കുന്നുവോ അതിനെ ഞങ്ങള് തീര്‍ത്തും നിഷേധിക്കുന്നവരാണ്.\n7:77 അങ്ങനെ അവര് ആ ഒട്ടകത്തെ അറുകൊലചെയ്യുകയും, തങ്ങളുടെ രക്ഷിതാവിന്‍റെ കല്‍പനയെ ധിക്കരിക്കുകയും ചെയ്തു. അവര് പറഞ്ഞു: സ്വാലിഹേ, നീ ദൈവദൂതന്‍മാരില് പെട്ട ആളാണെങ്കില് ഞങ്ങളോട് നീ ഭീഷണിപ്പെടുത്തിക്കൊണ്ടിരിക്കുന്നത് ( ശിക്ഷ ) ഞങ്ങള്‍ക്ക് നീ കൊണ്ടുവാ.\n7:78 അപ്പോള് ഭൂകമ്പം അവരെ പിടികൂടി. അങ്ങനെ നേരം പുലര്‍ന്നപ്പോള് അവര് തങ്ങളുടെ വീടുകളില് കമിഴ്ന്ന് വീണ് കിടക്കുന്നവരായിരുന്നു.\n7:79 അനന്തരം സ്വാലിഹ് അവരില് നിന്ന് പിന്തിരിഞ്ഞു പോയി. അദ്ദേഹം പറഞ്ഞു: എന്‍റെ ജനങ്ങളേ, തീര്‍ച്ചയായും ഞാന് നിങ്ങള്‍ക്കു എന്‍റെ രക്ഷിതാവിന്‍റെ സന്ദേശം എത്തിച്ചുതരികയും, ആത്മാര്‍ത്ഥമായി ഞാന് നിങ്ങളോട് ഉപദേശിക്കുകയുമുണ്ടായി. പക്ഷെ, സദുപദേശികളെ നിങ്ങള് ഇഷ്ടപ്പെടുന്നില്ല.\n7:80 ലൂത്വിനെയും ( നാം അയച്ചു. ) അദ്ദേഹം തന്‍റെ ജനതയോട്, നിങ്ങള്‍ക്ക് മുമ്പ് ലോകരില് ഒരാളും തന്നെ ചെയ്തിട്ടില്ലാത്ത ഈ നീചവൃത്തിക്ക് നിങ്ങള് ചെല്ലുകയോ? എന്ന് പറഞ്ഞ സന്ദര്‍ഭം ( ഓര്‍ക്കുക. )\n7:81 സ്ത്രീകളെ വിട്ട് പുരുഷന്‍മാരുടെ അടുത്ത് തന്നെ നിങ്ങള് കാമവികാരത്തോടെ ചെല്ലുന്നു. അല്ല, നിങ്ങള് അതിരുവിട്ട് പ്രവര്‍ത്തിക്കുന്ന ഒരു ജനതയാകുന്നു.\n7:82 ഇവരെ നിങ്ങളുടെ നാട്ടില് നിന്നു പുറത്താക്കുക, ഇവര് പരിശുദ്ധിപാലിക്കുന്ന ആളുകളാകുന്നു. എന്നു പറഞ്ഞത് മാത്രമായിരുന്നു അദ്ദേഹത്തിന്‍റെ ജനതയുടെ മറുപടി.\n7:83 അപ്പോള് അദ്ദേഹത്തെയും അദ്ദേഹത്തിന്‍റെ ഭാര്യ ഒഴിച്ചുള്ള കുടുംബക്കാരെയും നാം രക്ഷപ്പെടുത്തി. അവള് പിന്തിരിഞ്ഞ് നിന്നവരുടെ കൂട്ടത്തിലായിരുന്നു.\n7:84 നാം അവരുടെ മേല് ഒരു തരം മഴ വര്‍ഷിപ്പിക്കുകയും ചെയ്തു. അപ്പോള് ആ കുറ്റവാളികളുടെ പര്യവസാനം എങ്ങനെയായിരുന്നുവെന്ന് നോക്കുക.\n7:85 മദ്‌യങ്കാരിലേക്ക് അവരുടെ സഹോദരനായ ശുഐബിനെയും ( അയച്ചു. ) അദ്ദേഹം പറഞ്ഞു: എന്‍റെ ജനങ്ങളേ, നിങ്ങള് അല്ലാഹുവെ ആരാധിക്കുക. നിങ്ങള്‍ക്ക് അവനല്ലാതെ യാതൊരു ദൈവവുമില്ല. നിങ്ങള്‍ക്ക് നിങ്ങളുടെ രക്ഷിതാവിങ്കല് നിന്ന് വ്യക്തമായ തെളിവ് വന്നിട്ടുണ്ട്. അതിനാല് നിങ്ങള് അളവും തൂക്കവും തികച്ചുകൊടുക്കണം. ജനങ്ങള്‍ക്കുഅവരുടെ സാധനങ്ങളില് നിങ്ങള് കമ്മിവരുത്തരുത്. ഭൂമിയില് നന്‍മവരുത്തിയതിന് ശേഷം നിങ്ങള് അവിടെ നാശമുണ്ടാക്കരുത്. നിങ്ങള് വിശ്വാസികളാണെങ്കില് അതാണ് നിങ്ങള്‍ക്ക് ഉത്തമം.\n7:86 ഭീഷണിയുണ്ടാക്കിക്കൊണ്ടും, അല്ലാഹുവിന്‍റെ മാര്‍ഗത്തില് നിന്ന് അതില് വിശ്വസിച്ചവരെ തടഞ്ഞുകൊണ്ടും അത് ( ആ മാര്‍ഗം ) വക്രമായിരിക്കാന് ആഗ്രഹിച്ചുകൊണ്ടും നിങ്ങള് പാതകളിലെല്ലാം ഇരിക്കുകയും അരുത്. നിങ്ങള് എണ്ണത്തില് കുറവായിരുന്നിട്ടും നിങ്ങള്‍ക്ക് അവന് വര്‍ദ്ധനവ് നല്‍കിയത് ഓര്‍ക്കുകയും നാശകാരികളുടെ പര്യവസാനം എങ്ങനെയായിരുന്നുവെന്ന് നോക്കുകയും ചെയ്യുക.\n7:87 ഞാന് എന്തൊന്നുമായി അയക്കപ്പെട്ടിരിക്കുന്നുവോ അതില് നിങ്ങളില് ഒരു വിഭാഗം വിശ്വസിച്ചിരിക്കുകയും, മറ്റൊരു വിഭാഗം വിശ്വസിക്കാതിരിക്കുകയുമാണെങ്കില് നമുക്കിടയില് അല്ലാഹു തീര്‍പ്പുകല്‍പിക്കുന്നത് വരെ നിങ്ങള് ക്ഷമിച്ചിരിക്കുക.അവനത്രെ തീര്‍പ്പുകല്‍പിക്കുന്നവരില് ഉത്തമന്.\n7:88 അദ്ദേഹത്തിന്‍റെ ജനതയിലെ അഹങ്കാരികളായ പ്രമാണിമാര് പറഞ്ഞു: ശുഐബേ, തീര്‍ച്ചയായും നിന്നെയും നിന്‍റെ കൂടെയുള്ള വിശ്വാസികളെയും ഞങ്ങളുടെ നാട്ടില് നിന്ന് പുറത്താക്കുക തന്നെ ചെയ്യും. അല്ലെങ്കില് നിങ്ങള് ഞങ്ങളുടെ മാര്‍ഗത്തില് മടങ്ങി വരിക തന്നെ വേണം. അദ്ദേഹം പറഞ്ഞു: ഞങ്ങള് അതിനെ ( ആ മാര്‍ഗത്തെ ) വെറുക്കുന്നവരാണെങ്കില് പോലും ( ഞങ്ങള് മടങ്ങണമെന്നോ? )\n7:89 നിങ്ങളുടെ മാര്‍ഗത്തില് നിന്ന് അല്ലാഹു ഞങ്ങളെ രക്ഷപ്പെടുത്തിയതിന് ശേഷം അതില് തന്നെ ഞങ്ങള് മടങ്ങി വരുന്ന പക്ഷം തീര്‍ച്ചയായും ഞങ്ങള് അല്ലാഹുവിന്‍റെ പേരില് കള്ളം കെട്ടിച്ചമയ്ക്കുകയായിരിക്കും ചെയ്യുന്നത്. അതില് മടങ്ങി വരാന് ഞങ്ങള്‍ക്കു പാടില്ലാത്തതാണ്; ഞങ്ങളുടെ രക്ഷിതാവായ അല്ലാഹു ഉദ്ദേശിക്കുന്നുവെങ്കിലല്ലാതെ. ഞങ്ങളുടെ രക്ഷിതാവിന്‍റെ അറിവ് എല്ലാകാര്യത്തെയും ഉള്‍കൊള്ളുന്നതായിരിക്കുന്നു. അല്ലാഹുവിന്‍റെ മേലാണ് ഞങ്ങള് ഭരമേല്‍പിച്ചിരിക്കുന്നത്. ഞങ്ങളുടെ രക്ഷിതാവേ, ഞങ്ങള്‍ക്കും ഞങ്ങളുടെ ജനങ്ങള്‍ക്കുമിടയില് നീ സത്യപ്രകാരം തീര്‍പ്പുണ്ടാക്കണമേ. നീയാണ് തീര്‍പ്പുണ്ടാക്കുന്നവരില് ഉത്തമന്.\n7:90 അദ്ദേഹത്തിന്‍റെ ജനതയിലെ സത്യനിഷേധികളായ പ്രമാണിമാര് പറഞ്ഞു: നിങ്ങള് ശുഐബിനെ പിന്‍പറ്റുന്ന പക്ഷം തീര്‍ച്ചയായും അത് മൂലം നിങ്ങള് നഷ്ടക്കാരായിരിക്കും.\n7:91 അപ്പോള് അവരെ ഭൂകമ്പം പിടികൂടി. അങ്ങനെ നേരം പുലര്‍ന്നപ്പോള് അവര് അവരുടെ വാസസ്ഥലത്ത് കമിഴ്ന്നു വീണു കിടക്കുകയായിരുന്നു.\n7:92 ശുഐബിനെ നിഷേധിച്ചു തള്ളിയവരുടെ സ്ഥിതി അവരവിടെ താമസിച്ചിട്ടേയില്ലാത്ത പോലെയായി. ശുഐബിനെ നിഷേധിച്ചു തള്ളിയവര് തന്നെയായിരുന്നു നഷ്ടക്കാര്.\n7:93 അനന്തരം അദ്ദേഹം അവരില് നിന്ന് പിന്തിരിഞ്ഞ് പോയി. അദ്ദേഹം പറഞ്ഞു: എന്‍റെ ജനങ്ങളേ, തീര്‍ച്ചയായും എന്‍റെ രക്ഷിതാവിന്‍റെ സന്ദേശങ്ങള് ഞാന് നിങ്ങള്‍ക്ക് എത്തിച്ചുതരികയും ഞാന് നിങ്ങളോട് ആത്മാര്‍ത്ഥമായി ഉപദേശിക്കുകയും ചെയ്തിട്ടുണ്ട്. അങ്ങനെയിരിക്കെ സത്യനിഷേധികളായ ജനതയുടെ പേരില് ഞാന് എന്തിനു ദുഃഖിക്കണം.?\n7:94 ഏതൊരു നാട്ടില് നാം പ്രവാചകനെ അയച്ചപ്പോഴും അവിടത്തുകാരെ ദുരിതവും കഷ്ടപ്പാടും കൊണ്ട് നാം പിടികൂടാതിരുന്നിട്ടില്ല. അവര് വിനയമുള്ളവരായിത്തീരാന് വേണ്ടിയത്രെ അത്.\n7:95 പിന്നെ നാം വിഷമത്തിന്‍റെ സ്ഥാനത്ത് സൌഖ്യം മാറ്റിവച്ചുകൊടുത്തു. അങ്ങനെ അവര് അഭിവൃദ്ധിപ്പെട്ടു വളര്‍ന്നു. ഞങ്ങളുടെ പിതാക്കന്‍മാര്‍ക്കും ദുരിതവും സന്തോഷവുമൊക്കെ വന്നുഭവിച്ചിട്ടുണ്ടല്ലോ എന്നാണ് അപ്പോള് അവര് പറഞ്ഞത്. അപ്പോള് അവരറിയാതെ പെട്ടെന്ന് നാം അവരെ പിടികൂടി.\n7:96 ആ നാടുകളിലുള്ളവര് വിശ്വസിക്കുകയും, സൂക്ഷ്മത പാലിക്കുകയും ചെയ്തിരുന്നെങ്കില് ആകാശത്തുനിന്നും ഭൂമിയില് നിന്നും നാം അവര്‍ക്കു അനുഗ്രഹങ്ങള് തുറന്നുകൊടുക്കുമായിരുന്നു. പക്ഷെ അവര് നിഷേധിച്ചു തള്ളുകയാണ് ചെയ്തത്. അപ്പോള് അവര് ചെയ്ത് വെച്ചിരുന്നതിന്‍റെ ഫലമായി നാം അവരെ പിടികൂടി.\n7:97 എന്നാല് ആ നാടുകളിലുള്ളവര്‍ക്ക് അവര് രാത്രിയില് ഉറങ്ങിക്കൊണ്ടിരിക്കെ നമ്മുടെ ശിക്ഷ വന്നെത്തുന്നതിനെപ്പറ്റി അവര് നിര്‍ഭയരായിരിക്കുകയാണോ?\n7:98 ആ നാടുകളിലുള്ളവര്‍ക്ക് അവര് പകല് സമയത്ത് കളിച്ചു നടക്കുന്നതിനിടയില് നമ്മുടെ ശിക്ഷ വന്നെത്തുന്നതിനെ പറ്റിയും അവര് നിര്‍ഭയരായിരിക്കുകയാണോ?\n7:99 അപ്പോള് അല്ലാഹുവിന്‍റെ തന്ത്രത്തെപ്പറ്റി തന്നെ അവര് നിര്‍ഭയരായിരിക്കുകയാണോ? എന്നാല് നഷ്ടം പറ്റിയ ഒരു ജനവിഭാഗമല്ലാതെ അല്ലാഹുവിന്‍റെ തന്ത്രത്തെപ്പറ്റി നിര്‍ഭയരായിരിക്കുകയില്ല.\n7:100 ( പഴയ ) അവകാശികള്‍ക്കു ശേഷം ഭൂമിയുടെ അനന്തരാവകാശികളായിത്തീരുന്നവര്‍ക്ക് നാം ഉദ്ദേശിക്കുകയാണെങ്കില് അവരുടെ കുറ്റകൃത്യങ്ങളുടെ ഫലമായി നാം ശിക്ഷ ഏല്‍പിക്കുന്നതാണ് എന്ന ബോധം അവരെ നേര്‍വഴിക്ക് നയിക്കുന്നില്ലേ? നാം അവരുടെ ഹൃദയങ്ങളില് മുദ്രവെക്കുകയും ചെയ്യും. അപ്പോള് അവര് ( ഒന്നും ) കേട്ടു മനസ്സിലാക്കാത്തവരായിത്തീരും.\n7:101 ആ നാടുകളുടെ വൃത്താന്തങ്ങളില് ചിലത് നാം നിനക്ക് വിവരിച്ചുതരികയാണ്. അവരിലേക്കയക്കപ്പെട്ട ദൂതന്‍മാര് വ്യക്തമായ തെളിവുകളും കൊണ്ട് അവരുടെ അടുത്ത് ചെല്ലുകയുണ്ടായി. എന്നിട്ടും മുമ്പ് അവര് നിഷേധിച്ചു തള്ളിയിരുന്നതില് അവര് വിശ്വസിക്കുകയുണ്ടായില്ല. സത്യനിഷേധികളുടെ ഹൃദയങ്ങളിന്‍മേല് അപ്രകാരം അല്ലാഹു മുദ്രവെക്കും.\n7:102 അവരില് അധികപേര്‍ക്കും കരാറുപാലിക്കുന്ന സ്വഭാവം നാം കണ്ടില്ല. തീര്‍ച്ചയായും അവരില് അധികപേരെയും ധിക്കാരികളായിത്തന്നെയാണ് നാം കണ്ടെത്തിയത്.\n7:103 പിന്നീട് അവരുടെയൊക്കെ ശേഷം മൂസായെ നമ്മുടെ ദൃഷ്ടാന്തങ്ങളുമായി ഫിര്‍ഔന്‍റെയും അവന്‍റെ പ്രമാണിമാരുടെയും അടുക്കലേക്ക് നാം നിയോഗിച്ചു. എന്നാല് അവര് ആ ദൃഷ്ടാന്തങ്ങളോട് അന്യായം കാണിക്കുകയാണ് ചെയ്തത്. അപ്പോള് നോക്കൂ; ആ നാശകാരികളുടെ പര്യവസാനം എങ്ങനെയായിരുന്നുവെന്ന്.\n7:104 മൂസാ പറഞ്ഞു: ഫിര്‍ഔനേ, തീര്‍ച്ചയായും ഞാന് ലോകരക്ഷിതാവിങ്കല് നിന്നുള്ള ദൂതനാകുന്നു.\n7:105 അല്ലാഹുവിന്‍റെ പേരില് സത്യമല്ലാതൊന്നും പറയാതിരിക്കാന് കടപ്പെട്ടവനാണ് ഞാന്. നിങ്ങളുടെ രക്ഷിതാവിങ്കല് നിന്നുള്ള വ്യക്തമായ തെളിവും കൊണ്ടാണ് ഞാന് നിങ്ങളുടെ അടുത്ത് വന്നിരിക്കുന്നത്. അതിനാല് ഇസ്രായീല് സന്തതികളെ എന്‍റെ കൂടെ അയക്കൂ.\n7:106 ഫിര്‍ഔന് പറഞ്ഞു: നീ തെളിവും കൊണ്ട് തന്നെയാണ് വന്നിട്ടുള്ളതെങ്കില് അതിങ്ങ് കൊണ്ടുവാ; നീ സത്യവാന്‍മാരില് പെട്ടവനാണെങ്കില്.\n7:107 അപ്പോള് മൂസാ തന്‍റെ വടി താഴെയിട്ടു. അപ്പോഴതാ അത് ഒരു പ്രത്യക്ഷമായ സര്‍പ്പമാകുന്നു.\n7:108 അദ്ദേഹം തന്‍റെ കൈ പുറത്തെടുത്ത് കാണിച്ചു. അപ്പോഴതാ നിരീക്ഷിക്കുന്നവര്‍ക്കെല്ലാം അത് വെള്ളയായി കാണുന്നു.\n7:109 ഫിര്‍ഔന്‍റെ ജനതയിലെ പ്രമാണിമാര് പറഞ്ഞു: ഇവന് നല്ല വിവരമുള്ള ജാലവിദ്യക്കാരന് തന്നെ.\n7:110 നിങ്ങളെ നിങ്ങളുടെ നാട്ടില് നിന്ന് പുറത്താക്കാനാണ് അവന് ഉദ്ദേശിക്കുന്നത്. അതിനാല് നിങ്ങള്‍ക്കെന്താണ് നിര്‍ദേശിക്കാനുള്ളത്?\n7:111 അവര് ( ഫിര്‍ഔനോട് ) പറഞ്ഞു: ഇവന്നും ഇവന്‍റെ സഹോദരന്നും താങ്കള് കുറച്ച് ഇടകൊടുക്കുക. നഗരങ്ങളില് ചെന്ന് വിളിച്ചുകൂട്ടാന് ആളുകളെ അയക്കുകയും ചെയ്യുക.\n7:112 എല്ലാ വിവരമുള്ള ജാലവിദ്യക്കാരെയും അവര് താങ്കളുടെ അടുക്കല് കൊണ്ടുവരട്ടെ\n7:113 ജാലവിദ്യക്കാര് ഫിര്‍ഔന്‍റെ അടുത്ത് വന്നു. അവര് പറഞ്ഞു: ഞങ്ങളാണ് ജയിക്കുന്നവരെങ്കില് ഞങ്ങള്‍ക്കു നല്ല പ്രതിഫലമുണ്ടായിരിക്കുമെന്ന് തീര്‍ച്ചയാണല്ലോ?\n7:114 ഫിര്‍ഔന് പറഞ്ഞു: അതെ, തീര്‍ച്ചയായും നിങ്ങള് ( എന്‍റെ അടുക്കല് ) സാമീപ്യം നല്‍കപ്പെടുന്നവരുടെ കൂട്ടത്തിലായിരിക്കുകയും ചെയ്യും.\n7:115 അവര് പറഞ്ഞു: ഹേ, മൂസാ ഒന്നുകില് നീ ഇടുക. അല്ലെങ്കില് ഞങ്ങളാകാം ഇടുന്നത്.\n7:116 മൂസാ പറഞ്ഞു: നിങ്ങള് ഇട്ടുകൊള്ളുക. അങ്ങനെ ഇട്ടപ്പോള് അവര് ആളുകളുടെ കണ്ണുകെട്ടുകയും അവര്‍ക്ക് ഭയമുണ്ടാക്കുകയും ചെയ്തു. വമ്പിച്ച ഒരു ജാലവിദ്യയാണ് അവര് കൊണ്ടു വന്നത്.\n7:117 മൂസായ്ക്ക് നാം ബോധനം നല്‍കി; നീ നിന്‍റെ വടി ഇട്ടേക്കുക എന്ന്. അപ്പോള് ആ വടിയതാ അവര് കൃത്രിമമായി ഉണ്ടാക്കിയതിനെ വിഴുങ്ങുന്നു.\n7:118 അങ്ങനെ സത്യം സ്ഥിരപ്പെടുകയും, അവര് പ്രവര്‍ത്തിച്ചിരുന്നതെല്ലാം നിഷ്ഫലമാകുകയും ചെയ്തു.\n7:119 അങ്ങനെ അവിടെ വെച്ച് അവര് പരാജയപ്പെടുകയും, അവര് നിസ്സാരന്‍മാരായി മാറുകയും ചെയ്തു.\n7:120 അവര് ( ആ ജാലവിദ്യക്കാര് ) സാഷ്ടാംഗംചെയ്യുന്നവരായി വീഴുകയും ചെയ്തു.\n7:121 അവര് പറഞ്ഞു: ലോകരക്ഷിതാവില് ഞങ്ങളിതാ വിശ്വസിച്ചിരിക്കുന്നു.\n7:122 മൂസായുടെയും ഹാറൂന്‍റെയും രക്ഷിതാവില്.\n7:123 ഫിര്‍ഔന് പറഞ്ഞു: ഞാന് നിങ്ങള്‍ക്ക് അനുവാദം നല്‍കുന്നതിന് മുമ്പ് നിങ്ങള് വിശ്വസിച്ചിരിക്കുകയാണോ? ഈ നഗരത്തിലുള്ളവരെ ഇവിടെ നിന്ന് പുറത്താക്കാന് വേണ്ടി നിങ്ങളെല്ലാം കൂടി ഇവിടെ വെച്ച് നടത്തിയ ഒരു ഗൂഢതന്ത്രം തന്നെയാണിത്. അതിനാല് വഴിയെ നിങ്ങള് മനസ്സിലാക്കിക്കൊള്ളും.\n7:124 നിങ്ങളുടെ കൈകളും കാലുകളും എതിര്‍വശങ്ങളില് നിന്നായി ഞാന് മുറിച്ചുകളയുക തന്നെ ചെയ്യും. പിന്നെ നിങ്ങളെ മുഴുവന് ഞാന് ക്രൂശിക്കുകയും ചെയ്യും; തീര്‍ച്ച.\n7:125 അവര് പറഞ്ഞു: തീര്‍ച്ചയായും ഞങ്ങളുടെ രക്ഷിതാവിങ്കലേക്കാണല്ലോ ഞങ്ങള് തിരിച്ചെത്തുന്നത്.\n7:126 ഞങ്ങളുടെ രക്ഷിതാവിന്‍റെ ദൃഷ്ടാന്തങ്ങള് ഞങ്ങള്‍ക്ക് വന്നപ്പോള് ഞങ്ങള് അത് വിശ്വസിച്ചു എന്നത് മാത്രമാണല്ലോ നീ ഞങ്ങളുടെ മേല് കുറ്റം ചുമത്തുന്നത്. ഞങ്ങളുടെ രക്ഷിതാവേ, ഞങ്ങളുടെ മേല് നീ ക്ഷമ ചൊരിഞ്ഞുതരികയും, ഞങ്ങളെ നീ മുസ്ലിംകളായിക്കൊണ്ട് മരിപ്പിക്കുകയും ചെയ്യേണമേ.\n7:127 ഫിര്‍ഔന്‍റെ ജനതയിലെ പ്രമാണിമാര് പറഞ്ഞു: ഭൂമിയില് കുഴപ്പമുണ്ടാക്കുവാനും, താങ്കളേയും താങ്കളുടെ ദൈവങ്ങളേയും വിട്ടുകളയുവാനും താങ്കള് മൂസായെയും അവന്‍റെ ആള്‍ക്കാരെയും ( അനുവദിച്ച് ) വിടുകയാണോ? അവന് ( ഫിര്‍ഔന് ) പറഞ്ഞു: നാം അവരുടെ ( ഇസ്രായീല്യരുടെ ) ആണ്‍മക്കളെ കൊന്നൊടുക്കുകയും, അവരുടെ സ്ത്രീകളെ ജീവിക്കാന് വിടുകയും ചെയ്യുന്നതാണ്. തീര്‍ച്ചയായും നാം അവരുടെ മേല് സര്‍വ്വാധിപത്യമുള്ളവരായിരിക്കും.\n7:128 മൂസാ തന്‍റെ ജനങ്ങളോട് പറഞ്ഞു: നിങ്ങള് അല്ലാഹുവോട് സഹായം തേടുകയും ക്ഷമിക്കുകയും ചെയ്യുക. തീര്‍ച്ചയായും ഭൂമി അല്ലാഹുവിന്‍റെതാകുന്നു. അവന്‍റെ ദാസന്‍മാരില് നിന്ന് അവന് ഉദ്ദേശിക്കുന്നവര്‍ക്ക് അവന് അത് അവകാശപ്പെടുത്തികൊടുക്കുന്നു. പര്യവസാനം ധര്‍മ്മനിഷ്ഠ പാലിക്കുന്നവര്‍ക്ക് അനുകൂലമായിരിക്കും.\n7:129 അവര് പറഞ്ഞു: താങ്കള് ഞങ്ങളുടെ അടുത്ത് ( ദൂതനായി ) വരുന്നതിന്‍റെ മുമ്പും, താങ്കള് ഞങ്ങളുടെ അടുത്ത് വന്നതിന് ശേഷവും ഞങ്ങള് മര്‍ദ്ദിക്കപ്പെട്ടിരിക്കുകയാണ്. അദ്ദേഹം ( മൂസാ ) പറഞ്ഞു: നിങ്ങളുടെ രക്ഷിതാവ് നിങ്ങളുടെ ശത്രുവിനെ നശിപ്പിക്കുകയും, ഭൂമിയില് നിങ്ങളെ അവന് അനന്തരാവകാശികളാക്കുകയും ചെയ്തേക്കാം. എന്നിട്ട് നിങ്ങള് എങ്ങനെ പ്രവര്‍ത്തിക്കുന്നുവെന്ന് അവന് നോക്കുന്നതാണ്.\n7:130 ഫിര്‍ഔന്‍റെ ആള്‍ക്കാരെ ( വരള്‍ച്ചയുടെ ) കൊല്ലങ്ങളും, വിളകളുടെ കമ്മിയും കൊണ്ട് നാം പിടികൂടുകയുണ്ടായി; അവര് ചിന്തിച്ച് മനസ്സിലാക്കുവാന് വേണ്ടി.\n7:131 എന്നാല് അവര്‍ക്കൊരു നന്‍മ വന്നാല് അവര് പറയുമായിരുന്നു: നമുക്ക് അര്‍ഹതയുള്ളത് തന്നെയാണിത്. ഇനി അവര്‍ക്ക് വല്ല തിന്‍മയും ബാധിച്ചുവെങ്കിലോ അത് മൂസായുടെയും കൂടെയുള്ളവരുടെയും ശകുനപ്പിഴയാണ് എന്നാണവര് പറഞ്ഞിരുന്നത്. അല്ല, അവരുടെ ശകുനം അല്ലാഹുവിന്‍റെ പക്കല് തന്നെയാകുന്നു. പക്ഷെ അവരില് അധികപേരും മനസ്സിലാക്കുന്നില്ല.\n7:132 അവര് പറഞ്ഞു: ഞങ്ങളെ മായാജാലത്തില് പെടുത്താന് വേണ്ടി ഏതൊരു ദൃഷ്ടാന്തവുമായി നീ ഞങ്ങളുടെ അടുത്ത് വന്നാലും ഞങ്ങള് നിന്നെ വിശ്വസിക്കാന് പോകുന്നില്ല.\n7:133 വെള്ളപ്പൊക്കം, വെട്ടുകിളി, പേന്, തവളകള്, രക്തം എന്നിങ്ങനെ വ്യക്തമായ ദൃഷ്ടാന്തങ്ങള് അവരുടെ നേരെ നാം അയച്ചു. എന്നിട്ടും അവര് അഹങ്കരിക്കുകയും കുറ്റവാളികളായ ജനതയായിരിക്കുകയും ചെയ്തു.\n7:134 ശിക്ഷ അവരുടെ മേല് വന്നുഭവിച്ചപ്പോള് അവര് പറഞ്ഞു: ഹേ; മൂസാ, നിന്‍റെ രക്ഷിതാവ് നിന്നോട് ചെയ്തിട്ടുള്ള കരാര് മുന്‍നിര്‍ത്തി ഞങ്ങള്‍ക്ക് വേണ്ടി അവനോട് നീ പ്രാര്‍ത്ഥിക്കുക. ഞങ്ങളില് നിന്ന് ഈ ശിക്ഷ അകറ്റിത്തരുന്ന പക്ഷം ഞങ്ങള് നിന്നെ വിശ്വസിക്കുകയും, ഇസ്രായീല് സന്തതികളെ നിന്‍റെ കൂടെ ഞങ്ങള് അയച്ചു തരികയും ചെയ്യുന്നതാണ്; തീര്‍ച്ച.\n7:135 എന്നാല് അവര് എത്തേണ്ടതായ ഒരു അവധിവരെ നാം അവരില് നിന്ന് ശിക്ഷ അകറ്റികൊടുത്തപ്പോള് അവരതാ വാക്ക് ലംഘിക്കുന്നു.\n7:136 അപ്പോള് നാം അവരുടെ കാര്യത്തില് ശിക്ഷാനടപടി എടുത്തു. അങ്ങനെ അവരെ നാം കടലില് മുക്കിക്കളഞ്ഞു. അവര് നമ്മുടെ ദൃഷ്ടാന്തങ്ങളെ നിഷേധിച്ചുകളയുകയും അവയെപ്പറ്റി അശ്രദ്ധരായിരിക്കുകയും ചെയ്തതിന്‍റെ ഫലമത്രെ അത്.\n7:137 അടിച്ചൊതുക്കപ്പെട്ടിരുന്ന ആ ജനതയ്ക്ക്, നാം അനുഗ്രഹിച്ച, കിഴക്കും പടിഞ്ഞാറുമുള്ള ഭൂപ്രദേശങ്ങള് നാം അവകാശപ്പെടുത്തികൊടുക്കുകയും ചെയ്തു. ഇസ്രായീല് സന്തതികളില്, അവര് ക്ഷമിച്ചതിന്‍റെ ഫലമായി നിന്‍റെ രക്ഷിതാവിന്‍റെ ഉത്തമമായ വചനം നിറവേറുകയും, ഫിര്‍ഔനും അവന്‍റെ ജനതയും നിര്‍മിച്ചുകൊണ്ടിരുന്നതും, അവര് കെട്ടി ഉയര്‍ത്തിയിരുന്നതും നാം തകര്‍ത്ത് കളയുകയും ചെയ്തു.\n7:138 ഇസ്രായീല് സന്തതികളെ നാം കടല് കടത്തി ( രക്ഷപ്പെടുത്തി. ) എന്നിട്ട് തങ്ങളുടെ ബിംബങ്ങളുടെ മുമ്പാകെ ഭജനമിരിക്കുന്ന ഒരു ജനതയുടെ അടുക്കല് അവര് ചെന്നെത്തി. അവര് പറഞ്ഞു: ഹേ; മൂസാ, ഇവര്‍ക്ക് ദൈവങ്ങളുള്ളത് പോലെ ഞങ്ങള്‍ക്കും ഒരു ദൈവത്തെ നീ ഏര്‍പെടുത്തിത്തരണം. അദ്ദേഹം പറഞ്ഞു: തീര്‍ച്ചയായും നിങ്ങള് വിവരമില്ലാത്ത ഒരു ജനവിഭാഗമാകുന്നു.\n7:139 തീര്‍ച്ചയായും ഈ കൂട്ടര് എന്തൊന്നില് നിലകൊള്ളുന്നുവോ അത് നശിപ്പിക്കപ്പെടുന്നതാണ്. അവര് പ്രവര്‍ത്തിച്ച് കൊണ്ടിരിക്കുന്നതെല്ലാം നിഷ്ഫലവുമാകുന്നു.\n7:140 അദ്ദേഹം പറഞ്ഞു: അല്ലാഹുവല്ലാത്തവരെയാണോ ഞാന് നിങ്ങള്‍ക്ക് ദൈവമായി അന്വേഷിക്കേണ്ടത്? അവനാകട്ടെ നിങ്ങളെ ലോകരില് വെച്ച് ഉല്‍കൃഷ്ടരാക്കിയിരിക്കുകയാണ്.\n7:141 നിങ്ങള്‍ക്ക് കടുത്ത ശിക്ഷ അനുഭവിപ്പിക്കുകയും, നിങ്ങളുടെ ആണ്‍മക്കളെ കൊന്നൊടുക്കുകയും, നിങ്ങളുടെ സ്ത്രീകളെ ജീവിക്കാന് വിടുകയും ചെയ്ത് കൊണ്ടിരുന്ന ഫിര്‍ഔന്‍റെ കൂട്ടരില് നിന്ന് നിങ്ങളെ നാം രക്ഷപ്പെടുത്തിയ സന്ദര്‍ഭം ( നിങ്ങള് ഓര്‍ക്കുക. ) നിങ്ങളുടെ രക്ഷിതാവിങ്കല് നിന്നുള്ള ഒരു കടുത്ത പരീക്ഷണമാണ് അതിലുണ്ടായിരുന്നത്.\n7:142 മൂസായ്ക്ക് നാം മുപ്പത് രാത്രി നിശ്ചയിച്ച് കൊടുക്കുകയും, പത്ത് കൂടി ചേര്‍ത്ത് അത് പൂര്‍ത്തിയാക്കുകയും ചെയ്തു. അങ്ങനെ അദ്ദേഹത്തിന്‍റെ രക്ഷിതാവ് നിശ്ചയിച്ച നാല്‍പത് രാത്രിയുടെ സമയപരിധി പൂര്‍ത്തിയായി. മൂസാ തന്‍റെ സഹോദരനായ ഹാറൂനോട് പറഞ്ഞു: എന്‍റെ ജനതയുടെ കാര്യത്തില് നീ എന്‍റെ പ്രാതിനിധ്യം വഹിക്കുകയും, നല്ലത് പ്രവര്‍ത്തിക്കുകയും, കുഴപ്പക്കാരുടെ മാര്‍ഗം പിന്തുടരാതിരിക്കുകയും ചെയ്യുക.\n7:143 നമ്മുടെ നിശ്ചിത സമയത്തിന് മൂസാ വരികയും, അദ്ദേഹത്തിന്‍റെ രക്ഷിതാവ് അദ്ദേഹത്തോട് സംസാരിക്കുകയും ചെയ്തപ്പോള് മൂസാ പറഞ്ഞു: എന്‍റെ രക്ഷിതാവേ, ( നിന്നെ ) എനിക്കൊന്നു കാണിച്ചുതരൂ. ഞാന് നിന്നെയൊന്ന് നോക്കിക്കാണട്ടെ. അവന് ( അല്ലാഹു ) പറഞ്ഞു: നീ എന്നെ കാണുകയില്ല തന്നെ. എന്നാല് നീ ആ മലയിലേക്ക് നോക്കൂ. അത് അതിന്‍റെ സ്ഥാനത്ത് ഉറച്ചുനിന്നാല് വഴിയെ നിനക്കെന്നെ കാണാം. അങ്ങനെ അദ്ദേഹത്തിന്‍റെ രക്ഷിതാവ് പര്‍വ്വതത്തിന് വെളിപ്പെട്ടപ്പോള് അതിനെ അവന് പൊടിയാക്കി. മൂസാ ബോധരഹിതനായി വീഴുകയും ചെയ്തു. എന്നിട്ട് അദ്ദേഹത്തിന് ബോധം വന്നപ്പോള് അദ്ദേഹം പറഞ്ഞു: നീയെത്ര പരിശുദ്ധന്! ഞാന് നിന്നിലേക്ക് ഖേദിച്ചുമടങ്ങിയിരിക്കുന്നു. ഞാന് വിശ്വാസികളില് ഒന്നാമനാകുന്നു.\n7:144 അവന് ( അല്ലാഹു ) പറഞ്ഞു: ഹേ; മൂസാ, എന്‍റെ സന്ദേശങ്ങള്‍കൊണ്ടും, എന്‍റെ ( നേരിട്ടുള്ള ) സംസാരം കൊണ്ടും തീര്‍ച്ചയായും നിന്നെ ജനങ്ങളില് ഉല്‍കൃഷ്ടനായി ഞാന് തെരഞ്ഞെടുത്തിരിക്കുന്നു. അതിനാല് ഞാന് നിനക്ക് നല്‍കിയത് സ്വീകരിക്കുകയും നന്ദിയുള്ളവരുടെ കൂട്ടത്തിലായിരിക്കുകയും ചെയ്യുക.\n7:145 എല്ലാകാര്യത്തെപ്പറ്റിയും നാം അദ്ദേഹത്തിന് ( മൂസായ്ക്ക് ) പലകകളില് എഴുതികൊടുക്കുകയും ചെയ്തു. അതായത് സദുപദേശവും, എല്ലാ കാര്യത്തെപ്പറ്റിയുള്ള വിശദീകരണവും. ( നാം പറഞ്ഞു: ) അവയെ മുറുകെപിടിക്കുകയും, അവയിലെ വളരെ നല്ല കാര്യങ്ങള് സ്വീകരിക്കാന് നിന്‍റെ ജനതയോട് കല്‍പിക്കുകയും ചെയ്യുക. ധിക്കാരികളുടെ പാര്‍പ്പിടം വഴിയെ ഞാന് നിങ്ങള്‍ക്ക് കാണിച്ചുതരുന്നതാണ്.\n7:146 ന്യായം കൂടാതെ ഭൂമിയില് അഹങ്കാരം നടിച്ച് കൊണ്ടിരിക്കുന്നവരെ എന്‍റെ ദൃഷ്ടാന്തങ്ങളില് നിന്ന് ഞാന് തിരിച്ചുകളയുന്നതാണ്. എല്ലാ ദൃഷ്ടാന്തവും കണ്ടാലും അവരതില് വിശ്വസിക്കുകയില്ലണേര്‍മാര്‍ഗം കണ്ടാല് അവര് അതിനെ മാര്‍ഗമായി സ്വീകരിക്കുകയില്ല. ദുര്‍മാര്‍ഗം കണ്ടാല് അവരത് മാര്‍ഗമായി സ്വീകരിക്കുകയും ചെയ്യും. നമ്മുടെ ദൃഷ്ടാന്തങ്ങള് അവര് നിഷേധിച്ച് തള്ളുകയും , അവയെപ്പറ്റി അവര് അശ്രദ്ധരായിരിക്കുകയും ചെയ്തതിന്‍റെ ഫലമാണത്.\n7:147 നമ്മുടെ ദൃഷ്ടാന്തങ്ങളെയും, പരലോകത്തെ കണ്ടുമുട്ടുന്നതിനെയും നിഷേധിച്ച് കളഞ്ഞവരാരോ അവരുടെ കര്‍മ്മങ്ങള് നിഷ്ഫലമായിരിക്കുന്നു. അവര് പ്രവര്‍ത്തിച്ചു കൊണ്ടിരുന്നതിന്‍റെ ഫലമല്ലാതെ അവര്‍ക്കു നല്‍കപ്പെടുമോ?\n7:148 മൂസായുടെ ജനത അദ്ദേഹം പോയതിനു ശേഷം അവരുടെ ആഭരണങ്ങള് കൊണ്ടുണ്ടാക്കിയ മുക്രയിടുന്ന ഒരു കാളക്കുട്ടിയുടെ സ്വരൂപത്തെ ദൈവമായി സ്വീകരിച്ചു. അതവരോട് സംസാരിക്കുകയില്ലെന്നും, അവര്‍ക്ക് വഴി കാണിക്കുകയില്ലെന്നും അവര് കണ്ടില്ലേ? അതിനെ അവര് ( ദൈവമായി ) സ്വീകരിക്കുകയും അതോടെ അവര് അക്രമികളാവുകയും ചെയ്തിരിക്കുന്നു.\n7:149 അവര്‍ക്കു ഖേദം തോന്നുകയും, തങ്ങള് പിഴച്ച് പോയിരിക്കുന്നു എന്ന് അവര് കാണുകയും ചെയ്തപ്പോള് അവര് പറഞ്ഞു: ഞങ്ങളുടെ രക്ഷിതാവ് ഞങ്ങളോട് കരുണ കാണിക്കുകയും, ഞങ്ങള്‍ക്ക് പൊറുത്തുതരികയും ചെയ്തിട്ടില്ലെങ്കില് തീര്‍ച്ചയായും ഞങ്ങള് നഷ്ടക്കാരില് പെട്ടവരായിരിക്കും.\n7:150 കുപിതനും ദുഃഖിതനുമായിക്കൊണ്ട് തന്‍റെ ജനങ്ങളിലേക്ക് മടങ്ങി വന്നിട്ട് മൂസാ പറഞ്ഞു: ഞാന് പോയ ശേഷം എന്‍റെ പിന്നില് നിങ്ങള് പ്രവര്‍ത്തിച്ച കാര്യം വളരെ ചീത്ത തന്നെ. നിങ്ങളുടെ രക്ഷിതാവിന്‍റെ കല്‍പന കാത്തിരിക്കാതെ നിങ്ങള് ധൃതികൂട്ടിയോ? അദ്ദേഹം പലകകള് താഴെയിടുകയും, തന്‍റെ സഹോദരന്‍റെ തല പിടിച്ച് തന്‍റെ അടുത്തേക്ക് വലിക്കുകയും ചെയ്തു. അവന് ( സഹോദരന് ) പറഞ്ഞു: എന്‍റെ ഉമ്മയുടെ മകനേ, ജനങ്ങള് എന്നെ ദുര്‍ബലനായി ഗണിച്ചു. അവരെന്നെ കൊന്നേക്കുമായിരുന്നു. അതിനാല് ( എന്നോട് കയര്‍ത്തു കൊണ്ട് ) നീ ശത്രുക്കള്‍ക്ക് സന്തോഷത്തിന് ഇടവരുത്തരുത്. അക്രമികളായ ജനങ്ങളുടെ കൂട്ടത്തില് എന്നെ കണക്കാക്കുകയും ചെയ്യരുത്.\n7:151 അദ്ദേഹം ( മൂസാ ) പറഞ്ഞു: എന്‍റെ രക്ഷിതാവേ, എനിക്കും എന്‍റെ സഹോദരന്നും നീ പൊറുത്തുതരികയും, ഞങ്ങളെ നീ നിന്‍റെ കാരുണ്യത്തില് ഉള്‍പെടുത്തുകയും ചെയ്യേണമേ. നീ പരമകാരുണികനാണല്ലോ.\n7:152 കാളക്കുട്ടിയെ ദൈവമായി സ്വീകരിച്ചവരാരോ അവര്‍ക്കു തങ്ങളുടെ രക്ഷിതാവിങ്കല് നിന്നുള്ള കോപവും, ഐഹികജീവിതത്തില് നിന്ദ്യതയും വന്നുഭവിക്കുന്നതാണ്. കള്ളം കെട്ടിച്ചമയ്ക്കുന്നവര്‍ക്കു നാം പ്രതിഫലം നല്‍കുന്നത് അപ്രകാരമത്രെ.\n7:153 എന്നാല് തിന്‍മകള് പ്രവര്‍ത്തിക്കുകയും, എന്നിട്ടതിനു ശേഷം പശ്ചാത്തപിക്കുകയും, വിശ്വസിക്കുകയും ചെയ്തവര്‍ക്കു തീര്‍ച്ചയായും നിന്‍റെ രക്ഷിതാവ് അതിന് ശേഷം ഏറെ പൊറുത്തുകൊടുക്കുകയും, കരുണ കാണിക്കുകയും ചെയ്യുന്നവനാകുന്നു.\n7:154 മൂസായുടെ കോപം അടങ്ങിയപ്പോള് അദ്ദേഹം ( ദിവ്യസന്ദേശമെഴുതിയ ) പലകകള് എടുത്തു. അവയില് രേഖപ്പെടുത്തിയതില് തങ്ങളുടെ രക്ഷിതാവിനെ ഭയപ്പെടുന്ന ആളുകള്‍ക്ക് മാര്‍ഗദര്‍ശനവും കാരുണ്യവുമാണുണ്ടായിരുന്നത്.\n7:155 നമ്മുടെ നിശ്ചിത സമയത്തേക്ക് മൂസാ തന്‍റെ ജനങ്ങളില് നിന്ന് എഴുപത് പുരുഷന്‍മാരെ തെരഞ്ഞെടുത്തു. എന്നിട്ട് ഉഗ്രമായ കുലുക്കം അവര്‍ക്ക് പിടിപെട്ടപ്പോള് അദ്ദേഹം പറഞ്ഞു: എന്‍റെ രക്ഷിതാവേ, നീ ഉദ്ദേശിച്ചിരുന്നെങ്കില് മുമ്പ് തന്നെ അവരെയും എന്നെയും നിനക്ക് നശിപ്പിക്കാമായിരുന്നു. ഞങ്ങളുടെ കൂട്ടത്തിലെ മൂഢന്‍മാര് പ്രവര്‍ത്തിച്ചതിന്‍റെ പേരില് നീ ഞങ്ങളെ നശിപ്പിക്കുകയാണോ? അത് നിന്‍റെ പരീക്ഷണമല്ലാതെ മറ്റൊന്നുമല്ല. അത് മൂലം നീ ഉദ്ദേശിക്കുന്നവരെ നീ പിഴവിലാക്കുകയും നീ ഉദ്ദേശിക്കുന്നവരെ നീ നേര്‍വഴിയിലാക്കുകയും ചെയ്യുന്നു. നീയാണ് ഞങ്ങളുടെ രക്ഷാധികാരി. അതിനാല് ഞങ്ങള്‍ക്ക് നീ പൊറുത്തുതരികയും, ഞങ്ങളോട് കരുണ കാണിക്കുകയും ചെയ്യേണമേ. നീയാണ് പൊറുക്കുന്നവരില് ഉത്തമന്.\n7:156 ഇഹലോകത്തും പരലോകത്തും ഞങ്ങള്‍ക്ക് നീ നന്‍മ രേഖപ്പെടുത്തുകയും ( അഥവാ വിധിക്കുകയും ) ചെയ്യേണമേ. തീര്‍ച്ചയായും ഞങ്ങള് നിന്നിലേക്ക് മടങ്ങിയിരിക്കുന്നു. അവന് ( അല്ലാഹു ) പറഞ്ഞു: എന്‍റെ ശിക്ഷ ഞാന് ഉദ്ദേശിക്കുന്നവര്‍ക്ക് ഏല്‍പിക്കുന്നതാണ്. എന്‍റെ കാരുണ്യമാകട്ടെ സര്‍വ്വ വസ്തുക്കളെയും ഉള്‍കൊള്ളുന്നതായിരിക്കും. എന്നാല് ധര്‍മ്മനിഷ്ഠ പാലിക്കുകയും, സകാത്ത് നല്‍കുകയും, നമ്മുടെ ദൃഷ്ടാന്തങ്ങളില് വിശ്വസിക്കുകയും ചെയ്യുന്നവരായ ആളുകള്‍ക്ക് ( പ്രത്യേകമായി ) ഞാന് അത് രേഖപ്പെടുത്തുന്നതാണ്.\n7:157 ( അതായത് ) തങ്ങളുടെ പക്കലുള്ള തൌറാത്തിലും ഇന്‍ജീലിലും രേഖപ്പെടുത്തപ്പെട്ടതായി അവര്‍ക്ക് കണ്ടെത്താന് കഴിയുന്ന ആ അക്ഷരജ്ഞാനമില്ലാത്ത പ്രവാചകനായ ദൈവദൂതനെ ( മുഹമ്മദ് നബിയെ ) പിന്‍പറ്റുന്നവര്‍ക്ക് ( ആ കാരുണ്യം രേഖപ്പെടുത്തുന്നതാണ്. ) അവരോട് അദ്ദേഹം സദാചാരം കല്‍പിക്കുകയും, ദുരാചാരത്തില് നിന്ന് അവരെ വിലക്കുകയും ചെയ്യുന്നു. നല്ല വസ്തുക്കള് അവര്‍ക്ക് അനുവദനീയമാക്കുകയും, ചീത്ത വസ്തുക്കള് അവരുടെ മേല് നിഷിദ്ധമാക്കുകയും ചെയ്യുന്നു. അവരുടെ ഭാരങ്ങളും അവരുടെ മേലുണ്ടായിരുന്ന വിലങ്ങുകളും അദ്ദേഹം ഇറക്കിവെക്കുകയും ചെയ്യുന്നു. അപ്പോള് അദ്ദേഹത്തില് വിശ്വസിക്കുകയും അദ്ദേഹത്തെ പിന്തുണക്കുകയും സഹായിക്കുകയും അദ്ദേഹത്തോടൊപ്പം അവതരിപ്പിക്കപ്പെട്ടിട്ടുള്ള ആ പ്രകാശത്തെ പിന്‍പറ്റുകയും ചെയ്തവരാരോ, അവര് തന്നെയാണ് വിജയികള്.\n7:158 പറയുക: മനുഷ്യരേ, തീര്‍ച്ചയായും ഞാന് നിങ്ങളിലേക്കെല്ലാമുള്ള അല്ലാഹുവിന്‍റെ ദൂതനാകുന്നു. ആകാശങ്ങളുടെയും ഭൂമിയുടെയും ആധിപത്യം ഏതൊരുവന്നാണോ അവന്‍റെ ( ദൂതന്. ) അവനല്ലാതെ ഒരു ദൈവവുമില്ല. അവന് ജീവിപ്പിക്കുകയും മരിപ്പിക്കുകയും ചെയ്യുന്നു. അതിനാല് നിങ്ങള് അല്ലാഹുവിലും അവന്‍റെ ദൂതനിലും വിശ്വസിക്കുവിന്. അതെ, അല്ലാഹുവിലും അവന്‍റെ വചനങ്ങളിലും വിശ്വസിക്കുന്ന അക്ഷരജ്ഞാനമില്ലാത്ത ആ പ്രവാചകനില്. അദ്ദേഹത്തെ നിങ്ങള് പിന്‍പറ്റുവിന് നിങ്ങള് നേര്‍മാര്‍ഗം പ്രാപിക്കാം.\n7:159 മൂസായുടെ ജനതയില് തന്നെ സത്യത്തിന്‍റെ അടിസ്ഥാനത്തില് മാര്‍ഗദര്‍ശനം ചെയ്യുകയും അതനുസരിച്ച് തന്നെ നീതി പാലിക്കുകയും ചെയ്യുന്ന ഒരു സമൂഹമുണ്ട്.\n7:160 അവരെ നാം പന്ത്രണ്ട് ഗോത്രങ്ങളായി അഥവാ സമൂഹങ്ങളായി പിരിച്ചു. മൂസായോട് അദ്ദേഹത്തിന്‍റെ ജനത കുടിനീര് ആവശ്യപ്പെട്ട സമയത്ത് നിന്‍റെ വടികൊണ്ട് ആ പാറക്കല്ലില് അടിക്കൂ എന്ന് അദ്ദേഹത്തിന് നാം ബോധനം നല്‍കി. അപ്പോള് അതില് നിന്ന് പന്ത്രണ്ടു നീര്‍ചാലുകള് പൊട്ടി ഒഴുകി. ഓരോ വിഭാഗക്കാരും തങ്ങള്‍ക്ക് കുടിക്കാനുള്ള സ്ഥലം മനസ്സിലാക്കി. നാം അവര്‍ക്ക് മേഘത്തണല് നല്‍കുകയും, മന്നായും കാടപക്ഷികളും നാം അവര്‍ക്ക് ഇറക്കികൊടുക്കുകയും ചെയ്തു. നിങ്ങള്‍ക്കു നാം നല്‍കിയിട്ടുള്ള വിശിഷ്ട വസ്തുക്കളില് നിന്ന് തിന്നുകൊള്ളുക ( എന്ന് നാം നിര്‍ദേശിക്കുകയും ചെയ്തു. ) ( അവരുടെ ധിക്കാരം നിമിത്തം ) നമുക്ക് അവര് ഒരു ദ്രോഹവും വരുത്തിയിട്ടില്ല. എന്നാല് അവര് ദ്രോഹം വരുത്തിവെച്ചിരുന്നത് അവര്‍ക്കു തന്നെയാണ്.\n7:161 നിങ്ങള് ഈ രാജ്യത്ത് താമസിക്കുകയും ഇവിടെ നിങ്ങള്‍ക്ക് ഇഷ്ടമുള്ളേടത്ത് നിന്ന് തിന്നുകയും ചെയ്ത് കൊള്ളുക. നിങ്ങള് പാപമോചനത്തിന് പ്രാര്‍ത്ഥിക്കുകയും, തലകുനിച്ച് കൊണ്ട് പട്ടണവാതില് കടക്കുകയും ചെയ്യുക. എങ്കില് നിങ്ങളുടെ തെറ്റുകള് നിങ്ങള്‍ക്കു നാം പൊറുത്തുതരുന്നതാണ്. സല്‍കര്‍മ്മകാരികള്‍ക്ക് വഴിയെ നാം കൂടുതല് കൊടുക്കുന്നതുമാണ് എന്ന് അവരോട് പറയപ്പെട്ട സന്ദര്‍ഭവും ( ഓര്‍ക്കുക. )\n7:162 അപ്പോള് അവരിലുള്ള അക്രമികള് അവരോട് നിര്‍ദേശിക്കപ്പെട്ടതില് നിന്ന് വ്യത്യസ്തമായിട്ട് വാക്കു മാറ്റിപ്പറയുകയാണ് ചെയ്തത്. അവര് അക്രമം ചെയ്ത്കൊണ്ടിരുന്നതിന്‍റെ ഫലമായി നാം അവരുടെ മേല് ആകാശത്ത് നിന്ന് ഒരു ശിക്ഷ അയച്ചു.\n7:163 കടല്‍ത്തീരത്ത് സ്ഥിതിചെയ്തിരുന്ന ആ പട്ടണത്തെപ്പറ്റി നീ അവരോട് ചോദിച്ച് നോക്കൂ. ( അതായത് ) ശബ്ബത്ത് ദിനം ( ശനിയാഴ്ച ) ആചരിക്കുന്നതില് അവര് അതിക്രമം കാണിച്ചിരുന്ന സന്ദര്‍ഭത്തെപ്പറ്റി. അവരുടെ ശബ്ബത്ത് ദിനത്തില് അവര്‍ക്ക് ആവശ്യമുള്ള മത്സ്യങ്ങള് വെള്ളത്തിനു മീതെ തലകാണിച്ചുകൊണ്ട് അവരുടെ അടുത്ത് വരുകയും അവര്‍ക്ക് ശബ്ബത്ത് ആചരിക്കാനില്ലാത്ത ദിവസത്തില് അവരുടെ അടുത്ത് അവ വരാതിരിക്കുകയും ചെയ്തിരുന്നസന്ദര്‍ഭം. അവര് ധിക്കരിച്ചിരുന്നതിന്‍റെ ഫലമായി അപ്രകാരം നാം അവരെ പരീക്ഷിക്കുകയായിരുന്നു.\n7:164 അല്ലാഹു നശിപ്പിക്കുകയോ കഠിനമായി ശിക്ഷിക്കുകയോ ചെയ്യാന് പോകുന്ന ഒരു ജനവിഭാഗത്തെ നിങ്ങളെന്തിനാണ് ഉപദേശിക്കുന്നത്? എന്ന് അവരില് പെട്ട ഒരു സമൂഹം പറഞ്ഞ സന്ദര്‍ഭം ( ശ്രദ്ധിക്കുക ) അവര് മറുപടി പറഞ്ഞു: നിങ്ങളുടെ രക്ഷിതാവിങ്കല് ( ഞങ്ങള് ) അപരാധത്തില് നിന്ന് ഒഴിവാകുന്നതിന് വേണ്ടിയാണ്. ഒരു വേള അവര് സൂക്ഷ്മത പാലിച്ചെന്നും വരാമല്ലോ.\n7:165 എന്നാല് അവരെ ഓര്‍മപ്പെടുത്തിയിരുന്നത് അവര് മറന്നുകളഞ്ഞപ്പോള് ദുഷ്പ്രവൃത്തിയില് നിന്ന് വിലക്കിയിരുന്നവരെ നാം രക്ഷപ്പെടുത്തുകയും, അക്രമികളായ ആളുകളെ അവര് ധിക്കാരം കാണിച്ചിരുന്നതിന്‍റെ ഫലമായി നാം കഠിനമായ ശിക്ഷ മുഖേന പിടികൂടുകയും ചെയ്തു.\n7:166 അങ്ങനെ അവരോട് വിലക്കപ്പെട്ടതിന്‍റെ കാര്യത്തിലെല്ലാം അവര് ധിക്കാരം പ്രവര്‍ത്തിച്ചപ്പോള് നാം അവരോട് പറഞ്ഞു: നിങ്ങള് നിന്ദ്യന്‍മാരായ കുരങ്ങന്‍മാരായിക്കൊള്ളുക.\n7:167 അവരുടെ ( ഇസ്രായീല്യരുടെ ) മേല് ഉയിര്‍ത്തെഴുന്നേല്‍പിന്‍റെ നാളുവരെ അവര്‍ക്കു ഹീനമായ ശിക്ഷ ഏല്‍പിച്ച് കൊണ്ടിരിക്കുന്നവരെ നിന്‍റെ രക്ഷിതാവ് നിയോഗിക്കുക തന്നെ ചെയ്യുമെന്ന് അവന് പ്രഖ്യാപിച്ച സന്ദര്‍ഭവും ഓര്‍ക്കുക. തീര്‍ച്ചയായും നിന്‍റെ രക്ഷിതാവ് അതിവേഗം ശിക്ഷ നടപ്പാക്കുന്നവനാണ്. തീര്‍ച്ചയായും അവന് ഏറെ പൊറുക്കുന്നവനും കരുണാനിധിയുമത്രെ.\n7:168 ഭൂമിയില് അവരെ നാം പല സമൂഹങ്ങളായി പിരിക്കുകയും ചെയ്തിരിക്കുന്നു. അവരുടെ കൂട്ടത്തില് സദ്‌വൃത്തരുണ്ട്. അതിന് താഴെയുള്ളവരും അവരിലുണ്ട്. അവര് മടങ്ങേണ്ടതിനായി നാം അവരെ നന്‍മകള്‍കൊണ്ടും തിന്‍മകള് കൊണ്ടും പരീക്ഷിക്കുകയുണ്ടായി.\n7:169 അനന്തരം അവര്‍ക്ക് ശേഷം അവരുടെ പിന്‍ഗാമികളായി ഒരു തലമുറ രംഗത്ത് വന്നു. അവര് വേദത്തിന്‍റെ അനന്തരാവകാശമെടുത്തു. ഈ നിസ്സാരമായ ലോകത്തിലെ വിഭവങ്ങളാണ് അവര് കൈപ്പറ്റുന്നത്. ഞങ്ങള്‍ക്ക് അതൊക്കെ പൊറുത്തുകിട്ടുന്നതാണ് എന്ന് അവര് പറയുകയും ചെയ്യും. അത്തരത്തിലുള്ള മറ്റൊരു വിഭവം അവര്‍ക്ക് വന്നുകിട്ടുകയാണെങ്കിലും അവരത് സ്വീകരിച്ചേക്കും. അല്ലാഹുവെപ്പറ്റി സത്യമല്ലാതെ ഒന്നും അവര് പറയുകയില്ലെന്ന് വേദഗ്രന്ഥത്തിലൂടെ അവരോട് ഉറപ്പ് മേടിക്കപ്പെടുകയും, അതിലുള്ളത് അവര് വായിച്ചുപഠിക്കുകയും ചെയ്തിട്ടില്ലേ? എന്നാല് പരലോകമാണ് സൂക്ഷ്മത പാലിക്കുന്നവര്‍ക്ക് ഉത്തമമായിട്ടുള്ളത്. നിങ്ങള് ചിന്തിച്ച് മനസ്സിലാക്കുന്നില്ലേ?\n7:170 വേദഗ്രന്ഥത്തെ മുറുകെപിടിക്കുകയും, പ്രാര്‍ത്ഥന മുറപോലെ നിര്‍വഹിക്കുകയും ചെയ്യുന്നവരാരോ ആ സല്‍കര്‍മ്മകാരികള്‍ക്കുള്ള പ്രതിഫലം നാം നഷ്ടപ്പെടുത്തിക്കളയുകയില്ല; തീര്‍ച്ച.\n7:171 നാം പര്‍വ്വതത്തെ അവര്‍ക്കു മീതെ ഒരു കുടയെന്നോണം ഉയര്‍ത്തി നിര്‍ത്തുകയും അതവരുടെ മേല് വീഴുക തന്നെ ചെയ്യുമെന്ന് അവര് വിചാരിക്കുകയും ചെയ്ത സന്ദര്‍ഭം ഓര്‍ക്കുക. ( നാം പറഞ്ഞു: ) നാം നിങ്ങള്‍ക്ക് നല്‍കിയത് മുറുകെപിടിക്കുകയും, അതിലുള്ളത് നിങ്ങള് ഓര്‍മിക്കുകയും ചെയ്യുക. നിങ്ങള് സൂക്ഷ്മത പാലിക്കുന്നവരായേക്കാം.\n7:172 നിന്‍റെ രക്ഷിതാവ് ആദം സന്തതികളില് നിന്ന്, അവരുടെ മുതുകുകളില് നിന്ന് അവരുടെ സന്താനങ്ങളെ പുറത്ത് കൊണ്ട് വരികയും, അവരുടെ കാര്യത്തില് അവരെ തന്നെ അവന് സാക്ഷി നിര്‍ത്തുകയും ചെയ്ത സന്ദര്‍ഭം ( ഓര്‍ക്കുക. ) ( അവന് ചോദിച്ചു: ) ഞാന് നിങ്ങളുടെ രക്ഷിതാവല്ലയോ? അവര് പറഞ്ഞു: അതെ, ഞങ്ങള് സാക്ഷ്യം വാഹിച്ചിരിക്കുന്നു. തീര്‍ച്ചയായും ഞങ്ങള് ഇതിനെപ്പറ്റി ശ്രദ്ധയില്ലാത്തവരായിരുന്നു. എന്ന് ഉയിര്‍ത്തെഴുന്നേല്‍പിന്‍റെ നാളില് നിങ്ങള് പറഞ്ഞേക്കും എന്നതിനാലാണ് ( അങ്ങനെ ചെയ്തത്. )\n7:173 അല്ലെങ്കില് മുമ്പ് തന്നെ ഞങ്ങളുടെ പൂര്‍വ്വപിതാക്കള് അല്ലാഹുവോട് പങ്കചേര്‍ത്തിരുന്നു. ഞങ്ങള് അവര്‍ക്കു ശേഷം സന്തതിപരമ്പരകളായി വന്നവര് മാത്രമാണ്. എന്നിരിക്കെ ആ അസത്യവാദികള് പ്രവര്‍ത്തിച്ചതിന്‍റെ പേരില് നീ ഞങ്ങളെ നശിപ്പിക്കുകയാണോ എന്ന് നിങ്ങള് പറഞ്ഞേക്കും എന്നതിനാല്.\n7:174 അപ്രകാരം നാം തെളിവുകള് വിശദമായി വിവരിക്കുന്നു. അവര് മടങ്ങിയേക്കാം.\n7:175 നാം നമ്മുടെ ദൃഷ്ടാന്തങ്ങള് നല്‍കിയിട്ട് അതില് നിന്ന് ഊരിച്ചാടുകയും, അങ്ങനെ പിശാച് പിന്നാലെ കൂടുകയും, എന്നിട്ട് ദുര്‍മാര്‍ഗികളുടെ കൂട്ടത്തിലാവുകയും ചെയ്ത ഒരുവന്‍റെ വൃത്താന്തം നീ അവര്‍ക്ക് വായിച്ചുകേള്‍പിച്ചു കൊടുക്കുക.\n7:176 നാം ഉദ്ദേശിച്ചിരുന്നുവെങ്കില് അവ ( ദൃഷ്ടാന്തങ്ങള് ) മൂലം അവന്ന് ഉയര്‍ച്ച നല്‍കുമായിരുന്നു. പക്ഷെ, അവന് ഭൂമിയലേക്ക് ( അത് ശാശ്വതമാണെന്ന ഭാവേന ) തിരിയുകയും അവന്‍റെ തന്നിഷ്ടത്തെ പിന്‍പറ്റുകയുമാണ് ചെയ്തത്. അപ്പോള് അവന്‍റെ ഉപമ ഒരു നായയുടെത് പോലെയാകുന്നു. നീ അതിനെ ആക്രമിച്ചാല് അത് നാവ് തൂക്കിയിടും. നീ അതിനെ വെറുതെ വിട്ടാലും അത് നാവ് തൂക്കിയിടും. അതാണ് നമ്മുടെ ദൃഷ്ടാന്തങ്ങള് നിഷേധിച്ച് തള്ളിയവരുടെ ഉപമ. അതിനാല് ( അവര്‍ക്ക് ) ഈ കഥ വിവരിച്ചുകൊടുക്കൂ. അവര് ചിന്തിച്ചെന്ന് വരാം.\n7:177 നമ്മുടെ ദൃഷ്ടാന്തങ്ങളെ നിഷേധിച്ച് തള്ളുകയും, സ്വദേഹങ്ങള്‍ക്ക് തന്നെ ദ്രോഹം വരുത്തിക്കൊണ്ടിരിക്കുകയും ചെയ്ത ആളുകളുടെ ഉപമ വളരെ ചീത്ത തന്നെ.\n7:178 അല്ലാഹു ഏതൊരാളെ നേര്‍വഴിയിലാക്കുന്നുവോ അവനാണ് സന്‍മാര്‍ഗം പ്രാപിക്കുന്നവന്. അവന് ആരെ പിഴവിലാക്കുന്നുവോ അവരാണ് നഷ്ടം പറ്റിയവര്.\n7:179 ജിന്നുകളില് നിന്നും മനുഷ്യരില് നിന്നും ധാരാളം പേരെ നാം നരകത്തിന് വേണ്ടി സൃഷ്ടിച്ചിട്ടുണ്ട്. അവര്‍ക്ക് മനസ്സുകളുണ്ട്. അതുപയോഗിച്ച് അവര് കാര്യം ഗ്രഹിക്കുകയില്ല. അവര്‍ക്കു കണ്ണുകളുണ്ട്. അതുപയോഗിച്ച് അവര് കണ്ടറിയുകയില്ല. അവര്‍ക്ക് കാതുകളുണ്ട്. അതുപയോഗിച്ച് അവര് കേട്ടു മനസ്സിലാക്കുകയില്ല. അവര് കാലികളെപ്പോലെയാകുന്നു. അല്ല; അവരാണ് കൂടുതല് പിഴച്ചവര്. അവര് തന്നെയാണ് ശ്രദ്ധയില്ലാത്തവര്.\n7:180 അല്ലാഹുവിന് ഏറ്റവും നല്ല പേരുകളുണ്ട്. അതിനാല് ആ പേരുകളില് അവനെ നിങ്ങള് വിളിച്ചുകൊള്ളുക, അവന്‍റെ പേരുകളില് കൃത്രിമം കാണിക്കുന്നവരെ നിങ്ങള് വിട്ടുകളയുക. അവര് ചെയ്തു വരുന്നതിന്‍റെ ഫലം അവര്‍ക്കു വഴിയെ നല്‍കപ്പെടും.\n7:181 സത്യത്തിന്‍റെ അടിസ്ഥാനത്തില് മാര്‍ഗദര്‍ശനം നല്‍കുകയും, അതനുസരിച്ച് തന്നെ നീതി നടത്തുകയും ചെയ്യുന്ന ഒരു സമൂഹം നാം സൃഷ്ടിച്ചവരുടെ കൂട്ടത്തിലുണ്ട്.\n7:182 എന്നാല് നമ്മുടെ ദൃഷ്ടാന്തങ്ങളെ നിഷേധിച്ച് കളഞ്ഞവരാകട്ടെ, അവരറിയാത്ത വിധത്തില് അവരെ നാം പടിപടിയായി പിടികൂടുന്നതാണ്.\n7:183 അവര്‍ക്കു ഞാന് ഇടകൊടുക്കുകയും ചെയ്യും. തീര്‍ച്ചയായും എന്‍റെ തന്ത്രം സുശക്തമാണ്.\n7:184 അവര് ചിന്തിച്ച് നോക്കിയില്ലേ: അവരുടെ കൂട്ടുകാരന് ( മുഹമ്മദ് നബിക്ക് ) ഭ്രാന്തൊന്നുമില്ല. അദ്ദേഹം വ്യക്തമായി താക്കീത് നല്‍കിക്കൊണ്ടിരിക്കുന്ന ഒരാള് മാത്രമാണ്.\n7:185 ആകാശഭൂമികളുടെ ആധിപത്യരഹസ്യത്തെപ്പറ്റിയും, അല്ലാഹു സൃഷ്ടിച്ച ഏതൊരു വസ്തുവെപ്പറ്റിയും, അവരുടെ അവധി അടുത്തിട്ടുണ്ടായിരിക്കാം എന്നതിനെപ്പറ്റിയും അവര് ചിന്തിച്ച് നോക്കിയില്ലേ? ഇനി ഇതിന് ( ഖുര്‍ആന്ന് ) ശേഷം ഏതൊരു വൃത്താന്തത്തിലാണ് അവര് വിശ്വസിക്കാന് പോകുന്നത്?\n7:186 ഏതൊരുവനെ അല്ലാഹു പിഴവിലാക്കുന്നുവോ അവനെ നേര്‍വഴിയിലാക്കാന് പിന്നെ ആരുമില്ല. അവരുടെ ധിക്കാരത്തില് അന്ധമായി വിഹരിച്ചുകൊള്ളാന് അല്ലാഹു അവരെ വിട്ടേക്കുന്നതുമാണ്.\n7:187 അന്ത്യസമയത്തെപ്പറ്റി അവര് നിന്നോട് ചോദിക്കുന്നു; അതെപ്പോഴാണ് വന്നെത്തുന്നതെന്ന്. പറയുക: അതിനെപ്പറ്റിയുള്ള അറിവ് എന്‍റെ രക്ഷിതാവിങ്കല് മാത്രമാണ്. അതിന്‍റെ സമയത്ത് അത് വെളിപ്പെടുത്തുന്നത് അവന് മാത്രമാകുന്നു. ആകാശങ്ങളിലും ഭൂമിയിലും അത് ഭാരിച്ചതായിരിക്കുന്നു. പെട്ടെന്നല്ലാതെ അത് നിങ്ങള്‍ക്കു വരുകയില്ല. നീ അതിനെപ്പറ്റി ചുഴിഞ്ഞന്വേഷിച്ചു മനസ്സിലാക്കിയവനാണെന്ന മട്ടില് നിന്നോടവര് ചോദിക്കുന്നു. പറയുക: അതിനെപ്പറ്റിയുള്ള അറിവ് അല്ലാഹുവിങ്കല് മാത്രമാണ്. പക്ഷെ അധികമാളുകളും ( കാര്യം ) മനസ്സിലാക്കുന്നില്ല.\n7:188 ( നബിയേ, ) പറയുക: എന്‍റെ സ്വന്തം ദേഹത്തിന് തന്നെ ഉപകാരമോ, ഉപദ്രവമോ വരുത്തല് എന്‍റെ അധീനത്തില് പെട്ടതല്ല. അല്ലാഹു ഉദ്ദേശിച്ചതൊഴികെ. എനിക്ക് അദൃശ്യകാര്യമറിയാമായിരുന്നുവെങ്കില് ഞാന് ധാരാളം ഗുണം നേടിയെടുക്കുമായിരുന്നു. തിന്‍മ എന്നെ ബാധിക്കുകയുമില്ലായിരുന്നു. ഞാനൊരു താക്കീതുകാരനും വിശ്വസിക്കുന്ന ജനങ്ങള്‍ക്ക് സന്തോഷമറിയിക്കുന്നവനും മാത്രമാണ്.\n7:189 ഒരൊറ്റ സത്തയില് നിന്ന് തന്നെ നിങ്ങളെ സൃഷ്ടിച്ചുണ്ടാക്കിയവനാണവന്. അതില് നിന്ന് തന്നെ അതിന്‍റെ ഇണയേയും അവനുണ്ടാക്കി. അവളോടൊത്ത് അവന് സമാധാനമടയുവാന് വേണ്ടി. അങ്ങനെ അവന് അവളെ പ്രാപിച്ചപ്പോള് അവള് ലഘുവായ ഒരു ( ഗര്‍ഭ ) ഭാരം വഹിച്ചു. എന്നിട്ട് അവളതുമായി നടന്നു. തുടര്‍ന്ന് അവള്‍ക്ക് ഭാരം കൂടിയപ്പോള് അവര് ഇരുവരും അവരുടെ രക്ഷിതാവായ അല്ലാഹുവോട് പ്രാര്‍ത്ഥിച്ചു. ഞങ്ങള്‍ക്കു നീ ഒരു നല്ല സന്താനത്തെ തരികയാണെങ്കില് തീര്‍ച്ചയായും ഞങ്ങള് നന്ദിയുള്ളവരുടെ കൂട്ടത്തിലായിരിക്കും.\n7:190 അങ്ങനെ അവന് ( അല്ലാഹു ) അവര്‍ക്കൊരു നല്ല സന്താനത്തെ നല്‍കിയപ്പോള് അവര്‍ക്കവന് നല്‍കിയതില് അവര് അവന്ന് പങ്കുകാരെ ഏര്‍പെടുത്തി. എന്നാല് അവര് പങ്കുചേര്‍ക്കുന്നതില് നിന്നെല്ലാം അല്ലാഹു ഉന്നതനായിരിക്കുന്നു.\n7:191 അവര് പങ്കുചേര്‍ക്കുന്നത് യാതൊന്നും സൃഷ്ടിക്കാത്തവരെയാണോ? അവര് ( ആ ആരാധ്യര് ) തന്നെ സൃഷ്ടിച്ചുണ്ടാക്കപ്പെടുന്നവരുമാണ്.\n7:192 അവര്‍ക്കൊരു സഹായവും ചെയ്യാന് അവര്‍ക്ക് ( പങ്കാളികള്‍ക്കു ) സാധിക്കുകയില്ല. സ്വദേഹങ്ങള്‍ക്കു തന്നെ അവര് സഹായം ചെയ്യുന്നതുമല്ല.\n7:193 നിങ്ങള് അവരെ സന്‍മാര്‍ഗത്തിലേക്ക് ക്ഷണിച്ചാല് അവര് നിങ്ങളെ പിന്‍പറ്റുന്നതുമല്ല. നിങ്ങള് അവരെ ക്ഷണിച്ചിരുന്നാലും, നിങ്ങള് നിശ്ശബ്ദത പാലിച്ചിരുന്നാലും നിങ്ങള്‍ക്ക് സമമാണ്.\n7:194 തീര്‍ച്ചയായും അല്ലാഹുവിന് പുറമെ നിങ്ങള് വിളിച്ച് പ്രാര്‍ത്ഥിച്ചുകൊണ്ടിരിക്കുന്നവരെല്ലാം നിങ്ങളെപ്പോലെയുള്ള ദാസന്‍മാര് മാത്രമാണ്. എന്നാല് അവരെ നിങ്ങള് വിളിച്ച് പ്രാര്‍ത്ഥിക്കൂ; അവര് നിങ്ങള്‍ക്ക് ഉത്തരം നല്‍കട്ടെ; നിങ്ങള് സത്യവാദികളാണെങ്കില്.\n7:195 അവര്‍ക്ക് നടക്കാന് കാലുകളുണ്ടോ? അവര്‍ക്ക് പിടിക്കാന് കൈകളുണ്ടോ? അവര്‍ക്ക് കാണാന് കണ്ണുകളുണ്ടോ? അവര്‍ക്ക് കേള്‍ക്കാന് കാതുകളുണ്ടോ? ( നബിയേ, ) പറയുക: നിങ്ങള് നിങ്ങളുടെ പങ്കാളികളെ വിളിച്ചിട്ട് എനിക്കെതിരായി തന്ത്രങ്ങള് പ്രയോഗിച്ച് കൊള്ളുക. എനിക്ക് നിങ്ങള് ഇടതരേണ്ടതില്ല.\n7:196 തീര്‍ച്ചയായും ഈ ഗ്രന്ഥം അവതരിപ്പിച്ചവനായ അല്ലാഹുവാകുന്നു എന്‍റെ രക്ഷാധികാരി. അവനാണ് സജ്ജനങ്ങളുടെ സംരക്ഷണമേല്‍ക്കുന്നത്.\n7:197 അവന്ന് പുറമെ നിങ്ങള് വിളിച്ച് പ്രാര്‍ത്ഥിക്കുന്നവര്‍ക്കൊന്നും നിങ്ങളെ സഹായിക്കാന് സാധിക്കുകയില്ല. സ്വദേഹങ്ങള്‍ക്ക് തന്നെയും അവര് സഹായം ചെയ്യുകയില്ല.\n7:198 നിങ്ങള് അവരെ നേര്‍വഴിയിലേക്ക് ക്ഷണിക്കുന്ന പക്ഷം അവര് കേള്‍ക്കുകയില്ല. അവര് നിന്‍റെ നേരെ നോക്കുന്നതായി നിനക്ക് കാണാം. എന്നാല് അവര് കാണുന്നില്ല താനും.\n7:199 നീ വിട്ടുവീഴ്ച സ്വീകരിക്കുകയും സദാചാരം കല്‍പിക്കുകയും, അവിവേകികളെ വിട്ട് തിരിഞ്ഞുകളയുകയും ചെയ്യുക.\n7:200 പിശാചില് നിന്നുള്ള വല്ല ദുഷ്പ്രേരണയും നിന്നെ ബാധിക്കുകയാണെങ്കില് നീ അല്ലാഹുവോട് ശരണം തേടിക്കൊള്ളുക. തീര്‍ച്ചയായും അവന് എല്ലാം കേള്‍ക്കുന്നവനും അറിയുന്നവനുമാണ്.\n7:201 തീര്‍ച്ചയായും സൂക്ഷ്മത പാലിക്കുന്നവരെ പിശാചില് നിന്നുള്ള വല്ല ദുര്‍ബോധനവും ബാധിച്ചാല് അവര്‍ക്ക് ( അല്ലാഹുവെപ്പറ്റി ) ഓര്‍മവരുന്നതാണ്. അപ്പോഴതാ അവര് ഉള്‍കാഴ്ചയുള്ളവരാകുന്നു.\n7:202 എന്നാല് അവരുടെ ( പിശാചുക്കളുടെ ) സഹോദരങ്ങളെയാവട്ടെ, അവര് ദുര്‍മാര്‍ഗത്തില് അയച്ചുവിട്ടുകൊണ്ടിരിക്കുന്നു. പിന്നെ അവര് ( അധര്‍മ്മത്തില് ) ഒട്ടും കമ്മിവരുത്തുകയില്ല.\n7:203 നീ അവര്‍ക്ക് ഏതെങ്കിലും ദൃഷ്ടാന്തം കൊണ്ട് വന്ന് കൊടുത്തില്ലെങ്കില് അവര് പറയും: നിനക്ക് തന്നെ അത് സ്വയം കെട്ടിച്ചമച്ചുണ്ടാക്കിക്കൂടേ? ( നബിയേ, ) പറയുക: എന്‍റെ രക്ഷിതാവിങ്കല് നിന്ന് ബോധനം നല്‍കപ്പെടുന്നതിനെ പിന്‍പറ്റുക മാത്രമാണ് ഞാന് ചെയ്യുന്നത്. നിങ്ങളുടെ രക്ഷിതാവിങ്കല് നിന്നുള്ള കണ്ണുതുറപ്പിക്കുന്ന തെളിവുകളും വിശ്വസിക്കുന്ന ജനങ്ങള്‍ക്ക് മാര്‍ഗദര്‍ശനവും കാരുണ്യവുമാണ് ഇത് ( ഖുര്‍ആന്. )\n7:204 ഖുര്‍ആന് പാരായണം ചെയ്യപ്പെട്ടാല് നിങ്ങളത് ശ്രദ്ധിച്ച് കേള്‍ക്കുകയും നിശ്ശബ്ദത പാലിക്കുകയും ചെയ്യുക. നിങ്ങള്‍ക്ക് കാരുണ്യം ലഭിച്ചേക്കാം.\n7:205 വിനയത്തോടും ഭയപ്പാടോടും കൂടി, വാക്ക് ഉച്ചത്തിലാകാതെ രാവിലെയും വൈകുന്നേരവും നീ നിന്‍റെ രക്ഷിതാവിനെ മനസ്സില് സ്മരിക്കുക. നീ ശ്രദ്ധയില്ലാത്തവരുടെ കൂട്ടത്തിലാകരുത്.\n7:206 തീര്‍ച്ചയായും നിന്‍റെ രക്ഷിതാവിന്‍റെ അടുക്കലുള്ളവര് ( മലക്കുകള് ) അവനെ ആരാധിക്കുന്നതിനെപ്പറ്റി അഹംഭാവം നടിക്കുകയില്ല. അവര് അവന്‍റെ മഹത്വം പ്രകീര്‍ത്തിക്കുകയും അവനെ പ്രണമിക്കുകയും ചെയ്തുകൊണ്ടിരിക്കുന്നു.


എലിപ്പനി മരണങ്ങള് കൂടുന്നു; കോഴിക്കോട് 131 പേര് നിരീക്ഷണത്തില് - Chandrika Daily\nHome Keralam എലിപ്പനി മരണങ്ങള് കൂടുന്നു; കോഴിക്കോട് 131 പേര് നിരീക്ഷണത്തില്\nഎലിപ്പനി മരണങ്ങള് കൂടുന്നു; കോഴിക്കോട് 131 പേര് നിരീക്ഷണത്തില്\nകോഴിക്കോട്: പ്രളയാനന്തരം സംസ്ഥാനത്ത് ഭീതിപടര്‍ത്തി എലിപ്പനി പടരുന്നു. തിരുവനന്തപുരം, കോഴിക്കോട്, പാലക്കാട്, ആലപ്പുഴ ജില്ലകളില് നിരവധി എലിപ്പനി കേസുകള് റിപ്പോര്‍ട്ട് ചെയ്തിട്ടുണ്ട്. കോഴിക്കോട് എലിപ്പനി ലക്ഷണങ്ങള് ഓടെ 131 ചികിത്സയിലാണ്. ഇവരില് 43 പേര്‍ക്ക് എലിപ്പനി സ്ഥിരീകരിച്ചിട്ടുണ്ട്.\nകോഴിക്കോട് ജില്ലയില് എലിപ്പനി ബാധിച്ച്3പേര് കൂടി മരിച്ചു. വടകര മേപ്പയിൽ ആണ്ടി, മുക്കം സ്വദേശി ശിവദാസൻ (61), കാരന്തൂര് സ്വദേശി കൃഷ്ണന് എന്നിവരാണ് മരിച്ചത്. ഇതോടെ ജില്ലയില് ഓഗസ്റ്റില് മാത്രം എലിപ്പനി ബാധിച്ച് മരിച്ചവരുടെ എണ്ണം 13 ആയി. സംസ്ഥാനത്ത് അതീവ ജാഗ്രതാ നിര്‍ദ്ദേശം പുറപ്പെടുവിച്ചിട്ടുണ്ട്.\nആലപ്പുഴ ജില്ലയില് നാല് പേര്‍ക്ക് എലിപ്പനി സ്ഥിരീകരിച്ചിട്ടുണ്ട്. ആലപ്പുഴ, പുന്നപ്ര, കരുവാറ്റ, കഞ്ഞിക്കുഴി എന്നിവിടങ്ങളില് ഉള്ളവര്‍ക്കാണ് എലിപ്പനി സ്ഥിരീകരിച്ചത്. മറ്റ് നാല് പേര്‍ക്ക് എലിപ്പനിയെന്ന് സംശയമുണ്ട്. ഇവര് നിരീക്ഷണത്തിലാണ്.\nഅതേസമയം എലിപ്പനി പടരാനുള്ള സാധ്യതയെ കുറിച്ച് ആരോഗ്യ വകുപ്പ് തുടര്‍ച്ചയായി മുന്നറിയിപ്പ് നല്‍കുന്നുണ്ടെന്ന് ആരോഗ്യമന്ത്രി കെ.കെ. ഷൈലജ പറഞ്ഞു. എന്നാല് പ്രതിരോധ മരുന്ന് കഴിക്കുന്നതില് ആളുകള് വൈമുഖ്യം കാണിക്കുന്നുവെന്ന് മന്ത്രി കണ്ണൂരില് വ്യക്തമാക്കി. പകര്‍ച്ചവ്യധികള് പിടിച്ച് നിര്‍ത്താന് നിലവില് കഴിഞ്ഞിട്ടുണ്ട്.\nRead more: എലിപ്പനി വരാന് എലി തന്നെ വേണമെന്നില്ല; പരിസരം വൃത്തിയാക്കുമ്പോള് ജാഗ്രത അനിവാര്യം\nപനിയുള്ളവര് പ്രതിരോധ മരുന്ന് കഴിക്കാന് ശ്രദ്ധിക്കണം. ഡോക്ടര്‍മാരും ഡോക്‌സി സൈക്ലിന് നിര്‍ദ്ദേശിക്കണമെന്ന് മന്ത്രി വ്യക്താക്കി. ടാബ്ലറ്റ് ഇല്ലെങ്കില് ആശുപത്രികള് രേഖരിക്കണം. ഡെങ്കിപ്പനി വരാതിരിക്കാനും ശ്രദ്ധ വേണം. കൊതുക് നിവാരണത്തിന് കൂട്ടായ പരിശ്രമം വേണം. ജലജന്യ രോഗങ്ങള്‍ക്കും സാധ്യതയുള്ളതിനാല് ജാഗ്രത വേണമെന്നും മന്ത്രി പറഞ്ഞു.\nശ്വോസകോശ സംബന്ധമായ രോഗമുള്ളവര്‍ക്കാണ് എലിപ്പനി വന്നാല് മരണ സാധ്യത കൂടുതല്. അതേസമയം പനി പടരാതിരിക്കാന് എല്ലാവിധ പ്രതിരോധ നടപടികളും സ്വീകരിച്ചിട്ടുണ്ടെന്ന് ആരോഗ്യവകുപ്പ് വ്യക്തമാക്കി. പ്രളയത്തിനു ശേഷം സംസ്ഥാനത്ത് എലിപ്പനി പടരാനുള്ള സാധ്യത സര്‍ക്കാര് നേരത്തെ മുന്നറിയിപ്പ് നല്‍കിയിരുന്നു.


മകന് ഓടിച്ച കാര് പാലത്തിലിടിച്ചു; കോര്‍പറേഷന് മുന് കൗണ്‍സിലര് മരിച്ചു – Chandrika Daily\nBy web desk Sunday November 15, 2020 15:29 pm\nമകന് ഓടിച്ച കാര് പാലത്തിലിടിച്ചു; കോര്‍പറേഷന് മുന് കൗണ്‍സിലര് മരിച്ചു\n2000-2005 കാലയളവിൽ കൊല്ലം കോർപറേഷന് കൗൺസിലർ ആയിരുന്നു അൻസാരി. കൊല്ലം ഡിസിസി അംഗമാണ്. കൊല്ലൂർവിള മുൻ പഞ്ചായത്തംഗവുമാണ്.\nകൊല്ലം ∙ മകൻ ഓടിച്ച കാർ അപകടത്തിൽപ്പെട്ട് പിതാവ് മരിച്ചു. കൊല്ലം കോർപറേഷൻ മുൻ കൗൺസിലർ പള്ളിമുക്ക് മേപ്പുറം കിടങ്ങ അഴിക്കകം എ.എം.അൻസാരിയാണ് (50) മരിച്ചത്. ഞായറാഴ്ച രാവിലെ ദേശീയപാതയിൽ നിയന്ത്രണംവിട്ട കാര് തോട്ടപ്പള്ളി പാലത്തിന്റെ കൈവരിയിൽ ഇടിച്ചായിരുന്നു അപകടം.\nമലപ്പുറത്തുനിന്ന് കൊല്ലത്തേക്ക് കുടുംബവുമായി സഞ്ചരിച്ച കാറാണ് അപകടത്തിൽപ്പെട്ടത്. മകൻ അൻവർ ആണ് കാറോടിച്ചിരുന്നത്. കാർ പാലത്തിൽ ഇടിച്ചതിനെത്തുടർന്ന് തൽക്ഷണം അൻസാരി മരിച്ചു. പരുക്കേറ്റ അൻവറിനെ വണ്ടാനം മെഡിക്കൽ കോളജ് ആശുപത്രിയിൽ പ്രവേശിപ്പിച്ചു.\nഒപ്പമുണ്ടായിരുന്ന ഭാര്യയ്ക്കും മറ്റുള്ളവർക്കും പരുക്കില്ല. 2000-2005 കാലയളവിൽ കൊല്ലം കോർപറേഷന് കൗൺസിലർ ആയിരുന്നു അൻസാരി. കൊല്ലം ഡിസിസി അംഗമാണ്. കൊല്ലൂർവിള മുൻ പഞ്ചായത്തംഗവുമാണ്.


പ്രഭാത നമസ്‌കാരവും ആരോഗ്യ സംരക്ഷണവും | islamonlive\nHome/Counselling/Health/പ്രഭാത നമസ്‌കാരവും ആരോഗ്യ സംരക്ഷണവും\nപ്രഭാത നമസ്‌കാരവും ആരോഗ്യ സംരക്ഷണവും\nIslam Onlive 25/11/2013\nപ്രഭാത നമസ്‌കാരം നിര്‍വഹിക്കുന്ന വ്യക്തിയില് അതുണ്ടാക്കുന്ന ശാരീരികവും മാനസികവുമായ ഗുണങ്ങള് നിരവധിയാണ്. അതില് ചിലത് മാത്രം ഇവിടെ പരാമര്‍ശിക്കുന്നു.\n1. അപകടകരമായ സൂര്യ രശ്മികളില് നിന്നും ഭൂമിയെ സംരക്ഷിക്കുന്ന ഓസോണ് വാതകം അന്തരീക്ഷത്തില് ഏറ്റവും കൂടുതല് കാണപ്പെടുന്നത് പ്രഭാതത്തിലാണ്. സൂര്യോദയത്തോടെ അന്തരീക്ഷത്തില് ഓസോണ് വാതകത്തിന്റെ അളവ് കുറഞ്ഞു വരുന്നു. ഓക്‌സിജന്റെ ഒരു വകഭേദമായ ഓസോണ് വാതകം സൂര്യനില് നിന്നുള്ള അപകടകരമായ രശ്മികളെ ഭൂമിയില് പതിക്കാതെ അന്തരീക്ഷത്തിന്റെ ഉയര്‍ന്ന തലങ്ങളില് വെച്ചു തടയുന്നു. പ്രഭാത വേളയില് ഭൂമിയോടടുത്ത അന്തരീക്ഷത്തില് വ്യാപിച്ചു നില്‍ക്കുന്ന ഈ വാതകം സൂര്യോദയത്തോടെ ക്രമേണ അന്തരീക്ഷത്തിലെ ഉയര്‍ന്ന തലങ്ങളിലൊന്നായ സ്‌ട്രോറ്റോസ്ഫിയറിലേക്ക് ഉയര്‍ന്നു പോകുന്നു. ഓസോണ് വാതകം മനുഷ്യരുടെ ആരോഗ്യ സംരക്ഷണത്തില് കാര്യമായ പങ്കു വഹിക്കുന്നതായി വൈദ്യശാസ്ത്ര രംഗത്തുള്ളവര് വ്യക്തമാക്കിയിട്ടുണ്ട്. പാര്‍ശ്വ ഫലങ്ങളൊന്നുമുണ്ടാക്കില്ലെന്ന് മാത്രമല്ല ശാരീരിക മാനസിക രോഗങ്ങളുടെ ചികിത്സയില് ഓസോണ് വാതകം നല്ലൊരു മരുന്നാണെന്ന് ഭിഷഗ്വരന്‍മാര് സാക്ഷ്യപ്പെടുത്തുന്നു. ഞരമ്പുകളിലെ രക്ത ചംക്രമണം വര്‍ധിപ്പിക്കുന്നതിലും മാംസപേശികളുടെ പുഷ്ടിക്കും ബുദ്ധിയുടെ വികാസത്തിനും ഓസോണ് വാതകം സ്വാധീനം ചെലുത്തുന്നു. അതുകൊണ്ടു തന്നെ മനുഷ്യന്റെ ശാരീരികവും ബൗദ്ധികവുമായ ഊര്‍ജ്ജസ്വലത ഏറ്റവും കൂടുതല് പ്രകടമാകുന്നത് പ്രഭാതത്തിലാണ്. ശരീരം ഊര്‍ജ്ജസ്വലമാകാനും മാനസിക സംതൃപ്തിക്കും വേണ്ടി ഓസോണ് കുത്തിവെക്കുന്നത് നല്ലതാണെന്ന് വൈദ്യശാസ്ത്രം അംഗീകരിച്ച കാര്യമാണ്. അതുകൊണ്ടാണ് ദിവസത്തിലെ മറ്റ് ഏതൊരു സമയത്തില് നിന്ന് വ്യത്യസ്തമായി പ്രഭാതത്തിലെ ഇളംങ്കാറ്റ് ആസ്വദിച്ചവന് കൂടുതല് ഊര്‍ജ്ജസ്വലതയും നവോന്മേഷവും ലഭിക്കുന്നത്. ദിവസവും പ്രഭാത നമസ്‌കാരത്തിന് എഴുന്നേല്‍ക്കുന്നവന് ഈ പറഞ്ഞ ഗുണങ്ങള് കരസ്ഥമാക്കാന് സാധിക്കുന്നു.\n2. പ്രഭാതത്തില് സൂര്യോദയ സമയത്തു കാണുന്ന ചുവന്ന പ്രകാശ കിരണങ്ങളും ശാരീരിക പ്രവര്‍ത്തനങ്ങളെ കൂടുതല് ഊര്‍ജ്ജസ്വലമാക്കുന്നതാണ്. പ്രഭാതത്തിലെ ചുവപ്പ് കിരണങ്ങള് ഞരമ്പുകളെയും ചിന്തയെയും ഊദ്ദീവിപ്പിക്കുകയും കര്‍മ്മശേഷി വര്‍ധിപ്പിക്കുകയും ചെയ്യുന്നു. പ്രഭാതത്തിലെ അള്‍ട്രാവയലറ്റ് അടങ്ങിയ പ്രകാശ രശ്മികള് ശാരീരിക വളര്‍ച്ചക്ക് അനിവാര്യമായ ജീവകം ‘ഡി’ നേടിയെടുക്കാന് സഹായകമാകുന്നതാണ്. 3. പ്രഭാത നമസ്‌കാരത്തിന് വേണ്ടി എഴുന്നേല്‍ക്കുന്നതിലൂടെ ദീര്‍ഘനേരം ഉറങ്ങുന്നതില് നിന്നും രക്ഷപ്പെടുന്നു. കാരണം, ദീര്‍ഘ നേരം ഉറങ്ങുന്നത് ഹൃദയസംബന്ധമായ രോഗങ്ങള് പിടുകൂടുന്നതിന് കാരണമാകുമെന്ന് കണ്ടെത്തിയിട്ടുണ്ട്. ദീര്‍ഘ നേരം ഉറങ്ങുന്നത് മൂലം രക്ത ധമനികളില് കൊഴുപ്പ് അടിഞ്ഞു കൂടി ധമനികള് ചുരുങ്ങന്നതിനു കാരണമാകുകയും അതു ഹൃദയാഘാതത്തിന് വഴിവെക്കുകയും ചെയ്യുന്നു. ഉറക്കം എന്നത് ഒരു ചെറിയ വിശ്രമമാണ്. അതുനീണ്ടു പോയാല് ഹൃദയത്തിലേക്കുള്ള രക്ത ധമനികളുടെ ഭിത്തകളിലടക്കം കൊഴുപ്പ് അടിഞ്ഞു കൂടാന് കാരണമാകുന്നു. രാത്രിയുടെ അന്ത്യയാമങ്ങളില് എഴുന്നേറ്റ് നമസ്‌കരിക്കുന്നവരും പ്രഭാത നമസ്‌കാരത്തിനു എഴുന്നേല്‍ക്കുന്നവരുമായ വിശ്വാസികളെ സംബന്ധിച്ചിടത്തോളം ധമനികളില് കൊഴുപ്പ് അടിഞ്ഞു കൂടിയുള്ള ഇത്തരം ഗുരുതര അസുഖങ്ങളില് നിന്നുമുള്ള സംരക്ഷണം കൂടിയാണത്. യഥാര്‍ഥ വിശ്വാസികള് നിന്നും സാഷ്ടാംഗം പ്രണമിച്ചും രാത്രി കഴിച്ചു കൂട്ടുന്നവരാണെന്നാണല്ലോ വിശുദ്ധ ഖുര്‍ആന് പരിചയപ്പെടുത്തിയത്. 4. ശാരീരിക ഉത്തേജക ഹോര്‍മോണായ ‘കോര്‍ട്ടിസോണിന്റെ അളവ് ഉയര്‍ന്ന തോതില് രക്തത്തില് കാണപ്പെടുന്നത് പ്രഭാത വേളകളിലാണ്. പ്രഭാതത്തില് രക്തത്തിലെ കോര്‍ട്ടിസോണിന്റെ അളവ് 100 ല് 22-7 മൈക്രോഗ്രാമാണ്. രക്തത്തില് കോര്‍ട്ടിസോണ് ഏറ്റവും കുറവു കാണപ്പെടുന്നത് വൈകുന്നേരങ്ങളിലാണ്. വൈകുന്നേരങ്ങളിലെ കോര്‍ട്ടിസോണിന്റെ അളവ്7മൈക്രോഗ്രാം മാത്രമാണ്. ശരീരത്തെ ചലനാത്മകമാക്കുന്നതിലും ഊര്‍ജ്ജസ്വലമാക്കുന്നതിലും കോര്‍ട്ടിസോണുകള്‍ക്ക് വലിയ പങ്കുണ്ട്. ശരീരത്തിനു ശക്തിയും ബലവും നല്‍കുന്നതില് പ്രധാന പങ്കു വഹിക്കുന്ന രക്തത്തിലെ പഞ്ചസാരയുടെ അളവ് വര്‍ധിപ്പിക്കുന്നതിനും ഇത് സഹായകമാകുന്നു. പ്രഭാത നമസ്‌കാരത്തിന് സ്ഥിരമായി എഴുന്നേല്‍ക്കുന്നവരെ സംബന്ധിച്ച് ഈ പറഞ്ഞ ഗുണങ്ങളെല്ലാം നേടിയെടുക്കാന് സാധിക്കുന്നു. അവരുടെ ശരീരവും മനസും കൂടുതല് ഊര്‍ജ്ജസ്വലവും ഉന്മേഷവും നിറഞ്ഞതായിത്തീരുകയും ചെയ്യുന്നു.\n(കടപ്പാട് : അല് മുജ്തമഅ്)


news | വിദേശനിക്ഷേപകർ ഏഷ്യൻ രാജ്യങ്ങളിൽ നിന്നും പിൻവലിക്കുന്നത് 26 ബില്ല്യൺ ഡോളറിന്റെ നിക്ഷേപം; ഇന്ത്യയിൽ നിന്നു മാത്രം 16 ബില്ല്യൺ ഡോളർ; കൊറോണ ഏഷ്യൻ സമ്പദ്ഘടനയെ ബാധിക്കുന്നതിങ്ങനെ - MarunadanMalayalee.com\nMay 20, 202011:24 AM IST Permalink\nകോവിഡ് - 19 എന്ന മഹാമാരി ലോകത്തെ എല്ലാ രാജ്യങ്ങളുടെയും സമ്പദ്ഘടനയിൽ കനത്ത ആഘാതമേൽപ്പിച്ചിട്ടുണ്ട്. നിരവധി ഉത്തേജന പാക്കേജുകളുമായി വികസിത രാജ്യങ്ങൾ അതിനെ മറികടക്കാൻ നെട്ടോടമോടുകയാണ്. അതിനിടയിലാണ് ഏഷ്യയിലെ വിവിധ വികസ്വര രാജ്യങ്ങളിൽ നിന്നായി 26 ബില്ല്യൺ ഡോളറിന്റെ വിദേശനിക്ഷേപങ്ങൾ പിൻവലിച്ചു എന്ന റിപ്പോർട്ട് വരുന്നത്. ഇന്ത്യയിൽ നിന്നും 16 ബില്ല്യൺ ഡോളറിന്റെ നിക്ഷേപമാണ് പിൻവലിക്കപ്പെട്ടത് എന്നും അതിൽ പറയുന്നു. ഇത് ഏഷ്യയിൽ കനത്ത സാമ്പത്തിക മാന്ദ്യത്തിന് വഴിതെളിക്കും എന്നാണ് കോൺഗ്രെഷണൽ റിസർച്ച് സെന്ററിന്റെ റിപ്പോർട്ടിൽ പറയുന്നത്ൽ..\nജർമ്മനി, ഫ്രാൻസ് , ബ്രിട്ടൻ, സ്പെയിൻ, ഇറ്റലി തുടങ്ങിയ യൂറോപ്യൻ രാജ്യങ്ങളിലായി 30 ദശലക്ഷത്തിലധികം പേർ ഭരണകൂടത്തിന്റെ സാമ്പത്തിക സഹായങ്ങൾക്കായി അപേക്ഷകൾ സമർപ്പിച്ചിട്ടുണ്ട്. 2020 ആദ്യ പാദത്തിലെ റിപ്പോർട്റ്റ് കാണിക്കുന്നത് യൂറോ മേഖലയിലെ സമ്പദ്ഘടന 3.8% ചുരുങ്ങി എന്നാണ്. 1995 നു ശേഷമുള്ള ഏറ്റവും വലിയ തകർച്ചയാണത്.\nഅതേ സമയം അമേരിക്കയിൽ നിന്നുള്ള പ്രാഥമിക റിപ്പോർട്ടുകൾ കാണിക്കുന്നത് 2020 ആദ്യപാദത്തിൽ ജി ഡി പി യിൽ 4.8% ത്തിന്റെ കുറവുണ്ടായി എന്നാണ്. 2008 ലെ ലോക സാമ്പത്തിക മാന്ദ്യകാലത്തെ തകർച്ച കഴിഞ്ഞാൽ പിന്നെയുള്ള ഏറ്റവും വലിയ തകർച്ചയാണത്. ആദ്യപാദത്തിൽ ഒരാഴ്‌ച്ച മാത്രമേ ലോക്ക്ഡൗൺ ഉണ്ടായിരുന്നുള്ളു എന്നതുകൂടി ഓർക്കണം. എന്നാൽ രണ്ടാം പാദത്തിൽ ഏകദേശം ഒരു മാസത്തിലധികം ലോക്ക്ഡൗൺ ഉണ്ടായിരുന്നു എന്നതുകൂടി കൂട്ടിച്ചേർത്ത് വായിക്കുമ്പോഴാണ് തകർച്ചയുടെ യഥാർത്ഥ ആഴം മനസ്സിലാകുക.\nഈ മാഹാമാരിയുണ്ടാക്കിയ വെല്ലുവിളികൾ നേരിടുന്നതിന്റെ ഭാഗമായി വിവിധ സർക്കാരുകൾക്ക് ധന നയങ്ങളുംകമ്മി നയവും നടപ്പിലാക്കി ക്രെഡിറ്റ് വിപണിയേയും സാമ്പത്തിക ഇടപാടുകളേയും സജീവമാക്കി നിലനിർത്തേണ്ടതുണ്ട്. അതേ സമയം ഈ മഹാവ്യാധിയിൽ നിന്നും ജനങ്ങളുടെ ജീവൻ രക്ഷിക്കുവാനായി, വാക്സിൻ വികസനം പോലുള്ള പ്രവർത്തനങ്ങളെ സാമ്പത്തികമായി പിന്തുണക്കേണ്ടതുമുണ്ട്.\nഇക്കാര്യത്തിൽ ഓരോ രാജ്യവും തങ്ങളുടെ സാഹചര്യങ്ങൾക്ക് അനുസൃതമായ നയങ്ങൾ രൂപീകരിക്കുമ്പോൾ അത് രാഷ്ട്രങ്ങൾ തമ്മിലുള്ള ബന്ധങ്ങളെ വിപരീർതമായി ബാധിക്കുമെങ്കിലും, പ്രായോഗികമായി മറ്റൊരു സമീപനം എടുക്കുവാനാകാത്ത സാഹചര്യത്തിലാണ് മിക്ക രാഷ്ട്രങ്ങളും. വികസിത-വികസ്വര രാഷ്ട്രങ്ങൾക്കിടയിൽ മാത്രമല്ല, യൂറോസോണിലെ ഉത്തര ദക്ഷിണ മേഖലകൾക്കിടയിലും ഈ അഭിപ്രായ വ്യത്യാസം ഉടലെടുത്തിട്ടുണ്ട്.ഇത് രാഷ്ട്രങ്ങൾ തമ്മിൽ നിലനില്ക്കുന്ന വിവിധ സഖ്യങ്ങൾക്ക് വെല്ലുവിളി ഉയർത്തിയിട്ടുമുണ്ട്. മാത്രമല്ല, ഭാവിയിൽ ലോകത്തിന്റെ നേതൃസ്ഥാനത്തെത്താനുള്ള മത്സരവും പൊടിപൊടിക്കുന്നു.\nഐ എം എഫിന്റെ വിലയിരുത്തൽ അനുസരിച്ച്, പ്രധാന സാമ്പത്തിക വ്യവസ്ഥകളെല്ലാം തന്നെ തകർച്ചയെ അഭിമുഖീകരിക്കേണ്ടി വരും. ചൈന, ഇന്ത്യ, ഇന്തോനേഷ്യാ എന്നീ രാജ്യങ്ങൾക്ക് മാത്രമേ അല്പമെങ്കിലും വളർച്ച കൈവരിക്കാനാകൂ എന്നും റിപ്പോർട്ടിലുണ്ട്. മാത്രമല്ല, ലോക സംബദ്ഘടന പൂർവ്വസ്ഥിതിയിൽ എത്താൻ നേരത്തേ കണക്കുകൂട്ടിയതിനേക്കാൾ ഏറെ സമയം കൂടുതൽ എടുക്കും എന്നാണ് ഇപ്പോൾ കണക്കാക്കുന്നത്. രോഗവ്യാപനത്തെക്കുറിച്ച് ഇപ്പോഴും നിലനിൽക്കുന്ന ആശങ്ക, വിശ്വാസക്കുറവ്, ദീർഘനാൾ അടച്ചിട്ടതിനാൽ, ബിസിനസ്സ് രീതിയിലും വിപണിയിലും വരുന്ന മാറ്റങ്ങൾ എന്നിവയൊക്കെ ഇതിന് കാരണമാണ്.\nരോഗ വ്യാപനമെന്ന ഭീതി നിരവധി ആളുകളെ സ്വയം നിശ്ചയിച്ച ക്വാറന്റൈനിൽ ഒതുങ്ങിക്കൂടാൻ പ്രേരിപ്പിച്ചിട്ടുണ്ട്. ഇത് എയർലൈൻസ്, ക്രൂയിസ് ലൈനർ ട്രാവൽ എന്നീ മേഖലകളെ വിപരീതമായി ബാധിച്ചിട്ടുണ്ട്. സിനിമ, സ്പോർട്സ് വ്യവസായവും ഇതേ പ്രതിസന്ധി നേരിടും. കൊറോണാക്കാലത്തിന് ശേഷവും ഇവ പിടിച്ചു നില്ക്കാൻ കഷ്ടപ്പെടേണ്ടിവരും. പൊതുസ്ഥലങ്ങളിൽ ഒത്തുചേരാവുന്ന ജനങ്ങളുടെ എണ്ണം പരിമിതപ്പെടുത്തിയത്, സ്‌കൂളുകൾ തുറക്കാത്തത്, രക്ഷകർത്താക്കളുടെ അവധി നയം തുടങ്ങിയവയും സാമ്പത്തിക തകർച്ചക്ക് ആക്കം കൂട്ടും എന്നാണ് കണക്കാക്കുന്നത്.\nഇതിൽ വ്യോമയാന മേഖലയിൽ മാത്രം ഈ വർഷം 113 ബില്ല്യണ ഡോളറിന്റെ നഷ്ടമാണ് പ്രതീക്ഷിക്കുന്നത്. വിമാനത്താവളങ്ങളുടെ വരുമാനത്തിലും കാര്യമായ കുറവുകളുണ്ടാകും. ഏഷ്യൻ രാജ്യങ്ങൾക്ക് വലിയൊരു അടിയാകുവാൻ പോകുന്നത് ചൈനീസ് വിനോദ സഞ്ചാരികളുടെ കുറവായിരിക്കും. അതിവേഗം വളരുന്ന ചൈനയിൽ നിന്നുള്ള വിനോദ സഞ്ചാരികൾ ലോക ടൂറിസം മേഖലക്ക് തന്നെ ഒരു പുതുജീവൻ നൽകിയിരുന്നു. അതുപോലെ തന്നെ, വ്യവസായിക പ്രവർത്തനങ്ങൾ കുറഞ്ഞതോടെ ഊർജ്ജോദ്പന്നങ്ങൾക്കും ആവശ്യം കുറഞ്ഞു. ക്രൂഡ് ഓയിൽ, പ്രകൃതിവാതകം തുടങ്ങിയവയുടെ വിലയിൽ വൻ ഇടിവ് വരുത്തുവാൻ ഇത് പ്രാപ്തമാണ് . മാത്രമല്ല, ഇലക്ട്രിക് വാഹനങ്ങളുടെ വരവോടെ ഈ വിപണി ഏതാണ്ട് തകർന്നടിയുമെന്നും കണക്കാക്കുന്നു.\nചൈന, അമേരിക്ക, ജപ്പാൻ, ദക്ഷിണ കൊറിയ എന്നിവിടങ്ങളിൽ നിന്നുള്ള ഇലക്ട്രോണിക് ഉപകരണങ്ങളുടെ കയറ്റുമതി കുറഞ്ഞതും വ്യവസായ രംഗത്തെ കാര്യമായി ബാധിച്ചിട്ടുണ്ട്. ചൈനയിൽ നിന്നുള്ള കാർഷികോദ്പന്നങ്ങളുടെ കയറ്റുമതി കുറഞ്ഞത് പല ഭക്ഷ്യവസ്തുക്കളുടെയും ആഗോള വിലവർദ്ധനവിന് കാര്യമാകും. മാത്രമല്ല, ലോകത്തിലെ ഏറ്റവും വലിയ കാർഷികോപകരണ കയറ്റുമതിക്കാരായ ചൈന ഇക്കാര്യത്തിലും പുറകിൽ പോയത് ആഗോള കാർഷിക മേഖലക്കും തിരിച്ചടിയാകും.


അമേരിക്കൻ പിന്മാറ്റം ആരംഭിച്ചു;അഫ്‌ഗാനിൽ താലിബാൻ മുന്നേറുന്നു – Janashakthi Online\nകാബൂൾ: അഫ്‌ഗാനിൽ നിന്നുള്ള അമേരിക്കൻ പിന്മാറ്റം ആരംഭിച്ചതോടെ താലിബാൻ സേനകൾ രാജ്യത്തിൻറെ വിവിധ പ്രദേശങ്ങളിൽ മുന്നേറ്റം നടത്തുന്നതായി അന്താരാഷ്ട്ര വാർത്താ ഏജൻസികൾ റിപ്പോർട്ട് ചെയ്യുന്നു.\nഇന്നലെ വടക്കൻ പ്രദേശത്തെ ബഡക്ഷൻ പ്രവിശ്യയിൽ നിരവധി പ്രദേശങ്ങൾ താലിബാൻ സേനകൾ കയ്യടക്കി. താലിബാൻ സേനയെ എതിരിടാൻ അഫ്‌ഗാൻ സായുധസേനകൾ മടി കാണിക്കുകയാണെന്നു പല റിപ്പോർട്ടുകളും പറയുന്നു. വടക്കൻ പ്രവിശ്യയിൽ താലിബാനെ നേരിടാൻ മടിച്ച മുന്നൂറോളം വരുന്ന സർക്കാർ സൈനികർ തൊട്ടടുത്ത താജികിസ്‌താനിലേക്കു പലായനം ചെയ്തതായി ചില ഏജൻസികൾ പറയുന്നു. നേരത്തെ താലിബാന് വലിയ പിന്തുണ ഇല്ലാതിരുന്ന പ്രവിശ്യകളാണ് വടക്കൻ പ്രദേശത്തെത്. പ്രധാനമായും ഉസ്ബക് വംശജരാണ് അവിടെ അധിവസിക്കുന്നത്. അമേരിക്കൻ സഖ്യത്തിലുള്ള സൈനിക പ്രമാണിമാരാണ് നേരത്തെ അവിടെ ഭരണം നിയന്ത്രിച്ചത്.\nതാലിബാൻ സ്വാധീനം കൂടുതലുള്ള കാണ്ഡഹാർ പ്രദേശത്തും അവർ മുന്നേറ്റം നടത്തുകയാണെന്ന് റിപോർട്ടുകൾ സൂചിപ്പിക്കുന്നു. പ്രദേശത്തെ അമേരിക്കൻ സേനാതാവളമായിരുന്ന ബഗ്രാം വിമാനത്താവളത്തിൽ നിന്ന് അമേരിക്കൻ സേന കഴിഞ്ഞ ദിവസം ഒഴിഞ്ഞുപോയി. രണ്ടു പതിറ്റാണ്ടായി അമേരിക്കൻ സേനകളുടെ പ്രധാന താവളമായിരുന്നു ബഗ്രാം വിമാനത്താവളം. മുന്നറിയിപ്പില്ലാതെ അവർ സ്ഥലം വിടുകയായിരുന്നു എന്ന് സർക്കാർ ഉദ്യോഗസ്ഥർ പറഞ്ഞു. തുടർന്ന് പ്രാദേശിക സംഘങ്ങൾ പലരും വിമാനത്താവളത്തിൽ ഇരച്ചുകയറി കൊള്ള നടത്തി. എന്നാൽ അവരെ പുറത്താക്കി വിമാനത്താവളം വീണ്ടും സർക്കാർ നിയന്ത്രണത്തിൽ കൊണ്ടുവന്നതായി സൈനിക വൃത്തങ്ങൾ അറിയിച്ചു.\nസെപ്റ്റംബർ 11നു മുമ്പ് അമേരിക്കൻ സേനകൾ പൂർണമായും അഫ്‌ഗാൻ വിടും എന്നാണ് ജോ ബൈഡൻ ഭരണകൂടം അറിയിച്ചിരിക്കുന്നത്. അതിനുമുമ്പ് തന്നെ രാജ്യത്തിന്റെ മിക്ക ഭാഗങ്ങളും താലിബാൻ നിയന്ത്രണത്തിലാകും എന്നാണ് നിരീക്ഷകർ പറയുന്നത്. ഇതിനകം തന്നെ അഫ്‌ഗാൻ രാജ്യത്തിൻറെ മൂന്നിലൊന്നു ഭാഗങ്ങൾ താലിബാൻ നിയന്ത്രണത്തിൽ ആയിക്കഴിഞ്ഞു എന്ന് അനൗദ്യോഗിക വൃത്തങ്ങൾ പറയുന്നു.


കശ്മീർ: തുറന്ന ക്ലാസ് മുറികൾ ഒഴിഞ്ഞു കിടക്കുന്നു\nBy വെബ് ഡെസ്ക് • 19/08/2019 at 6:05PM\nകശ്മീരിലെ ജീവിതം സാധാരണഗതിയിലേക്കു വരുന്നു എന്ന് സർക്കാർ പ്രസ്താവനയിറക്കുമ്പോഴും, ജനങ്ങളുടെ ഇടയിൽ ഇപ്പോഴും ഭയവും അസ്വസ്ഥതയും ഉണ്ടെന്ന് തുറന്നുകാണിക്കുകയാണ് പല റിപ്പോർട്ടുകളും. കുട്ടികളെ സ്കൂളുകളിൽ പറഞ്ഞയക്കാൻ മാതാപിതാക്കൾക്ക് ധൈര്യം വന്നിട്ടില്ല\nതിങ്കളാഴ്ച ശ്രീനഗറിൽ സ്കൂളുകൾ വീണ്ടും തുറന്നെങ്കിലും സർക്കാർ എടുത്ത തീരുമാനത്തിൽ അസ്വസ്ഥതകൾ ഉടലെടുക്കുമോ എന്ന് ഭയന്ന് മാതാപിതാക്കൾ കുട്ടികളെ വീട്ടിൽ തന്നെ നിർത്തി. മിക്ക ക്ലാസ് മുറികളും ശൂന്യമായിരുന്നു.\nജമ്മു കശ്മീരിന് ഭരണഘടനാപരമായുണ്ടായിരുന്ന പ്രത്യേക പദവി എടുത്തുകളയും ജമ്മു-കശ്മീരും ലഡാക്കും എന്നീ രണ്ട് കേന്ദ്രഭരണപ്രദേശങ്ങളാക്കി വിഭജിക്കുകയും ചെയ്ത കേന്ദ്രസർക്കാർ നടപടിയെ തുടർന്നാണ് ഇവിടെ സ്ഥിതിഗതികൾ ഈ അവസ്ഥയിലെത്തിയത്. അധിക സൈനിക വിന്യാസത്തോടെയാണ് കേന്ദ്ര സർക്കാർ ജമ്മുകശ്മീരിനെ വിഭജിച്ചത്.\nജമ്മു കശ്മീരിന്റെ വിഭജനത്തിന് മുമ്പ് തന്നെ അധിക സൈനിക വിന്യാസത്തോടൊപ്പം ജമ്മു കശ്മീർ മേഖലയിൽ ആശയ വിനിമയസംവധിനങ്ങൾ നിശ്ചലമാക്കാനുള്ള മോദി സർക്കാരിന്റെ തീരുമാനം നടപ്പാക്കിയിരിക്കുന്നു.\nജമ്മു കശ്മീരിൽ സാധാരണജീവിതം മടക്കി കൊണ്ടുവരാൻ 190 ഓളം പ്രൈമറി സ്കൂളുകൾ ശ്രീനഗറിൽ തുറക്കാൻ തീരുമാനിച്ചിരുന്നു.\nമൊബൈൽ നെറ്റ്‌വർക്ക് പുനഃസ്ഥാപിക്കുന്നതുവരെ കുട്ടികൾ വീട്ടിൽ തന്നെ നിൽക്കട്ടെ എന്നാണ് മാതാപിതാക്കളുടെ തീരുമാനം.\n“ഞങ്ങളുടെ കുട്ടികളുടെ ജീവൻ അപകടത്തിൽപെടില്ല എന്ന് എന്താണ് ഉറപ്പ്?” ബറ്റാമല്ലോയിലെ രണ്ടുകുട്ടികളുടെ പിതാവായ ഗുൽസാർ അഹമ്മദ് പറഞ്ഞു. ബറ്റാമല്ലോയിൽ മുൻപ് പ്രതിഷേധങ്ങൾ അരങ്ങേറിയിട്ടുണ്ട്.\nകഴിഞ്ഞ രണ്ടാഴ്ചയ്ക്കിടെ പ്രായപൂർത്തിയാകാത്ത കുട്ടികളെ സൈന്യം അറസ്റ്റ് ചെയ്യുകയും ഏറ്റുമുട്ടലിൽ നിരവധി കുട്ടികൾക്ക് പരിക്കേൽക്കുകയും ചെയ്തിരുന്നു. “ ഞങ്ങളുടെ കുട്ടികൾ വീടുകളിൽ സുരക്ഷിതരാണ്. അവർ സ്കൂളിൽ പോയാൽ ആർക്കാണ് അവരുടെ സുരക്ഷക്ക് ഉറപ്പ് നൽകാൻ കഴിയുക? ”\nഅതിനിടെ ഈ ആഴ്ച ശ്രീനഗറിൽ കല്ലേറും പൊലീസുമായി ഏറ്റുമുട്ടലും നടന്നു. ശ്രീനഗറിലെ ഒട്ടേറെ സ്കൂളുകൾ വാർത്ത ഏജൻസിയായ റോയിട്ടേഴ്‌സ് സന്ദർശിച്ചിരുന്നു. പല സ്കൂളുകളിലും ക്ലാസ് മുറികൾ വിജനമായിരുന്നു. ചില സ്കൂളുകളുടെ ഗേറ്റുകൾ പൂട്ടിയ നിലയിലും.\nആയിരത്തോളം വിദ്യാർത്ഥികളുള്ള പ്രസന്റേഷൻ കോൺവെന്റ് ഹയർ സെക്കൻഡറി സ്കൂളിൽ ഒരു വിദ്യാർത്ഥി മാത്രമാണ് വന്നത്. കുട്ടിയെ വൈകാതെ വീട്ടിലേക്ക് തിരികെ അയച്ചു എന്ന് സ്‌കൂൾ അധികൃതർ പറഞ്ഞു.\nനഗരത്തിലെ ഉയർന്ന സുരക്ഷാ മേഖലകളിലൊന്നിൽ ഉൾപ്പെടുന്ന ബാരിക്കേഡ് ബേൺ ഹാൾ സ്‌കൂളിൽ വിരലിലെണ്ണാവുന്ന അധ്യാപകർ വന്നെങ്കിലും വിദ്യാർത്ഥികൾ എത്തിയില്ല.\nഇത്രയും അസ്ഥിരമായ സാഹചര്യത്തിൽ വിദ്യാർത്ഥികൾ എങ്ങനെ ക്ലാസുകളിൽ വരും? സർക്കാർ ഈ കൊച്ചുകുട്ടികളെ ബലിയാടാക്കുകയാണ്, ”ഒരു അദ്ധ്യാപകൻ പറഞ്ഞു. സ്ഥിതി സാധാരണമാകുന്നതുവരെ സ്കൂളുകൾ അടച്ചിടണം എന്നാണ് ഇദ്ദേഹത്തിന്റെ അഭിപ്രായം.\nഅതിനിടെ കശ്മീരിന്റെ പ്രത്യേക പദവി എടുത്തു കളഞ്ഞതിനെതിരെ മുൻ സേനാമേധാവികളും ഐഎഎസ്സുകാരുമുൾപ്പടെ ഒരു സംഘം സുപ്രീം കോടതിയിൽ ഹർജി നൽകിയിട്ടുണ്ട്. കശ്മീരിലെ പ്രശ്നപരിഹാര ചർച്ചകൾക്കായി നിയോഗിച്ചിരുന്ന സംഘത്തിലെ മൂന്ന് അംഗങ്ങൾ ഇതിൽ ഉൾപ്പെടുന്നു.


അഴിമതിക്കേസിൽ സാംസങ്ങിന്റെ വൈസ് ചെയർമാൻ ലീ ജയ്–യോങ്ങിന് അഞ്ചു വർഷം തടവുശിക്ഷ lee jai yong - samsung Business , Business News SathyamOnline\nഇന്‍റര്‍നാഷണല് ഡസ്ക് » Posted : 25/08/2017\nസോൾ: അഴിമതിക്കേസിൽ പ്രമുഖ വ്യവസായ സ്ഥാപനമായ സാംസങ്ങിന്റെ വൈസ് ചെയർമാൻ ലീ ജയ്–യോങ്ങിന് അഞ്ചു വർഷം തടവുശിക്ഷ. ദക്ഷിണ കൊറിയയിലെ ആദ്യ വനിതാ പ്രസിഡന്റ് പാർക് ഗ്യൂൻ ഹൈയെ ഇംപീച്ച് ചെയ്യുന്നതിലേക്കു നയിച്ച അഴിമതിയിലാണ് ശിക്ഷ.\nആറു മാസത്തോളം നീണ്ട വിചാരണയ്ക്ക് ഒടുവിലാണ് തടവു വിധിച്ചിരിക്കുന്നത്. പാർക് ഗ്യൂൻ ഹൈയും സുഹൃത്തും രൂപം നൽകിയ ഫൗണ്ടേഷനുകൾക്ക് വൻ തുക സംഭാവന നൽകിയെന്നാണ് ഇവർക്കെതിരായ കേസ്. ഇതിൽ ഏറ്റവും കൂടുതൽ സംഭാവന നൽകിയത് സാംസങാണ്; ഏകദേശം 114 കോടി രൂപ.\nഎന്നാല് കോടതി ഉത്തരവ് അംഗീകരിക്കാനാകാത്തതാണെന്ന് ലീയുടെ അഭിഭാഷകർ അറിയിച്ചു. വിധിക്കെതിരെ അപ്പീൽ പോകുമെന്നും അവര് അറിയിച്ചു.


ബംഗാള് കലാപം: വ്യാജ ചിത്രങ്ങളും വാര്‍ത്തകളും പ്രചരിപ്പിച്ചതിന് പിന്നില് ചിലരുടെ സമ്മര്‍ദ്ദമെന്ന് അറസ്റ്റിലായ പ്രതികളുടെ മൊഴി\nകേന്ദ്ര സര്‍ക്കാരിന്റെ പ്രവാസി ദ്രോഹ നടപടികള് പിന്‍വലിക്കുക: ഐ.വൈ.സി.സി\nMonday 10th July 2017 2:56pm\nMonday 10th July 2017 2:47pm\nകൊല്‍ക്കത്ത: ബംഗാളിലെ നോര്‍ത്ത് 24 പര്‍ഗാനയില് പടര്‍ന്ന വര്‍ഗീയ കലാപത്തിന്റെ തീവ്രത കൂട്ടാനായി വ്യാജ ചിത്രം പ്രചരിപ്പിച്ച കൂടുതല് പേര് അറസ്റ്റില്. മൂന്ന് പേരാണ് ഇതുവരെ പൊലീസിന്റെ പിടിയിലായത്.\nനാഗാശിപര, സോനര്‍പൂര്, ബംഗര് എന്നിവടങ്ങളില് നിന്നാണ് ഇവര് പിടിയിലായത്. ഇവര് വ്യത്യസ്ത സോഷ്യല് മീഡിയ പ്രൊഫൈലുകളില് നിന്നും വ്യാജ ചിത്രങ്ങളും വ്യാജ വാര്‍ത്തകളും ഷെയര് ചെയ്യുകയായിരുന്നെന്ന് പൊലീസ് പറയുന്നു.\nചിലരുടെ സമ്മര്‍ദ്ദം മൂലമാണ് തങ്ങള് ഇത്തരത്തില് പ്രവര്‍ത്തിച്ചതെന്ന് പ്രതികള് പറഞ്ഞതായി പൊലീസ് വ്യക്തമാക്കുന്നു. എന്നാല് കൂടുതല് കാര്യങ്ങള് വിശദീകരിക്കാന് അവര് തയ്യാറായിട്ടില്ല. പറഞ്ഞ മൊഴി മാറ്റി പറഞ്ഞുകൊണ്ടിരിക്കുകയാണെന്നും പൊലീസ് വ്യക്തമാക്കി.\nഇവര് മൂന്ന് പേര് മാത്രമാണോ അതോ ഇവര്‍ക്ക് പിന്നില് വലിയ സംഘം തന്നെ പ്രവര്‍ത്തിക്കുന്നുണ്ടോ എന്നത് അന്വേഷിച്ചുകൊണ്ടിരിക്കുകയാണെന്ന് പൊലീസ് പറഞ്ഞു. ബംഗാളിലും പുറത്തും ജീവിക്കുന്ന ഒരു കൂട്ടം ആളുകള്‍ക്ക് ഇതില് പങ്കുള്ളതായി പൊലീസിന് തെളിവ് ലഭിച്ചിട്ടുണ്ടെന്നാണ് സൂചന.\nഅറസ്റ്റിലായ രണ്ടുപേര് ശാരീരിക വൈകല്യം ഉള്ളവരാണ്. അതുകൊണ്ട് തന്നെ ഇതിന് പിന്നില് പ്രവര്‍ത്തിക്കുന്ന കണ്ണികളുണ്ടെന്ന് പൊലീസ് പറയുന്നു. ഇതില് പലതും വിദേശത്ത് രജിസ്റ്റര് ഐ.പി അഡ്രസുകളാണെന്ന് ഡി.ജി.പി സുരാജിത് കര് പറഞ്ഞു. പ്രതികള്‍ക്കെതിരെ ശക്തമായ നടപടിയെടുക്കും. കുറ്റവാളികളെ അറസ്റ്റ് ചെയ്യാന് ബംഗാള് പൊലീസും കല്‍ക്കത്ത പൊലീസും ഒരുമിച്ചു പ്രവര്‍ത്തിക്കുകയാണെന്നും അദ്ദേഹം വ്യക്തമാക്കി.\nനോര്‍ത്ത് 24 പര്‍ഗ്‌നനയിലെ ബസിര് ഹട്ടില് മുസ്‌ലിംകള് ഹിന്ദു സ്ത്രീയെ അധിക്ഷേപിക്കുന്നു എന്ന തല വാചകത്തോടെ ബിജെപി നേതാക്കളും സംഘപരിവാര് സോഷ്യല് മീഡിയാ ഗ്രൂപ്പുകളും കഴിഞ്ഞ ദിവസങ്ങളില് ഒരു ചിത്രം പ്രചരിപ്പിച്ചിരുന്നു.\nഹരിയാന ഘടകം ബിജെപി നേതാവ് വിജേതാ മലിക്കും സ്വന്തം ഫേസ് ബുക്ക് പേജിലും ഈ ചിത്രമിട്ടിരുന്നു. എന്നാല് ഇതൊരു ബോജ് പുരി സിനിമയില് നിന്നുള്ള രംഗമാണെന്ന് പശ്ചമി ബംഗാള് പോലീസ് വ്യക്തമാക്കി. ചിത്രം പ്രചരിപ്പിച്ചതിന് ഒരാളെ പിടികൂടിയാതായും പോലീസ് അറിയിച്ചു\nപര്‍ഗാനയില് പരിക്കേറ്റ ഹിന്ദു കുടുംബമെന്ന പേരില് മറ്റൊരു ചിത്രവും പ്രചരിക്കുന്നുണ്ട്. ബംഗ്ലാദേശിലെ ദുലാഗഡില് 2016ലുണ്ടായ സംഘര്‍ഷത്തിനിടെ പകര്‍ത്തിയതാണ് ചിത്രം. 2002 ഗുജറാത്ത് വംശഹത്യ കാലത്ത് വാഹനങ്ങള് അഗ്‌നിക്കിരയാകുന്നതിന്റെ ഫോട്ടോയും ഉപയോഗിക്കുന്നുണ്ട്. പര്‍ഗാനയിലെ ഇപ്പേഴത്തെ സംഘര്‍ഷത്തിനെതിരെ ഇന്നലെ ഡല്‍ഹിയില് സംഘപരിവാര് സംഘടനകള് നടത്തിയ പ്രതിഷേധത്തിന്റെ പോസ്റ്റ്റ്ററിലും ഈ ചിത്രം ഉപയോഗിച്ചതായി കാണാം.


ഡെസ്റ്റിനി 125 പ്ലാറ്റിനം പതിപ്പ് അവതരിപ്പിച്ച് ഹീറോ; വില 72,050 രൂപ - Malayalam DriveSpark\nഡെസ്റ്റിനി 125 പ്ലാറ്റിനം പതിപ്പ് അവതരിപ്പിച്ച് ഹീറോ; വില 72,050 രൂപ\nPublished: Tuesday, March 23, 2021, 18:53 [IST]\nഡെസ്റ്റിനി 125 മോഡലിന്റെ പുതിയ പ്ലാറ്റിനം പതിപ്പ് അവതരിപ്പിച്ച് നിര്‍മ്മാതാക്കളായ ഹീറോ മോട്ടോകോര്‍പ്. 72,050 രൂപയാണ് ഈ പതിപ്പിന്റെ എക്‌സ്‌ഷോറൂം വില.\nഡെസ്റ്റിനി 125 മോഡലിന് ഏതാനും ദിവസങ്ങള് മുന്നെയാണ് ഹീറോ 100 മില്യണ് പതിപ്പ് സമ്മാനിക്കുന്നത്. ഇതിന് പിന്നാലെയാണ് ഇപ്പോള് പുതിയ പ്ലാറ്റിനം പതിപ്പും വില്‍പ്പനയ്ക്ക് എത്തുന്നത്.\nഡെസ്റ്റിനി 125 പ്ലാറ്റിനം പുതിയ രൂപകല്‍പ്പനയും തീം ഘടകങ്ങളും ഉള്‍ക്കൊള്ളുന്നു. സ്‌കൂട്ടറിന്റെ പുതിയ വേരിയന്റ് മാസ്‌ട്രോ എഡ്ജ് 125 സ്റ്റെല്‍ത്ത്, പ്ലെഷര് പ്ലസ് പ്ലാറ്റിനം എന്നിവയ്ക്ക് സമാനമാണ്, സ്റ്റാന്‍ഡേര്‍ഡ് മോഡലിനേക്കാള് നിരവധി മാറ്റങ്ങള് അവതരിപ്പിക്കുന്നു.\nഹീറോ ഡെസ്റ്റിനി 125 പ്ലാറ്റിനം പതിപ്പ് മോഡലിന് അകത്ത് ബ്രാണ് നിറത്തിലുള്ള പാനലുകളും വൈറ്റ് റിം ടേപ്പും ഉള്ള ഒരു പുതിയ മാറ്റ് ബ്ലാക്ക് കളര് സ്‌കീം ലഭിക്കുന്നു.\nസിഗ്‌നേച്ചര് എല്‍ഇഡി ഗൈഡ് ലാമ്പ്, പ്രീമിയം ബാഡ്ജിംഗ്, ഷീറ്റ് മെറ്റല് ബോഡി എന്നിവ സ്‌കൂട്ടറിന്റെ സവിശേഷതകളാണ്. ബ്ലാക്ക് ആന്‍ഡ് ക്രോം തീമും ഇതിലുണ്ട്.\nക്രോം ഹാന്‍ഡില്‍ബാര്, ക്രോം ഫിനിഷ്ഡ് മിററുകള് സ്‌കൂട്ടറില് ഒരു റെട്രോ സ്‌റ്റൈലിംഗ് ചേര്‍ക്കുന്നു, അതേസമയം ക്രോം അലങ്കരിച്ച മഫ്‌ലര് പ്രൊട്ടക്ടറും ഫെന്‍ഡര് സ്‌ട്രൈപ്പും സ്‌റ്റൈലിംഗ് വര്‍ദ്ധിപ്പിക്കുന്നു.\nപ്ലാറ്റിനം വേരിയന്റ് ബാഡ്ജിംഗിന്റെ പ്രീമിയം 3D ലോഗോ, ചക്രങ്ങളില് വൈറ്റ് റിം ടേപ്പ് എന്നിവ ഉള്‍ക്കൊള്ളുന്നു. ഡിജിറ്റല് അനലോഗ് സ്പീഡോമീറ്റര്, സൈഡ് സ്റ്റാന്‍ഡ് ഇന്‍ഡിക്കേറ്റര്, സര്‍വീസ് റിമൈന്‍ഡര് എന്നിവയും സ്‌കൂട്ടറില് ഉണ്ട്.\nപുതിയ ഡെസ്റ്റിനി 125 പ്ലാറ്റിനം 124.6 സിസി, സിംഗിള് സിലിണ്ടര് ഫ്യുവല് ഇഞ്ചക്ട് എഞ്ചിനാണ് ഉപയോഗിക്കുന്നത്. ഒപ്പം ബ്രാന്‍ഡിന്റെ 'എക്സെന്‍സ് ടെക്നോളജി'യും ഇടംപിടിക്കുന്നു. 7,000 rpm-ല് പരമാവധി9bhp കരുത്തും 5,500 rpm-ല് 10.4 Nm torque ഉം ഉത്പാദിപ്പിക്കുന്നു.\nഡെസ്റ്റിനി 125 പ്ലാറ്റിനം ഹീറോയുടെ i3S (ഐഡില്-സ്റ്റോപ്പ്-സ്റ്റാര്‍ട്ട് സിസ്റ്റം) അവതരിപ്പിക്കുന്നു. സ്‌കൂട്ടര് നിഷ്‌ക്രിയമായിരിക്കുമ്പോള് എഞ്ചിന് ഓഫ് ചെയ്യുന്നതിലൂടെ സാങ്കേതികവിദ്യ സ്‌കൂട്ടറില് നിന്ന് മെച്ചപ്പെട്ട ഇന്ധനക്ഷമത ഉറപ്പാക്കുന്നു.\nമുന്‍വശത്ത് ഒരു ടെലിസ്‌കോപ്പിക് ഫോര്‍ക്കുകളും, പിന്നില് ഒരു സ്വിംഗാര്‍ം ഘടിപ്പിച്ച ഷോക്ക് എന്നിവയാണ് സ്‌കൂട്ടറിന്റെ സസ്പെന്‍ഷന് കൈകാര്യം ചെയ്യുന്നത്. സുരക്ഷയ്ക്കായി രണ്ട് അറ്റത്തും 130 mm ഡ്രം ബ്രേക്ക് സജ്ജീകരണവും ലഭിക്കുന്നു.\nHero MotoCorp Launched Destini 125 Platinum Edition, Price, Features Details Here. Read in Malayalam.\nStory first published: Tuesday, March 23, 2021, 18:53 [IST]


ഡഗ്ലസ് കോസ്റ്റ ഇനി ബ്രസീലിൽ | Fanport | Transfer News Malayalam\nHome Football Transfer ഡഗ്ലസ് കോസ്റ്റ ഇനി ബ്രസീലിൽ\nഡഗ്ലസ് കോസ്റ്റ ഇനി ബ്രസീലിൽ\nബ്രസീലിയൻ താരം ഡഗ്ലസ് കോസ്റ്റ ഇനി ബ്രസീലിൽ കളിക്കും. ബ്രസീലിയൻ ക്ലബായ ഗ്രിമിയോ ആണ് കോസ്റ്റയെ സ്വന്തമക്കുന്നത്. യുവന്റസിൽ നിന്ന് ലോണടിസ്ഥാനത്തിൽ ആകും തുടക്കത്തിൽ കോസ്റ്റ കളിക്കുക. ബ്രസീലിലേക്ക് പോകാൻ വേണ്ടി താരം അദ്ദേഹത്തിന്റെ ശമ്പളം കുറച്ചിട്ടുണ്ട്. ലോൺ കരാർ കഴിഞ്ഞാൽ സ്ഥിര കരാറിൽ അവിടെ തന്നെ തുടരും.\nഈ സീസണിൽ താരം ലോൺ അടിസ്ഥാനത്തിൽ ബയേൺ മ്യൂണിച്ചിൽ കളിക്കുക ആയിരുന്നു. മുമ്പ് മൂന്ന് സീസണുകളോളം ഗ്രിമിയോക്ക് വേണ്ടി കളിച്ചിട്ടുള്ള താരമാണ് ഡഗ്ലസ് കോസ്റ്റ. 2008 മുതൽ 2010 വരെ ആയിരുന്നു അത്. 30കാരനായ താരം അവസാന മൂന്ന് വർഷമായി യുവന്റസിനൊപ്പം ഉണ്ടായിരുന്നു.\nPrevious articleവിരാട് കോഹ്‍ലിയുടെ കവര് ഡ്രൈവ് ലോകത്തിലെ ഏറ്റവും മികച്ചത് – ഇയാന് ബെല്\nNext articleഅഗ്വേറോ ബാഴ്സലോണയിലേക്ക് തന്നെ, രണ്ട് വർഷത്തെ കരാർ ഒപ്പുവെക്കും


സംസ്ഥാനത്ത് ശക്തമായ മഴയ്ക്ക് സാധ്യത; ജില്ലകളില് യെല്ലോ അലേര്‍ട്ട് പ്രഖ്യാപിച്ചു | Reporter Live\nകോട്ടയം തലയോലപ്പറമ്പില് ഗ്യാസ് സിലണ്ടറുമായി പോയ ലോറിക്ക് തീപിടിച്ചു\nഅശോക് ഗെഹ്‌ലോട്ടും സച്ചിന് പൈലറ്റും ഇന്ന് കൂടികാഴ്ച നടത്തും\nസംസ്ഥാന സര്‍ക്കാറിന്റെ ഓണക്കിറ്റ് വിതരണം ആരംഭിച്ചു; നല്‍കുന്നത് 11 ഇനങ്ങളടങ്ങിയ പലവ്യഞ്ജന കിറ്റ്\nസൈബര് അക്രമികളെ കണ്ടെത്താന് പ്രത്യേക സംഘം; തുടര്‍നടപടികള് വേഗത്തിലെന്ന് ഡിഐജി റിപ്പോര്‍ട്ട്\nബാലഭാസ്‌കറിന്റെ മരണം; കലാഭവന് സോബിക്കൊപ്പം സിബിഐയുടെ നിര്‍ണായക പരിശോധന ഇന്ന്, നിര്‍ണായകം\nസംസ്ഥാനത്ത് ശക്തമായ മഴയ്ക്ക് സാധ്യത; ജില്ലകളില് യെല്ലോ അലേര്‍ട്ട് പ്രഖ്യാപിച്ചു\nBy Web Desk\tAugust 1, 2020 10:40 am A+ A-\nസംസ്ഥാനത്ത് വരും ദിവസങ്ങളില് ശക്തമായ മഴക്ക് സാധ്യതയുണ്ടെന്ന് കാലാവസ്ഥ നിരീക്ഷണകേന്ദ്രം അറിയിച്ചു. വിവിധ ജില്ലകളില് യെല്ലോ അലേര്‍ട്ട് പ്രഖ്യാപിച്ചു. ഓഗസ്റ്റ് ഒന്നുമുതല് നാല് വരെ ബംഗാള് ഉള്‍ക്കടലില് ന്യൂനമര്‍ദ്ദം രൂപപ്പെടുമെന്നാണ് കാലാവസ്ഥനിരീക്ഷണ കേന്ദ്രത്തിന്റെ മുന്നറിയിപ്പ്. പത്തനംതിട്ട, ആലപ്പുഴ, കോട്ടയം, എറണാകുളം, ഇടുക്കി, തൃശ്ശൂര്, മലപ്പുറം, കോഴിക്കോട്, കണ്ണൂര്, കാസര്‍ക്കോട് എന്നി ജില്ലകളിലാണ് ജാഗ്രത നിര്‍ദ്ദേശം.\nതിങ്കള് ചൊവ്വാ ദിവസങ്ങളില് എല്ലാ ജില്ലകളിലും യെല്ലോ അലേര്‍ട്ട് പ്രഖ്യാപിച്ചിട്ടുണ്ട്. മഴയ്‌ക്കൊപ്പം കേരള കര്‍ണാടക തീരത്തും ലക്ഷദ്വീപ്, മാലിദ്വീപ് പ്രദേശങ്ങളിലും കാറ്റിന്റെ വേഗത മണിക്കൂറില് 60 കി.മി വരെയാകാന് സാധ്യതയുണ്ട്. തീരദേശവാസികള് ജാഗ്രത പാലിക്കണം. മത്സ്യബന്ധന തൊഴിലാളികള് സുരക്ഷ ഉറപ്പാക്കണമെന്നും നിര്‍ദ്ദേശം.\nAlso Read: സജാദ് ലോണും മോചിതനായി; മെഹ്ബൂബ മുഫ്തിയുടെ തടവ് മൂന്ന് മാസം നീട്ടിക്കൊണ്ടും ഉത്തരവ്\nകാലവര്‍ഷം രണ്ടുമാസം പിന്നിടുമ്പോള് 23 ശതമാനം കുറവ് മഴയാണ് കേരളത്തില് രേഖപ്പെടുത്തിയത്. ഇക്കാലയളവില് 136.31 മില്ലിമീറ്റര് മഴ ലഭിക്കേണ്ടടുത്ത് 105.05 മില്ലിമീറ്റര് മഴ മാത്രമാണ് ലഭിച്ചത്. കാസര്‍ക്കോട്, കണ്ണൂര്, കോഴിക്കോട്, കോട്ടയം, പത്തനംതിട്ട, തിരുവനന്തപുരം, ജില്ലകളില് സാധാരണ മഴയും, പാലക്കാട്, തൃശ്ശൂര്, എറണാകുളം, ഇടുക്കി, ആലപ്പുഴ, കൊല്ലം ജില്ലകളില് ശരാശരിയേക്കാള് കുറവ് മഴയുമാണ് ലഭിച്ചത്\nകഴിഞ്ഞവര്‍ഷം 32 ശതമാനം മഴ കുറവുണ്ടായിരുന്നു. എന്നാല് ഓഗസ്റ്റ് ആദ്യത്തോടെ അതിതീവ്ര മഴ അനുഭവപ്പെടുകയും പിന്നീട് പ്രളയമാകുകയും ചെയ്തു. ഈ പശ്ചാത്തലത്തില് അടിയന്തര മുന്‍കരുതല് നടപടികള് സര്‍ക്കാര് ആരംഭിച്ചിട്ടുണ്ട്.\nAlso Read: കുഞ്ഞ് മരിച്ച സംഭവത്തില് മദ്യലഹരിയില് കിടന്നുറങ്ങിയ അമ്മ കുറ്റക്കാരിയല്ലെന്ന് കോടതി\nAug 1, 2020 10:40 am


ജിഷ്ണുവിന്റെ മരണം: കൃഷ്ണദാസിന് ഹൈക്കോടതിയുടെ മുന്‍കൂര് ജാമ്യം; സര്‍ക്കാരിന്റെ വാദങ്ങള് ഹൈക്കോടതി തള്ളി\nജനദുരിതം വര്‍ധിപ്പിക്കുന്നതില് കേന്ദ്രസംസ്ഥാന സര്‍ക്കാരുകള് മത്സരിക്കുന്നു; വിലവര്‍ധന നിയന്ത്രിക്കാന് സര്‍ക്കാരിന് കഴിഞ്ഞില്ലെങ്കില് പ്രക്ഷോഭമെന്നും ആന്റണി.\nThursday 2nd March 2017 1:02pm\nThursday 2nd March 2017 12:53pm\nകൊച്ചി: പാമ്പാടി നെഹ്‌റു കോളേജ് വിദ്യാര്‍ഥി ജിഷ്ണു പ്രണോയിയുടെ മരണവുമായി ബന്ധപ്പെട്ട് നെഹ്റു ഗ്രൂപ്പ് ചെയര്‍മാന് പി. കൃഷ്ണദാസിന് മുന്‍കൂര് ജാമ്യം.\nകൃഷ്ണദാസിനു നേരത്തേ അനുവദിച്ച ഇടക്കാല ജാമ്യം അന്തിമമാക്കി കോടതി ഉത്തരവിട്ടു. കോളേജില് പ്രവേശിക്കരുതെന്ന ഉപാധിയോടെയാണ് ഹൈക്കോടതി കൃഷ്ണദാസിന് മുന്‍കൂര് ജാമ്യം നല്‍കിയത്. മുന്‍കൂര് ജാമ്യം നല്‍കരുതെന്ന സ്പെഷ്യല് പ്രോസിക്യൂട്ടര് ഉദയഭാനുവിന്റെ വാദങ്ങള് തള്ളിയാണ് കോടതി ജാമ്യം അനുവദിച്ചത്.\nഅന്വേഷണത്തെ സ്വാധീനിക്കാന് ശ്രമിക്കരുതെന്നും അന്വേഷണ ഏജന്‍സികള് ആവശ്യപ്പെടുമ്പോള് ഹാജരാകണമെന്നും കോടതി വ്യക്തമാക്കിയിട്ടുണ്ട്. കൃഷ്ണദാസിനെ കേസുമായി ബന്ധപ്പെടുത്താന് തെളിവില്ലെന്നും ജിഷ്ണുവിന്റെ ആത്മഹത്യയുമായി ബന്ധപ്പെട്ട് പ്രേരണാക്കുറ്റം ചുമത്തുന്നത് നിലനില്‍ക്കില്ലെന്നും ഹൈക്കോടതി നിരീക്ഷിച്ചിട്ടുണ്ട്.\nകൃഷ്ണദാസിനെ കേസുമായി ബന്ധപ്പെടുത്തുന്നതിന് ആവശ്യമായ തെളിവുകള് ലഭിച്ചിട്ടില്ലെന്നാണു കോടതിയുടെ നിരീക്ഷണം. സംഭവ ദിവസം കൃഷ്ണദാസ് കോളജില് ഉണ്ടായിരുന്നതിനു തെളിവില്ലെന്നും പ്രേരണകുറ്റം ചുമത്തുന്നതിനാവശ്യമായ തെളിവുകള് പ്രോസിക്യൂഷന് ഹാജരാക്കാനായിട്ടില്ലെന്നും കോടതി നിരീക്ഷിച്ചു.\nജിഷ്ണുവിന്റെ മരണത്തില് കൃഷ്ണദാസിനും മാനേജ്‌മെന്റിനും നേരിട്ട് പങ്കുണ്ടെന്ന് സ്‌പെഷല് പ്രോസിക്യൂട്ടര് സി.പി.ഉദയഭാനു കഴിഞ്ഞ ദിവസം ഹൈക്കോടതിയില് ബോധിപ്പിച്ചിരുന്നു. കേസ് ഡയറിയും സാങ്കേതിക സര്‍വകലാശാലയുടെ അന്വേഷണ റിപ്പോര്‍ട്ടും ഉള്‍പ്പെടെയുള്ള രേഖകളും സ്‌പെഷല് പ്രോസിക്യൂട്ടര് പരിശോധനയ്ക്കായി കോടതിക്കു കൈമാറിയിരുന്നു.\nഅതേസമയം, കേസില് അട്ടിമറിയുണ്ടായെന്നു ജിഷ്ണുവിന്റെ കുടുംബം ആരോപിച്ചു. മുന്‍പ് ജാമ്യാപേക്ഷ പരിഗണിച്ചപ്പോള് വലിയ പിഴവുണ്ടായി. ഇപ്പോഴത്തെ സ്‌പെഷല് പ്രോസ്‌ക്യൂട്ടറുടെ ഭാഗത്തു വീഴ്ചയുണ്ടായെന്നു കരുതുന്നില്ലെന്നും കുടുംബം പറഞ്ഞു.\nSunday 24th June 2018 8:50pm\nപാമ്പാടിയിലെ ജിഷ്ണു പ്രണോയ് സ്മാരക സ്തൂപം പൊളിച്ചു\nSaturday 9th June 2018 10:51am\nFriday 23rd March 2018 11:26pm


Emalayalee.com - ബിജെപി എംഎല്‍എയും ബന്ധുക്കളും പീഡിപ്പിച്ചെന്ന പരാതിയില് പോലീസ് കേസെടുത്തു\nലഖ്‌നൗ: ഉത്തര്‍പ്രദേശിലെ ബിജെപി എംഎല്‍എക്കെതിരെ യുവതിയുടെ പീഡനപരാതി. രവീന്ദ്രനാഥ് ത്രിപാഠി എംഎല്‍എയ്ക്കും അദ്ദേഹത്തിന്റെ ബന്ധുക്കളായ ആറുപേര്‍ക്കും എതിരെയാണ് പരാതി. സംഭവത്തില് എഫ്‌ഐആര് രജിസ്റ്റര് ചെയ്‌തെന്നും അന്വേഷണത്തിനായി പ്രത്യേക സംഘത്തെ നിയോഗിച്ചുവെന്നും ബദോഹി എസ്.പി. രാംഭദന് സിങ് പറഞ്ഞു.\n2017ലെ നിയമസഭ തിരഞ്ഞെടുപ്പ് കാലത്താണ് പീഡനം നടന്നതെന്നാണ് യുവതിയുടെ പരാതി. ത്രിപാഠിയുടെ സഹോദരിപുത്രനാണ് തന്നെ ബദോഹിയിലെ ഹോട്ടലിലേക്ക് കൊണ്ടുപോയത്. തുടര്‍ന്ന് ഒരു മാസത്തോളം തടവിലാക്കി എംഎല്‍എയും അദ്ദേഹത്തിന്റെ ബന്ധുക്കളായ ചിലരും ചേര്‍ന്ന് നിരന്തരം ബലാത്സംഗത്തിനിരയാക്കിയെന്നും പരാതിയില് പറയുന്നു.\nഅതേസമയം, യുവതിയുടെ പരാതിയും ആരോപണങ്ങളും അടിസ്ഥാന രഹിതമാണെന്നായിരുന്നു ത്രിപാഠിയുടെ പ്രതികരണം. പരാതി നല്‍കിയത് കൊണ്ട് മാത്രം കാര്യമില്ല, അന്വേഷണം നടക്കട്ടെ. പ്രാഥമികമായ അന്വേഷണത്തില് ആരോപണങ്ങള് ശരിയാണെന്ന് തെളിഞ്ഞാല് താനും തന്റെ കുടുംബവും തൂക്കിലേറാന് വരെ തയ്യാറാണെന്നും എംഎല്‍എ പറഞ്ഞു.\nഈ ആരോപണങ്ങള്‍ക്ക് പിന്നില് ഗ്യാന്‍പുര് എംഎല്‍എയായ വിജയ് മിശ്രയാണെന്നും അദ്ദേഹം ആരോപിച്ചു. ഇതുവരെ 78 ക്രിമിനല് കേസുകളാണ് വിജയ് മിശ്ര തനിക്കെതിരെ നല്‍കിയിട്ടുള്ളതെന്നും ഇനി പീഡനം നടന്നിട്ടുണ്ടെങ്കില് എന്തുകൊണ്ടാണ് തിരഞ്ഞെടുപ്പിന്റെ സമയത്ത് പരാതി നല്‍കാതിരുന്നതെന്നും അദ്ദേഹം ചോദിച്ചു.


വിഷുവിന് എങ്ങനെ കണിയൊരുക്കാം.. | we are discussing vishu kani preparation - Malayalam BoldSky\n| Updated: Tuesday, April 14, 2015, 13:33 [IST]\nസമ്പല്‍സമൃദ്ധിയുടെയും ഐശ്വര്യത്തിന്റെയും വിഷു ആഘോഷങ്ങള്‍ക്കായി കേരളീയര് ഒരുങ്ങിക്കഴിഞ്ഞു. വിഷുക്കണി ഒരുക്കാനും വിഷു കൈനീട്ടം വാങ്ങാനും തിടുക്കമായി എല്ലാവര്‍ക്കും. സുഖത്തിന്റെ, സമ്പത്തിന്റെ ഐശ്വര്യത്തിന്റെ വരവിനെയാണ് പുതുദിന ആരംഭത്തിലെ കണികൊണ്ട് ഉദ്ദേശിക്കുന്നത്.\nഎങ്ങും കൊന്ന മരങ്ങള് പൂത്തുനില്‍ക്കുന്നു.. പടക്കങ്ങളുടെ ശബ്ദവും. വിഷുവിന് വന് വരവേല്‍പ്പാണ് നാടും നഗരവും നല്‍കുന്നത്. വിളവെടുപ്പ് ഉത്സവം എന്ന് പേരുള്ളതുകൊണ്ട് തന്നെ കാര്‍ഷിക വിളകളാണ് കണിയ്ക്കു പ്രധാനം. പച്ചക്കറികള്‍ക്കും മറ്റ് ഭക്ഷ്യവസ്തുക്കള്‍ക്കും വില കുതിച്ചുയര്‍ന്നാലും കണിവെക്കാന് സാധാനങ്ങള് വാങ്ങി കൂട്ടുന്ന തിരക്കിലാണ് ജനങ്ങള്.\nവിഷു കണി എങ്ങനെ മികച്ചതാക്കാം എന്നാണ് എല്ലാവരും ചിന്തിക്കുന്നത്. ഐശ്വര്യത്തിന്റെയും സമൃദ്ധിയുടെയും സന്ദേശവുമായി മലയാളികള് വിഷു ആഘോഷിക്കുകയാണ്. എല്ലാ മലയാളികള്‍ക്കും വിഷു ആശംസങ്ങള് നേരുന്നതിനോടൊപ്പം എങ്ങനെ നല്ലൊരു കണി ഒരുക്കാം എന്നു കൂടി അറിയാം..\nചെറിയ പാത്രത്തില് കുങ്കുമവും വെയ്ക്കാം.\nവെത്തിലയോടൊപ്പം അടയ്ക്കയും വെയ്ക്കാം.\nകണ്ണനെ കണികാണുമ്പോള് കണിക്കൊന്ന അലങ്കരിക്കാതെ പറ്റില്ല. കൃഷ്ണവിഗ്രഹത്തിന് ചുറ്റും കണിക്കൊന്ന കൊണ്ട് നിറയണം. രാവിലെ കണികാണുമ്പോള് ഇത് തന്നെയാണ് കുളര്‍മ.\nപച്ച മാങ്ങ ഇലയും തണ്ടോടുകൂടിയും വെക്കുന്നതാണ് നല്ലത്.\nതേങ്ങ രണ്ടായി പിളന്ന് വെയ്ക്കാം.\nരണ്ട് അണ്ടിപ്പരിപ്പെങ്കിലും കണിവെക്കുമ്പോള് ഉണ്ടാകണം.\nRead more about: vishu kerala decor വിഷു കേരളം അലങ്കാരം ആഘോഷം\nwe are discussing vishu kani preparation\nAccording to the age-old belief of Malayalees, an auspicious kani at dawn on the Vishu day is lucky for the entire year.


എന്താണ് ചന്ദ്രന്റെ നിറം ?\nമനുഷ്യ നേത്രം കൊണ്ട് നോക്കിയാല് കൂടുതല് പേരും കാണുന്നത് ചാരനിറമാണ്. കാരണം, ചന്ദ്രനില് കൂടുതല് ഉള്ള ധാതുക്കള്‍ക്ക് അതേനിറമാണ്. എന്നാല്, മനുഷ്യനേത്രത്തിന്റെ പരിമിതി മൂലം ഉണ്ടാകുന്ന ഒരു തെറ്റിദ്ധാരണ മാത്രമാണ് ഈ ചാരനിറം. ചന്ദ്രനില് ഇറങ്ങിയ അമേരിക്കന് യാത്രികര് പറയുന്നത്, ചന്ദ്രന് തവിട്ട് നിറം കലര്‍ന്ന നിറമാണെന്നാണ്.\nഎന്നാല്, വളരെ നിരീക്ഷണങ്ങള്‍ക്കു ശേഷം ചന്ദ്രനിലെ 'മരിയ' എന്ന ഭാഗത്തിന് നീല നിറമുണ്ടെന്നു കണ്ടെത്തി. എന്നാല്, പൊക്കമുള്ള ഭാഗത്ത് നേരിയ മഞ്ഞനിറവും പിങ്ക് നിറവും നേരിയ നീല നിറവും കൂടെ കണ്ടെത്താന് കഴിഞ്ഞു. ഇരുമ്പ്, ടൈറ്റാനിയം തുടങ്ങിയവ ഉപരിതലത്തില് ഉള്ളതു കൊണ്ടാണ് ഈ നേരിയ നിറവ്യത്യാസം.\nഎന്നാല്, മനുഷ്യനേത്രങ്ങള്‍ക്ക് ഇത്രയും ദൂരെയുള്ള നേരിയ നിറവ്യത്യാസങ്ങള് മനസ്സിലാക്കാന് കഴിയുകയില്ല. കൂടുതലുള്ള നിറം ചാര നിറമായതിനാല് അത് കൂടുതലായി തോന്നുന്ന നിറങ്ങളില് നമ്മള് ചന്ദ്രനെ കാണുന്നു. (സൂര്യ പ്രകാശം ലഭിക്കുന്നതിനനുസരിച്ച് ചന്ദ്രന് തിളക്കമുള്ളതില് നിന്ന് നിറമില്ലായ്മയിലേക്കു മാറുന്നത് കൂടാതെയാണിത്).


എഴുത്തിനു_ഇരുത്തുമ്പോള് – Kshethranganam\nഇതൊക്കെ കൃത്യമായി അറിയുന്നവര് അധികം പേരില്ലെന്ന് തോന്നുന്നു പ്രാഥമിക വിദ്യാഭ്യാസത്തിന്റെ കാലഘട്ടം ഒരു വ്യാഴ വട്ടക്കാലം ആണ് അതായത് 12 വര്‍ഷം അതിന്റെ നാലില് ഒന്ന് പ്രായം ആയാല് കുഞ്ഞിനെ എഴുത്തിനു ഇരുത്താം അതായത്3വയസ്സ്. വിദ്യാഭ്യാസം ഉള്ള രക്ഷിതാക്കള് ആണെങ്കില് പിതാവോ മാതാവോ ആയാല് വളരെ നന്ന്. കാരണം തന്‍റെ കുഞ്ഞിനു നല്ല വിദ്യ ഉണ്ടാകണം എന്ന് ആത്മാര്‍ഥമായി ആഗ്രഹിക്കുക രക്ഷിതാക്കള് തന്നെയാണ് സംശയം ഇല്ല. അങ്ങിനെ ആണെങ്കില് കുട്ടിയെ ക്ഷേത്രത്തില് കൊണ്ടു പോയി തൊഴുത് പ്രദക്ഷിണം വെപ്പിച്ചു വീട്ടില് വന്നിട്ട് ആകാം പൂജാമുറിയില് വിഗ്നെശ്വരന് സരസ്വതി ശ്രീകൃഷ്ണന് എന്നിവരുടെ ചിത്രത്തിനു മുന്നില് ഭദ്രദീപം കൊളുത്തി വെച്ച് കുട്ടിയെ മടിയില് ഇരുത്തി ഹരിശ്രീ ഗണപത യെ നമഃ എന്ന് സ്വര്‍ണം കൊണ്ട് എഴുതുക.\nസാധാരണ മോതിരം ആണ് ഉപയോഗിക്കുന്നത്. മാതാപിതാക്കളുടെ വിവാഹ മോതിരം ആയാല് വളരെ നന്ന്. മാതാ പിതാക്കള്‍ക്ക് അതിനു കഴിയില്ലെങ്കില് ഏതെങ്കിലും സത്തായി ജീവിതം നയിക്കുന്ന അധ്യാപകനോ അധ്യാപികയോ കുട്ടിയെ എഴുത്തിനു ഇരുത്താം. എഴുത്തിനു ഇരുത്തുന്ന ആചാര്യന് പ്രശസ്തന് ആകണമെന്നില്ല. ജീവിതത്തില് മൂല്യങ്ങള് കൈവെടിയാത്ത വ്യക്തി ആയിരിക്കണം. ഭക്തനും ആയിരിക്കണം. താന് കൊടുക്കുന്ന വിദ്യ കുട്ടിക്ക് ഭാവി ശോഭാനമാകുവാന് ഉള്ളതാകനം എന്നാ ചിന്തയും ഉണ്ടായിരിക്കണം.\nകടപയാദി സംഖ്യ അനുസരിച്ച് — ഹരി ശ്രീ ഗണ പതയെ നമഃ എന്നതിന് എന്താണ് അര്‍ത്ഥം എന്ന് നോക്കാം\nഹരി – 28 നമ്പര് കിട്ടുന്നു\nശ്രീ – 2\nഗ – 3\nണ – 5\nപ – 1\nതേ (ത) – 6\nന – 0\nമ – 5\n51 അക്ഷരങ്ങളുടെ പ്രതിനിധി ആണ്. ഹരിശ്രീ ഗണപതയേ നമഃ എന്നുള്ളത്.\nഹരി – എന്നാ പദം കൊണ്ട് മഹാവിഷ്ണുവിനെയും. വിഘ്നങ്ങള് ഒഴിവാകുവാനായി ഗണപതിയെയും സ്മരിക്കുന്നു. വിഷ്ണുവിനും ഗണപതിക്കും നമസ്കാരം എന്ന് വാക്യാര്‍ത്ഥം. ശ്രീ–ഗണ–പതി–എന്നീ പദങ്ങള് കൊണ്ട്, ലക്ഷ്മീ ദേവി – ശ്രീ -പരമശിവന് – ഗണാനാം പതി അതായത് ഭൂതഗണങ്ങളുടെ നാഥന് എന്ന് കുറിക്കുന്നു അര്‍ദ്ധ നാരീശ്വരന് ആയതിനാല് ഗണാനാം പതി എന്നാ പദം കൊണ്ട് ശിവനെയും ഉമയെയും സ്മരിക്കുന്നു. ഇതിന്‍റെ സാകല്യാര്‍ത്ഥം സരസ്വതീ പരവും ആണ്. അപ്പോള്5ഈശ്വരാ ഭാവങ്ങളെ ഈ വരികൊണ്ട് സ്മരിക്കുന്നു.\nഎഴുത്തിനു ഇരുത്തി കഴിഞ്ഞാല് കുഞ്ഞിന്റെ നാവിലും മൂര്ധ്ധാവിലും ഒരു തുള്ളി നെയ്യ് ഒറ്റിക്കുന്നതു ആയുര്‍വേദ ശാസ്ത്രപ്രകാരം ഉത്തമമാണ്. തുടര്‍ന്നു രക്ഷിതാക്കള് എല്ലാവരും ചേര്‍ന്ന് ക്ഷേത്രത്തില് ആണെങ്കില് സമൂഹമായി വിദ്യാ ഗോപാല മന്ത്രം ചൊല്ലി അര്ചിക്കുന്നത് നന്ന് – 101 തവണ അർച്ചന ചെയ്താല് ഉത്തമം.🙏🙏🙏\nPrevious നവരാത്രി ഒൻപതാം ദിവസം\nNext ഇന്ന് വിദ്യാരംഭം\nപാറമേക്കാവ് രാജേന്ദ്രന് ചെരിഞ്ഞു\nമണ്ഡലകാല വ്രതം 41 ദിവസം ആയതിന്റെ പ്രത്യേകത\nപാറമേക്കാവ് രാജേന്ദ്രന് ചെരിഞ്ഞു October 15, 2019\nശിവശക്തിയുടെ ദശാവതാരങ്ങൾ October 15, 2019\nമണ്ഡലകാല വ്രതം 41 ദിവസം ആയതിന്റെ പ്രത്യേകത October 15, 2019\nഅമ്മച്ചിവീട് മൂർത്തി ക്ഷേത്രം October 15, 2019\nനവഗ്രഹങ്ങൾ October 12, 2019\nരാഹുവും രാഹുകാലവും October 12, 2019\nഭാഗവതം വായിക്കേണ്ട വിധം October 11, 2019